
Prima meditaţie 
Situaţia tragică a filosofului şi defectele 
filosofiei 


Filosofia între religie şi ştiinţă. 
Conflictul dintre filosofie şi religie. 
Filosofia şi societatea 


Situaţia filosofului este într-adevăr 
tragică: aproape întreaga lume este împotriva lui. 
De-a lungul istoriei civilizaţiei se manifestă 
ostilitate împotriva filosofiei din toate părţile. Ea 
este partea cea mai puţin apărată a culturii. Însuşi 
statutul ei este repus în discuţie fără încetare, şi 
fiecare filosof este obligat să înceapă prin a o 
apăra, prin a-i arăta dreptul la existență şi 
valoarea. Atacurile al căror obiect este ea, vin de 
sus şi de jos; religia îi este duşmană, ştiinţa, de 
asemenea. Nu se bucură în nici o măsură de ceea 
ce se numeşte prestigiul popularității şi niciodată 
nu dă impresia că se achită de o “comandă 
socială”. 

În teoria sa despre cele trei vârste ale 
umanităţii, Auguste Comte atribuie filosofiei 
vârsta mijlocie: metafizica face aici tranziţia de la 
religie la ştiinţă. Ce-i drept, era el însuşi un 
filosof şi preda o filosofiei „pozitivă”, altfel spus, 
ştiinţifică; dar această filosofie ştiinţifică 


marchează în mod precis, după el, în evoluţia 
spiritului omenesc, înlocuirea stadiului filosofiei 
prin acela al ştiinţei; şi esenţa acestui pozitivism 
este că el respinge prioritatea şi autonomia 
conştiinţei filosofice pentru a o supune definitiv 
jugului ştiinţei. Această idee a lui Comte este . 
mult mai profund ancorată în conştiinţa comună 
decât s-ar părea, dacă n-ar fi luate în considerare 
decât comunismul sau pozitivismul, în sensul 
strict al cuvântului. Denumirea de filosofie era 
foarte populară în timpul “filosofiei luminilor”, în 
secolul al XVIII-lea, dar această filosofie a 
degradat-o, în timp ce ea n-a dat nici un filosof 
de geniu. 

Primul şi cel mai violent asalt pe care 
filosofia l-a avut de suferit i-a venit din partea 
religiei. Lupta este continuată şi în zilele noastre, 
căci, în ciuda lui Auguste Comte, religia rămâne 
o funcţie eternă a spiritului omenesc. Mai ales 
acest conflict constituie tragedia filosofului: lupta 
dintre filosofie şi ştiinţă e mai puţin violentă. 
Acuitatea antagonismului între filosofie şi religie 
reiese din faptul că religia are şi în teologie o 
expresie cognitivă, un câmp de cunoaştere. | 
Problemele puse şi rezolvate prin filosofie sunt 
aceleaşi pe care le-a ridicat şi rezolvat 
dintotdeauna teologia. 

Astfel, nu o dată teologii au oprimat, 


persecutat, uneori chiar ars filosofi. Acesta nu a 
fost privilegiul lumii creştine; şi este cunoscută 
lupta teologilor arabi musulmani împotriva 
filosofiei.! (Notele se găsesc la sfârşitul cărţii) 
Socrate, condamnat să bea cucută, Giordano 
Bruno, ars, Descartes, forțat să se expatrieze în 
Olanda, Spinoza, exclus din sinagogă, iată, 
destule dovezi ale persecuțiilor şi chinurilor pe 
care reprezentanții religiei le-au impus filosofilor. 
Aceştia nu se puteau apăra decât arătând cele 
două aspecte ale adevărului pe care-l învățau. Nu 
în esenţa însăşi a religiei trebuie căutată cauza 
acestor chinuri şi persecuții, ea constă, aşa cum 
vom vedea mai departe, în faptul că religia se 
obiectivează într-o structură socială. Religia 
provine din revelaţie, dar pare ea însăşi revelaţia 
şi nu este în conflict cu cunoaşterea. Dimpotrivă, 
ele îşi corespund: în viaţa, revelaţia este ceea ce- 
mi este descoperit, şi cunoaşterea e ceea ce 
descopăr prin propriile mele mijloace. Cum ar 
putea exista un conflict între ceea ce găsesc eu 
însămi prin cunoaştere şi ceea ce-mi arată religia? 
De fapt, se întâmplă ca acest conflict să 
izbucnească şi să devină tragic pentru filosof 
deoarece acesta poate fi şi un credincios care 
recunoaşte revelaţia. Religia, ca fenomen social, 
este complexă, ca şi revelaţia lui Dumnezeu care 
este esenţa religiei în puritatea originii €i şi se 


contaminează direct cu reacţia comunităţii 
omeneşti căreia i se descoperă, cu maniera în care 
oamenii o utilizează pentru a deservi diferite 
interese. Din 'cauza acestor contaminări se poate 
da religiei o interpretare sociologică.? Prin natura 
sa originală, revelaţia nu este o cunoaştere şi 
chiar nu conţine nimic cognitiv. Ea nu devine 
astfel, decât prin ceea ce îi adaugă omul, prin 
reflecţia gândirii sale asupra ei; căci nu numai 
filosofia, ci şi teologia este deja un act de 
cunoaştere pur omenesc. Ea nu se confundă cu 
revelaţia şi este exclusiv opera oamenilor, nu a 
lui Dumnezeu. Ea exprimă reacția, în contact cu 
revelaţia, nu a inteligenţei individuale, ci a 
colectivităţii organizate, şi din această 
colectivitate provine patosul ortodoxiei. 

Aici intervine conflictul între filosofie şi 
teologie, adică între gândirea individuală şi cea 
colectivă. Căci dacă este adevărat că revelaţia şi 
cunoaşterea sunt de naturi diferite, e posibil ca 
revelaţia să fie de o importanţă capitală pentru 
cunoaştere. Pentru cunoaşterea filosofică, 
revelaţia este o experienţă, un fapt, pentru că, 
transcendența  revelaţiei se schimbă într-o 
certitudine imanentă. Căci esența cunoaşterii 
filosofice este o experienţă spirituală; intuiţia 
filosofului este experimentală. 

Dacă orice teologie înglobează ceva 


filosofie, filosofia e aprobată de societatea 
religioasă şi acelaşi lucru este adevărat şi pentru 
teologia creştină. Cea a docţilor Bisericii conținea 
o doză foarte importantă de filosofie. Patristica 
orientală era impregnată de platonism şi fără 
formele gândirii pe care i le-a furnizat filosofia 
greacă, ea n-ar fi fost capabilă să elaboreze 
dogmatica creştină. În Occident, scolastica a fost 
pătrunsă de aristotelism şi fără teoriile filosofiei 
aristotelice şi mai ales fără distincția dintre 
substanță şi accident, doctrina catolică a 
Euharistiei n-ar fi putut fi definită. Laberthoniere 
a putut spune, pe bună dreptate, că în scolastica 
medievală, nu filosofia este servitoarea teologiei, 
ci teologia este servitoarea filosofiei, adică a unei 
filosofii. Aceasta s-a produs la Sf. Toma d 
Aquino, la care teologia este strict subordonată 
filosofiei aristotelice. 

De aici rezultă nişte raporturi complexe între 
filosofic şi teologie. Pe de o parte, libertatea 
gândirii filosofice s-a ciocnit exact cu elementele 
filosofice ale teologiei, care introduceau aici 
dogmatismul unei filosofii determinate. Ea s-a 
făcut propriul ei duşman, a fost victima propriilor 
sale rigidităţi. Pe de altă parte, dezvoltarea ştiinţei 
a fost împiedicată prin tot ceea ce în mod fals- 
ştiinţific se amestecă în Biblie: astronomie, 
biologie, istorie, prin prejudecățile unei umanităţi 

aflată în copilărie, în timp ce ea nu putea să fie 
altfel prin revelaţia religioasă a Bibliei în 
puritatea ei. 

Revelația religioasă se poate purifica de 
aceste elemente parazitare, filosofice şi ştiinţifice 
care trezesc conflicte insuportabile. Tragicul care 
se leagă de condiţia filosofului este astfel 
diminuat. Nu trebuie să credem că ar fi suprimat. 
Rezultă pretenţii religioase ale filosofiei însăşi, 
deoarece cunoaşterea îşi propune țeluri de ordin 
religios. Marii filosofi au căutat întotdeauna 
regenerarea sufletului prin cunoaştere; 
întotdeauna filosofia a fost pentru ei o cale 
salvatoare. Acestea au fost adevărate despre 
filosofia hindusă ca şi despre Socrate sau Platon, 
stoici sau Plotin; este de asemenea adevărat în 
ce-i priveşte pe Spinoza, Fichte, Hegel, pe 
Soloviov. Plotin era ostil religiei, care cere un 
mijlocitor pentru salvare, în timp ce înţelepciunea 
filosofică, după el, obţine salvarea fără mijlocitor. 
Între “Dumnezeul filosofilor” şi “Dumnezeul lui 
Avram, Isaac şi Iacob” a existat întotdeauna nu 
numai deosebire, ci şi conflict. Forma extremă a 
aceste opoziții se găseşte la Hegel, care a 
conceput filosofia ca o sferă superioară celei 
religioase în dezvoltarea spiritului. În mod 
tradiţional, filosofia a luptat împotriva credințelor 
populare, împotriva elementelor mitologice ale 

religiei, împotriva supunerii depline faţă de 
trecut. Socrate a pierit ca victimă a acestei lupte. 
Dar dacă filosofia începe prin a combate mitul, 
sfârşeşte prin a reveni la el ca la o încoronare a 
cunoaşterii filosofice. Astfel, la Platon, se îrece 
de la cunoaşterea prin concept la cunoaşterea prin 
mit; el se găseşte, de asemenea, în centrul 
idealismului german, după cum îl putem 
descoperi la Hegel. 

Putem căuta originea acestui antagonism 
în civilizaţia elenică. În timp ce conştiinţa 
religioasă a grecilor supunea viaţa destinului, 
filosofia lor o subordona rațiunii.? Ea a dobândit 
de. aici o influență universală şi a pus 
fundamentul umanismului european. 

De aceea, nu ne putem aştepta ca filosofia 
să renunţe pentru totdeauna să pună şi dacă este 
posibil să rezolve problemele despre care tratează 
religia, şi pe care teologia le consideră monopolul 
ei. Filosofia are şi un aspect de profetism şi nu pe 
nedrept s-a propus ca ca să se împartă în 
ştiinţifică şi profetică.“ Dacă filosofia profetică ar 
intra în conflict cu religia şi teologia, filosofia 
ştiinţifică ar rămâne neutră. Dar filosoful antic, 
omul care este filosof de vocaţie, nu vrea numai 
să cunoască lumea, vrea să o modifice, să o 
"amelioreze, să o regenereze. Cum ar putea fi 
altfel, dacă este adevărat că filosofia e înainte de 

orice o doctrină despre sensul existenţei noastre? 
Filosoful . a pretins întotdeauna nu numai 
dragostea pentru înţelepciune, ci înţelepciunea 
însăşi, în aşa fel încât renunțând la înţelepciune 
înseamnă să renunţi la filosofie, s-o înlocuieşti cu 
ştiinţa.” Desigur, filosofia este înainte de orice 
cunoaştere; dar este cunoaşterea totalitară 
îmbrăţişând toate aspectele omului şi existenţei 
umane. Pentru filosof este esenţial să deschidă 
căile înţelegerii Sensului; uneori filosofii au cedat 
unui empirism şi unui materialism grosolan. Ceea 
ce este propriu filosofului care merită acest nume 
este dragostea pentru (ceea ce este) dincolo, el 
caută dincolo de lume ceea ce o transcende; şi n- 
ar putea să se mulțumească cu o cunoaştere care-l 
reţine aici jos. Filosofiei îi aparţine faptul de a 
străpunge pereţii universului empiric care ne 
constrânge şi ne presează din toate părţile pentru 
a intra în universul inteligibil, în lumea 
transcendentă, şi chiar cred că dezafectarea față 
de ceea ce ne înconjoară, dezgustul pentru viaţa 
empirică, naşte dragostea pentru metafizică. 
Fiinţa filosofului, imersiunea sa în sânul 
existenţei precede activitatea sa de cunoaştere; 
această activitate se exercită în interiorul fiinţei 
sale, în interiorul existenței filosofului însuşi. 
Filosoful nu poate începe cu neantul; filosofia nu 
poate să-l separe, să-l exileze pe filosof de 

existență, căci nu-i permite să deducă existenţa 
din cunoaştere şi el nu poate decât să derive 
cunoaşterea din existenţă. Tragedia filosofului se 
joacă în însuşi sânul existenței şi numai 
participarea lui inițială la misterul existenţei îi 
face posibilă cunoaşterea existenţei. Ori, ce este 
viaţa în sânul existenţei, viaţa revelată omului, 
decât religia? Cum ar putea deci filosofia să nu 
țină seama de ea? Aici este principiul tragicului, 
aşa cum îl atinge el pe filosof. Pe de o parte, 
filosofia nu poate, nu vrea să depindă de religie; 
pe de altă parte, de îndată ce este ruptă de 
experiența religioasă, existenţa îi lipseşte şi se 
ofileşte. 

La drept vorbind, filosofia s-a împrospătat 
întotdeauna din surse religioase. Doctrinele 
presocratice erau strâns legate de viaţa religioasă 
a grecilor, platonismul a fost în raport cu orfismul 
şi misterele. Filosofia medievală a fost în mod 
conştient creştină. Se pot găsi, de asemenea, 
fundamente religioase în gândirea lui Descartes, 
Spinoza, Leibnitz, Berkeley şi, bineînţeles, în 
idealismul german. Înclin chiar să cred că, oricât 
de paradoxal ar putea să pară la început, filosofia 
modernă şi în special cea germană, prin temele şi 
natura speculaţiei sale, este mai creştină decât 
filosofia scolastică a Evului Mediu, care era 
elenică, platoniciană şi aristoteliciană prin 

principiile reflecţiei sale. Gândirea nu fusese încă 
pătrunsă de creştinism. 

În timpurile moderne, începând de la 
Descartes, creştinismul s-a introdus în însăşi 
intimitatea gândirii şi a transformat toată 
problematica; conform revoluţiei operate de 
creştinism, omul este instalat în centrul 
universului. Prin tendinţa sa esenţială, tendința 
elenică era întoarsă spre obiect. Dacă filosofia 
modernă este întoarsă spre subiect, este o 
consecinţa a creştinismului care a eliberat omul, 
sustrăgându-l puterii lumii obiectelor, naturii; ŞI 
vedem ivindu-se problema libertăţii, pe care 
filosofia greacă a ignorat-o. 

Aceasta nu vrea să spună, desigur, nici că 
filosofii germani ar fi fost creştini mai buni decât 
Sf. Toma d Aquino şi scolasticii, nici că filosofia 
lor ar fi fost în întregime creştină. Inutil de spus 
că Sf. Toma, personal, era mult mai creştin decât 
Kant, Fichte, Schelling şi Hegel. Dar în timp ce 
filosofia sa (nu spun teologia sa) ar fi fost la fel 
de posibilă într-o lume care nu era creştină, 
idealismul german nu se putea defini decât într-o 
societate creştină. 

Se întâmplă numai că, pătrunzând mai 
intim în inima gândirii şi cunoaşterii, 
creaţionismul eliberează omul de autoritatea 
interioară a Bisericii, de limitările impuse de 

teologie. Filosofia cucereşte din ce în ce mai 
multă. libertate, rupând legătura care apropia 
creştinismul de anumite forme determinate de 
filosofie. Dar teologii, reprezentanţi ai religiei în 
materie de cunoaştere, nu vor să recunoască 
această eliberare a cunoaşterii creştine; nu vor să 
admită că creştinismul devine imanent gândirii şi 
cunoaşterii umane. Această imanenţă a fost 
întotdeauna un subiect de nelinişte pentru 
reprezentanţii religiei. În realitate filosofia, la fel 
de bine ca şi ştiinţa, poate favoriza religia, prin 
acţiunea sa purificatoare, poate s-o debaraseze de 
elemente având caracter extra religios, care sunt 
de proveniență socială, manifestându-se sub 
forme perimate din ştiinţă sau societate fără 
Jegătura necesară cu Revelația. 

Lupta eroică pe care filosoful urma să o 
susţină trebuia să fie cu atât mai dură, cu cât 
urma să se ciocnească cu un duşman total diferit 
sieşi. Se pare, într-adevăr că, toată lumea vrea să- 
i refuze libertatea filosofului. Abia a reuşit să se 
elibereze de religie sau mai exact de teologie, de 
autoritatea ecleziastică şi i se cere să se supună 
ştiinţei. Eliberat de puterea de sus, este supus 
puterii de Jos. Constrâns între două puteri, ale 
religiei şi ştiinţei, abia poate respira. Numai 
câteva clipe scurte au fost lăsate filosofului 
pentru a specula liber şi în aceste intervale au 

țâşnit culmile creaţiei filosofice. Chiar şi atunci 
filosoful rămâne mereu ameninţat; niciodată nu 
este asigurat cu o existenţă independentă, el este 
obiectul unui “resentiment”. Nici Universitatea 
nu-i acordă azil decât cu condiţia ca el să divulge 
cel mai puţin posibil propria sa filosofie şi să se 
închidă, de obicei, în istoria filosofiei şi în 
doctrinele altor filosofi. | 
Aşadar, nu există decât religia; şi ştiinţa 
este şi ea foarte geloasă. Precum religia în 
teologie, ştiinţa posedă o masă de cunoștințe prin 
care pretinde să facă concurență filosofiei. Aici 
este teatrul luptei duse împotriva ei. Nu numai 
competenţa filosofiei este progresiv redusă, dar la 
sfârşit, prin pretenţia sa la universalitate, ştiinţa 
caută s-o abolească, s-o înlocuiască. Este ceea ce 
se numeşte “scientism”. Max Scheler îl consideră 
o revoltă a sclavilor: este revolta inferiorului 
împotriva superiorului€. De ce să refuzi să te 
supui religiei dacă consimţi să te supui ştiinţei? 
Scheler crede că dimpotrivă, supunându-se 
credinţei, filosofia ar fi devenit stăpână a 
ştiinţelor, dar trebuie subliniat, credinţei, nu 
teologiei, autorităţii exterioare Bisericii, religiei 
ca instituție socială, pentru că credinţa, 
experienţa interioară şi spirituală, regenerarea 
sufletului, nu poate aservi filosofia, ci trebuie s-o 
hrănească. Dacă ea s-a detaşat de aceasta, dacă 

nu mai ia credința ca lumina interioară a 
cunoaşterii, este pentru că a avut de luptat 
împotriva religiei autoritare care pedepsea cu 
rugul temeritatea cunoaşterii. 

Aceste condiţii au făcut tragică situaţia 
filosofului, dar poate, ea există astfel prin esenţă, 
într-un mod nu temporar, ci etern; căci filosoful 
poate fi credincios sau necredincios, dar tragicul 
rămâne. Este necredincios? Experienţa, orizontul 
său se îngustează extrem, conştiinţa sa se închide 
la toate celelate lumi, înafară de a sa, cunoaşterea 
sa sărăceşte, el face din limitele sale limitele 
existenţei. Absența tragicului este ceea ce 
constituie tragicul filosofului fără credință: el 
este sclavul propriei sale existenţe, căci ceea ce 
înţelegem prin credinţă, este deschiderea 
conştiinţei altor lumi, sensului existenţei. Dar 
filosoful este el oare credincios? Tragicul se 
regăseşte, dar într-o altă formă, căci şi el vrea să 
fie liber în activitatea sa de cunoaştere și se 
ciocnește cu structura socială în care credinţa se 
face obiect, adică cu autoritatea ierarhiei 
ecleziastice, a teologiei care-i impune limitele, îl 
acuză de erezie şi îl persecută. Această ciocnire 
“arată eternul conflict între credință ca fenomen 
prim, ca relaţie cu Dumnezeu Şi credinţa ca 
fenomen secund, obiectivându-se în societate, ca 
relaţie cu colectivitatea religioasă. 

Dar tragicul cel mai profund nu este încă 
aici. Ca orice tragic vital, filosoful îl resimte când 
nu mai este în prezența altuia, ci singur cu el 
însuşi. Chiar în interiorul activităţii sale libere de 
spirit cunoscător, refuzând orice limitare, orice 
prohibiţie interioară, filosoful este neputincios să- 
şi uite credinţa, să uite ceea ce i-a fost revelat 
prin credinţă. Nu mai este vorba aici de problema 
exterioară a relaţiilor între filosof şi ceilalți 
oameni, reprezentanţii religiei, ci de problema 
intimă a raportului între cunoaşterea filosofică a 
filosofului şi propria sa credinţă, propria sa 
experiență spirituală, care-i deschide alte 
perspective. 

Sf. Toma d'Aquino a rezolvat această 
problemă printr-un sistem de grade ierarhice, 
unde fiecare este în acelaşi timp relativ 
independent şi subordonat gradului superior. 
Cunoaşterea filosofică se exercită ca şi cum 
credinţa n-ar exista; filosoful creştin cunoaşte 
exact ca Aristotel, dar mai sus, este gradul 
teologiei, căreia pentru întrebările din urmă, 
filosofia îi este ierarhic subordonată. Şi mai sus 
încă, este gradul cunoaşterii mistice. Tomismul 
reuşeşte astfel să sustragă filosoful şi filosofia 
oricărei specii de tragic, căci orice conflict între 
cunoaşterea filosofică şi credință este evitat. În 
aparenţă filosoful este liber; el se găseşte în r 

hu într-o totală subjugare căci, ceea ce se 
lines aici filosofie nu este decât o varietate 
free a ei, erijată în dogmă. Sf. Bonaventura 
zolvă această problemă astfel, pentru că pă 


- credinţa iluminează, transformă intelectul”. 


iceastă opinie mi se pare mai justă, dar el nu . 
| inoră prin aceasta mai puţin tragedia filosofului, 
aceea a cunoaşterii. 

Într-adevăr, este o greşeală să credem că 
emoția nu poate să fie decât subiectivă, în timp ce 
gândirea ar fi obiectivă, o eroare să credem că 
subiectul cunoscător nu intră în contact cu 
existenţa decât prin intelect şi că emoția îl 
menţine în universul său subiectiv. Este concepția 
tomismului, aceea a raționalismului; era aceea a 
aproape întregii filosofii greceşti, care se străduia 
să treacă de la “doxa” la “episteme”, de la opinie 
la ştiinţă, este aceea a majorităţii filosofilor. 
Există aici o veche prejudecată filosofică care. 
începe să aibă dreptate în zilele noastre. Max 
Scheler, ca şi întreaga “filosofie a existenţei” 
contribuit mult la asta. În realitate ar ea 
afirmat mai degrabă contrariul. Emoţia 
omenească este pe de o parte importantă, 
socialmente obiectivă; ea nu este subiectivă, cu 
excepția unei părţi care rămâne individuală. 
Invers, gândirea poate fi foarte subiectivă; şi se 
întâmplă adesea ca ea să fie mai individuală decât 

emoția, să depindă mai puţin de obiectivitatea 
socială, de grupurile sociale, deşi, aceasta, de 
asemenea, nu este adevărat decât parţial. De 
altfel, chiar sensurile termenilor “subiectiv” şi 
“obiectiv” cer o revizie radicală. Este o mare 
problemă să ştii dacă, cunoaşterea adevărului este 
subiectivă sau obiectivă. Oricum ar fi, există o 
certitudine: cunoaşterea filosofică este un act 
spiritual şi în acest act operează nu numai 
intelectul, ci  converge totalitatea forțelor 
spirituale ale omului, voinţa şi simţul său. 
Actualmente, se tinde din ce în ce în mai 
mult să admitem existența unei cunoaşteri 
emoţionale, cum credea Pascal, cum a afirmat-o 
în timpul nostru Max Scheler, cum învaţă 
Keyserling.” Este o prejudecată să crezi că 
gândirea este întotdeauna rațională, că nu există 
cunoaştere iraţională. Cunoaştem mult mai mult 
prin sentiment decât prin inteligenţă: e de 
remarcat că nu numai simpatia şi dragostea, dar 
chiar neprietenia şi ura pot fi auxiliare ale 
cunoaşterii. Inima este în centrul omului total, 
adevăr înainte de creştin. Orice parte apreciativă 
a cunoaşterii este afectivă, ea exprimă “motivele 
inimii”. Judecăţile de valoare joacă un rol extrem 
de important în cunoaşterea filosofică. Pentru că 
Sensul nu poate fi cunoscut fără judecăţi de 
valoare, cunoaşterea Sensului este înainte de 


21 


toate o cunoaştere a inimii. În cunoaşterea 
filosofică, întreaga fiinţă a omului este aceea care 
cunoaşte; şi de aceea credinţa vine în mod 
necesar să se adauge cunoaşterii. Ea se găseşte în 
orice speculație filosofică, oricât de raţională ar 
fi; aceasta i-a inspirat pe Descartes, Spinoza, 
Hegel. 

Este unul din raţionamentele care explică 
inconsistenţa ideii de “filosofie ştiinţifică”. Ea 
este filosofia gânditorilor lipsiţi de darul și. de 
vocaţia filosofică. Ea a fost inventată de cei care 
n-aveau nimic de spus în filosofie. Produs de un 
secol democratic în care filosofia este oprimată, 

«sciențismul” nu este în stare să dea socoteală de 
însuşi faptul ştiinţei, de simpla posibilitate a 
cunoaşterii de către om, căci numai faptul de a 
pune problema depăşeşte deja limitele ştiinţei. 
Pentru scientism totul este obiect şi însuşi 
subiectul nu este decât un obiect printre altele. 

Filosofia nu este posibilă decât cu 

condiţia ca ea să posede propriul ei mod de 
cunoaştere, distinct de modul ştiinţific de 
cunoaştere. O filosofie “stiinţifică” este negarea 
filosofiei,  dezminţirea priorităţii sale. î 
Dimpotrivă, a admite o cunoaştere emoţională, o 
cunoaştere prin sensul valorii, prin simpatie şi 
dragoste, nu înseamnă a nega raţiunea. Rațiunea 
însăşi cere să fie restabilită în totalitatea ei, cum 

era ea înţeleasă în Evul Mediu, în ciuda 
intelectualismului scolasticii, căci inteligenţa 
avea adesea sensul de spirit. Sarcina filosofiei nu 
este să nege raţiunea, ci numai să-i dezvăluie 
contradicţiile şi să facă să-i apară limitele, fără a 
ieşi din imanenţă: din acest punct de vedere 
doctrina lui Kant despre antinomii îşi păstrează 
întreaga sa valoare. 

Garanţiile adevărului nu trebuie să fie 
căutate în rațiune, în înţelegere, ci în spirit, în 
spiritul total. Inima şi conştiinţa rămân agenţii 
supremi ai evaluării şi cunoaşterii sensului 
lucrurilor. Filosofia nu este ştiinţă; nu este nici 
chiar ştiinţa esențelor; prin ea spiritul ia o 
conştiinţă creatoare de sensul existenţei umane. 
Aceasta presupune că filosoful, căutând să 
cunoască, poartă în el însăşi experienţa 
contradicţiilor omeneşti şi că această tragedie, 
inerentă filosofului îi serveşte drept cale pentru 
cunoaştere. Cum nu s-ar găsi sărăcit şi diminuat 
în procesul cunoaşterii filosoful care ignoră 
această tragedie? 

Nu poate exista filosofie decât acolo unde 
se poate recunoaşte prezenţa intuiţiei filosofice. 
Orice filosofie de valoare, orice filosofie 
meritând acest nume, posedă intuiţia sa autentică, 
originală. Intuiţia filosofică nu se deduce din 
nimic altceva; ea este prima şi conţine raza care 

va ilumina întreaga operaţiune a cunoaşterii. 
Acestei intuiţii nu i se pot substitui nici dogmele 
religiei, nici adevărurile ştiinţei. Cunoaşterea 
filosofică depinde de amploarea experienţei 
trăite, ea presupune experienţa esențialmente 
tragică a tuturor contradicţiilor existenţei umane. 
La baza filosofiei este experiența existenţei 
umane în plenitudinea sa. 

În această experienţă nu se poate separa 
viaţa intelectuală şi viaţa afectivă a vieţii volitive. 
Rațiunea este independentă de orice autoritate 
dinafară, exterior autonomă; ea nu este aşa în 
interior prin raport cu viața totală a filosofului 
angajat în cunoaştere. Se lasă separată. , „de 
sentimentele sale şi de voinţa sa, de afinităţile şi 
de urile sale, de judecăţile sale de valoare. Ea ÎŞI 
găseşte fundamentul ontologic în însăşi fiinţa. lui, 
în existenţa lui intimă şi se schimbă după-cum 
filosoful este credincios sau nu; ea se schimbă 
după credinţă, după cum conştiinţa se dilată sau 
se îngustează. Revelația o transformă. 

În această Ep doctrina catolicităţii 
raţiunii este eronată. 1. Ceea ce este a priori este 
mobil şi schimbător. Căci nu trebuie confundată 
revelaţia lui Dumnezeu şi a lumii lucrurilor 
invizibile cu perceperea lor 'prin cunoaştere, 
Aceasta vine de la om: el este acela care cunoaşte 
revelaţia lui Dumnezeu şi a lumii invizibile. Dar 

raţiunea lui devine alta. Când Dumnezeu i se 
adresează, descoperă că ea suferă o surpare, se 
transformă în interior, percepe clar contradicţiile 
şi limitările sale. Totuşi, în însăşi întâmpinarea 
prin care omul primeşte revelaţia se găseşte deja, 
fie şi numai în stadiu embrionar, 0 oarecare 
filosofie. Revelația furnizează realităţile, datele 
de ordin mistic; dar atitudinea gândirii faţă de 
aceste realităţi şi date n-are nimic a face cu 
revelaţia însăşi, căci este deja cutare sau cutare 
filosofie definită. 

Nu există om care să poată fi pe deplin 
independent de orice filosofie, oricât de 
primitivă, copilăroasă şi naivă ar fi. Fiecare 
pândește, vorbeşte şi se foloseşte de noţiuni, de 
categorii, de simboluri, de mituri, şi face 
aprecieri. De cea mai puerilă credinţă este legată 
întotdeauna şi ceva filosofie puerilă. Astfel, 
adoptarea fără critică a ştiinţei biblice, care era 
ştiinţa umanităţii în copilărie implică folosirea 
anumitor categorii de gândire, ca de exemplu cea 
a creaţiei, la un moment al timpului. 

Cunoaşterea este o operaţie şi ea nu 
constă într-o receptare pasivă a lucrurilor; ea dă 
un sens la ceea ce furnizează obiectul, marchează 
întotdeauna stabilirea unei similitudini, a unei 
măsuri comune între subiectul cunoscător ȘI 
obiectul cunoscut. Aceasta este adevărată în 

primul rând pentru cunoaşterea lui Dumnezeu. 
Cunoaşterea este o umanizare, în sensul profund 
ontologic al cuvântului. Această umanizare poate 
comporta diferite grade. Cea mai profundă se 
operează în cunoaşterea religioasă şi se explică 
prin faptul că omul este după chipul şi. 
asemănarea lui Dumnezeu şi, prin urmare, 
Dumnezeu conţine în el chipul şi modelul 
omului, umanitatea şi esenţa ei pură. După ea 
vine cunoaşterea filosofică; şi ea este umanizare, 
cunoaştere a misterului existenţei în om şi pentru 
om, cunoaştere a sensului existenţei în măsura-n 
care este comensurabilă cu existența umană, cu 
destinul omului. Umanizarea cade la minimul său 
în cunoaşterea ştiinţifică, îndeosebi în ştiinţele 

fizico-matematice.I?Fizica contemporană ne arată 
dezumanizarea ştiinţei şi este pe CAS dea 
abandona definitiv universul uman, adică 
universul fizic, familiar omului. Dar fizicienii nu 
văd că înseşi progresele fizicii dezumanizate ne 
obligă să recunoaştem puterea cunoaşterii 
omeneşti şi cu cât sunt mai rapide cu atât 
manifestă originalitatea omului în faţa misterelor 
naturii şi umanizarea sa. Orice cunoaştere este 
prelungită în sânul existenţei umane şi manifestă 
eficacitatea omului ca fiinţă totală, a cărei putere 
se regăseşte până şi în contradicţiile şi 
conflictele, din sânul tragediei filosofului şi 


26 


filosofiei. 

Trei factori concurează la cunoaştere: 
omul însuşi, Dumnezeu şi natura; ea rezultă din 
acţiunea reciprocă a culturii omeneşti, din graţia 
divină şi necesitatea naturală; tragedia filosofului 
provine din faptul că se pretinde a i se restrânge 
cunoaşterea, când invocând graţia divină, când 
generalizând necesitatea naturală. Filosofia 
trebuie să intre pe de o parte în conflict cu religia, 
pe de altă parte cu ştiinţa, dacă are drept obiect pe 
Dumnezeu şi natura, iar domeniul său este prin 
excelență existența umană, destinul omului, 
sensul uman. De la om îl cunoaşte filosoful pe 
Dumnezeu şi natura, însă nu fără a se izbi de 
formele obiectivate ale cunoaşterii lui Dumnezeu 
şi a naturii, care se pretind adevăruri ultime. El 
acceptă revelaţia şi credinţa, dar nu trebuie să 
sufere interpretările naturaliste ale revelaţiei şi 
credinței mai mult decât pretenţiile 
naturalismului generalizat al ştiinţei. Căci în faţa 
acestui naturalism filosoful nu se găseşte nici în 
prezenţa credinţei nici a ştiinţei, ci numai a unei 
filosofii de cel mai jos grad ce se cere depășit. 

În conflictul dintre religie şi filosofie, 
adevărul e de partea religiei când filosofia 
pretinde că i se substituie, în tot ceea ce atinge 
valoarea şi viaţa veşnică, dar adevărul este de 
partea filosofiei când aceasta îşi revendică 

dreptul la o cunoaștere mai elevată decât ştiinţa 
“constituită din elementele de cunoaştere naivă 
care se amestecă cu religia. Dimpotrivă, aici 
filosofia poate să servească la purificarea religiei, 
protejând-o împotriva obiectivării şi naturalizării 
adevărurilor religioase. Dumnezeu cel viu, căruia 
omul îi adresează rugăciunile sale este 
Dumnezeul lui Avraam, al lui Isaac şi al lui 
lacob, nu Dumnezeul filosofilor, ideea de 
absolut; dar problema e mai complicată decât o 
întrevedea Pascal, căci Dumnezeul lui Avraam, 
Isaac şi Iacob nu era numai Dumnezeu care este, 
Dumnezeu viu şi pasional, era şi Dumnezeul unui 
trib primitiv de nomazi coborât la nivelul 
intelectual şi social al acestui trib. Spiritul care se 
trezeşte la cunoaştere intră mereu în conflict cu 
spiritele aţipite în somnul tradiţiei: filosofia nu se 
acomodează cu spiritul gregar. 

Filosofii n-au format niciodată în omenire 
decât un grup restrâns. Astfel că, este cu atât mai 
surprinzător că atât de puţine persoane au fost şi 
sunt obiectul unor astfel de ostilităţi. Filosofii şi 
filosofia au împotriva lor oamenii religiei, 
teologi, membri ai clerului şi simpli credincioşi, 
savanții şi toţi specialiştii, oamenii politici şi 
organizatorii sociali, oamenii de stat, 
conservatorii sau revoluționarii, inginerii şi 
tehnicienii, artiştii, în sfârşit mulţimea. Se pare că 

filosofii trebuie deci să fie oamenii cei mai slabi 
din stat, din societate, cei care n-au NICI O 
importanţă în viaţa politică şi economică. Totuşi 
oamenii care deţin sau care uneltesc pentru 
putere, cei care joacă sau vor să joace un rol în 
stat şi economia socială, par întotdeauna să le 
poarte pică din nu se ştie ce; ei nu pot să-i ierte 
filosofiei faptul de a li se părea “inutilă, 
nejustificată, făcută numai pentru câteva spirite, 
ca un joc van al gândirii. Aşa este ? Nu înţelegem 
de ce, acel joc fără realitate sau rațiune a unui 
pumn de oameni fără importanţă suscită atâta 
reavoinţă şi o nemulțumire aproape universală. 
Există aici o problemă complexă. Dacă 
este adevărat că filosofia este străină majorităţii 
oamenilor, e tot atât de adevărat că orice om, fără 
ştirea lui, este, într-un anumit sens un filosof. Nu 
se cunoaşte aportul tehnic al filosofiei, dar nu se 
ezită a folosi termenul de filosofie ca o expresie 
de batjocură sau de blam. În mod curent, 
cuvântul metafizică este aproape o injurie. S-a 
făcut din metafizică un personaj comic. Se 
întâmplă să fie chiar aşa, dar nu e mai puţin 
adevărat că orice om, după mărturia lui sau nu, 
rezolvă probleme de ordin metafizic şi că 
problemele de matematică sau de fizică sunt mult 
mai familiare marii mase a oamenilor decât 
problemele filosofice care nu sunt, în fond, 

străine nimănui. Totuşi există o filosofie curentă, 
caracteristică cutărui sau cutărui grup social, 
clase sau profesii, cum există o politică curentă. 
Acelaşi om care încearcă aversiune faţă de 
filozofie, disprețuiește filosofii are filosofia sa 
personală. Dacă n-ar fi astfel, omul de stat, 
revoluţionarul, savantul specialist, inginerul sau 
tehnicianul nu l-ar socoti pe filosof inutil. 
Experienţa ne obligă să constatăm că 
insecuritatea este condiţia obişnuită a filosofiei şi 
a filosofului. Nu numai că filosoful nu 
îndeplineşte nici o “comandă socială”, dar chiar 
îşi pune demnitatea deasupra datoriilor pe care 
societatea le prescrie. Filosofia n-are nici 0 
destinaţie socială, ea este făcută pentru persoană. 
În timp ce religia şi ştiinţa prin natura atât de 
diferită a uneia de cealaltă şi uneori atât de ostile 
una alteia, sunt amândouă socialmente protejate, 
au un rol social înalt, în spatele lor există 
comunități mereu gata să le sară în ajutor; 
filosofia este dezarmată, singură. Nu se gândeşte 
nimeni să ia apărarea filosofului, nici măcar în 
maţerie economică nu are sprijin. Căci nu 
scrutând raţiunea altuia trebuie să se aducă la 
lumină adevărul, ci trebuie să găsească revelaţia 
supranormalului şi divinului în a sa proprie. 
Societăţii nu-i foloseşte la nimic cunoaşterea sa. 
în orice filosof există întotdeauna ceva din 

Spinoza şi destinul său. 

În această nesiguranţă socială, 
personalitatea gândirii sale, îl apropie pe filosof 
de vocaţia profetică. Profetul nu e mai protejat 
decât el şi filosoful e cu atât mai mult supus 
persecuției, cu cât se ocupă mai mult de destinele 
societăţii şi poporului. De aceea dintre, toate 
tipurile de filosofie, cea de tip profetic este cea 
mai dezarmată, mai puţin tolerată, mai izolată. 
Când se ataşează la o tradiţie, filosoful e 
conştient că aparţine unei familii filosofice; de 
exemplu, familiei platoniciene sau kantiene. 
Tradiţia filosofică se poate cristaliza şi în jurul 
unei culturi naţionale, constituită într-o şcoală 
care va putea apăra filosofia împotriva atacurilor. 
Dar acest lucru nu va fi valabil pentru intuiţia 
filosofică la originea ei, pentru cunoaşterea 
filosofică în geneza sa, pentru actul creaţiei în 
sensul propriu al cuvântului. Deja filosofia 
academică este o instituţie socială şi ea 
beneficiază de mijloacele de protecţie de care 
dispune societatea. De asemenea, fondatorii de 
religii, profeţii, apostolii, sfinţii, misticii, 
gânditorii religioşi originari sunt dezarmaţi, apoi 
religia se socializează, se obiectivează şi profită 
de acum înainte de forţele sociale. 

Ca orice act creator, actul de cunoaştere 
cere omului să aleagă între două atitudini. Ori 

omul se situează în fața misterului existenţei, în 
faţa lui Dumnezeu, şi în acest caz se formează 
cunoaşterea  inițiatoare, originală, filosofia 
autentică şi omul primeşte intuiţia şi revelația, ori 
se întoarce în faţa celuilalt şi a societăţii şi prin 
această mişcare, cunoaşterea filosofică, ca şi 
revelaţia religioasă, se adaptează naturii societăţii 
şi se obiectivează. Atunci este omul cel mai bine 
apărat, dar el cumpără foarte adesea această 
protecţie falsificându-şi conştiinţa prin minciuna 
socialmente utilă. În fața celorlalţi, în faţa 
societății, orice om devine un actor, căci 
înseamnă mai mult să exişti, decât să scrii. Joci 
un rol pentru că ocupi un loc în societate. Actorul 
depinde de alții, de public; astfel funcţia sa este 
protejată de poliţie. Dimpotrivă, omul care pentru 
cunoaştere stă în faţa lui Dumnezeu, nu vorbeşte 
poate numai în deşert, dar este expus atacurilor 
religiei şi ştiinţei, devenite instituţii sociale. Aşa 
cere natura filosofiei la naşterea sa, aceasta este 
tragedia filosofului. 

Putem clasifica diferit speciile filosofilor, 
dar este o distincţie pe care întreaga istorie a 
filosofiei permite să o recunoaştem. Ea manifestă 
în acelaşi timp dualitatea principiilor 
fundamentale şi influenţa sa, care, pătrunzând în 
întreaga filosofie, intervine în soluţionarea 
tuturor problemelor importante. Alegând între 

ele, independent de orice constrângere obiectivă, 
filosofii atestă personalitatea filosofiei. Iată, 
începând cu principiile, cele două de teze care 
definesc aceste două filosofii: 


Primatul libertăţii asupra existenţei Primatul 
existenţei asupra libertăţii; 


2. Primatul existenţei subiective Primatul lumii obiective 
asupra asupra lumii obiective; 
existenţei subiective 


3.Dualism; Monism; 
4.Voluntarism; Intelectualism 
5.Dinamism; Statism 
6. Activism; şi sentimentul creaţiei; Pasivitate, 
contemplaţie; 
7. Personalism; iso alia 
8. Antropologism; Cosmologism; 

9. Filosofie a spiritului Naturalism 

Aceste principii pot fi compuse divers 
pentru a forma sisteme diverse; în ceea ce mă 
priveşte optez între ele şi optez hotărât pentru 
prima serie de teze, care decurge din primatul 
libertăţii asupra existenţei; dar de îndată ce admiți 
opoziţia fundamentală şi determinantă între 
libertate şi necesitate, spirit şi natură, subiect şi 
obiect, personalitate şi societate, individual şi 
general, se adoptă o filosofie a tragicului, căci 
dacă afirmaţia primatului existenței asupra 
libertăţii o exclude, cel al libertăţii asupra 
existenţei o antrenează. Este imposibilitatea de a 
atinge existenţa pe calea obiectivării, de a realiza 
comuniunea între oameni reducându-i la condiţia 
de fiinţe sociale, cea care suscită tragicul 
aruncând un conflict etern între eu şi obiect, apoi 
de aici în problema gnoseologică a singurătăţii, 
care interesează în acelaşi timp filosoful şi 
cunoaşterea filosofică. Acestei probleme îi este 
consacrată această carte. Ea se leagă de distincţia 
între o filosofie cu mai multe planuri şi o filosofie 
cu un singur plan al existenţei umane. 

II. 


Filosofie personală şi  impersonală, 
subiectivă şi obiectivă — Antropologismul în 
filosofie — Filosofia şi viaţa 


Kierkegaard insistă cu o forță deosebită 
asupra  subiectivităţii, personalităţii oricărei 
filosofii, adică asupra prezenţei vii a filosofului 
în cursul oricărei speculaţii. Prin opoziţia sa faţă 
de Hegel, prin revolta sa împotriva filosofiei 
rațiunii universale şi obiective, împotriva 
“generalului”, el îl aminteşte nu o dată pe 
Bielinsky! a cărui influenţă se simte în dialectica 
lui Ivan Karamazov la Dostoievski. Desigur, 
Kierkegaard merită cu mult mai mult decât 
Dostoievski numele de filosof, dar filosofia, 
întreb eu, poate să nu fie personală şi subiectivă? 
E posibil să se confirme adevărul şi obiectivitatea 
sau impersonalitatea? Meditaţia următoare va fi 
special consacrată examinării acestei întrebări; 
dar încă de acum este indispensabil să disociem 
deliberat adevărul şi obiectivitatea. Dar când 
aspiră la obiectivitate, filosofia nu poate să nu fie 
personală. Orice filosofie de valoare poartă marca 

personalității autorului. Acest fapt este adevărat 
nu numai în ceea ce priveşte filosofiile foarte 
individualizate ale Sf. Augustin, Pascal, 
Kierkegaard, Schopenhauer sau Nietzsche, căci 
nu e mai puţin adevărat în legătură cu cele ale lui 
Platon, Plotin, Spinoza, Fichte sau Hegel. 
Personalitatea filosofului se manifestă deja în 
alegerea problemelor şi în preferința pentru unul 
din tipurile de filosofie distinse mai sus, apoi în 
natura intuiţiilor predominante, în repartiţia 
atenției, în amploarea experienţei spirituale. 
Admiţând că nici o filosofie nu poate fi 
decât opera eului, nu vrem să spunem că filosofia 
îl închide în sine însuşi; cel puţin este adevărat, 
pentru că adevărata filosofie, acolo unde 
sesizează ceva din real, nu este aceea care 
scrutează obiectul, ci aceea pe care o zbuciumă 
sensul vieţii şi a destinului personal, pe care îl 
începe prin reflecţia filosofului asupra propriului 
destin, cum o arată chiar filosofia în întregime 
geometrică. şi obiectivă a lui Spinoza.!* N-am 
putea-o repeta prea mult. Ceea ce cunoaşte, nu 
este spiritul universal sau raţiunea universală, nici 
subiectul impersonal, “conştiinţa în general”, este 
eul, omul ca existență concretă, persoana; şi 
problema fundamentală a cunoaşterii este aceea a 
cunoaşterii mele, a cunoaşterii personale a 
omului însuşi. Orice gândire creatoare este intim 

individuală, nu în sensul că individul ar fi închis 
în el însuşi, limitat; razele luminoase ies dintr-un 
unic focar, dar modul în care sunt primite diferă 
de la om la om. 

Nu trebuie să-i credem pe filosofi când 
pretind că gândirile lor sunt purificate de orice 
afectivitate. Tot prin sentiment cunoaşte şi “cel 
mai obiectiv” şi “cel mai impersonal” dintre ei. 
Sigur că Descartes, pentru a ajunge la cogito a 
trebuit să treacă prin emoție şi a încercat 


descoperirea într-un extaz de ordin enoțional. 15 
Că s-a folosit de reflecţie pentru a se asigura de 
existenţa sa, aceasta nu înseamnă că prin reflecţie 
pură a ajuns aici; această reflecţie era în acel 
moment pentru el o emoție intensă. Etica lui 
Spinoza, în ciuda metodei geometrice, este în 
întregime saturată de sentimente; l'amour Dei 
intellectualis trădează o evidentă emotivitate. 
“Intelectualismul” însuşi poate exprima o emoție 
personală şi obiectivitatea să nu fie decât un 
nume care maschează pasivitatea unui om, în aşa 
fel încât, într-un fel, filosofia lui Hegel nu este 
mai puţin subiectivă decât cea a lui Nietzsche, 
pur “obiectivă”, şi mai impersonală decât 
filosofia lipsită de orice originalitate şi pe care nu 
o inspiră nici un suflu creator. 

Tot într-un mod subiectiv trebuie 
descoperită lumina originală, adică cea care 

emană de la sursa primă, în timp ce obiectiv, 
impersonal, nu poate fi descoperit decât ceea ce 
este secundar, reflectat, şters. Nu rezultă de aici, 
desigur, că trebuie forțată originalitatea: un 
asemenea efort, precis ar fi lipsit de ea şi n-ar 
face decât să-i asigure absenţa. Dar trebuie să 
rupem deliberat cu această prejudecată, pentru că, 
a fi personal şi obiectiv înseamnă să rămâi închis 
în tine însuţi, să fii capabil să ieşi în vastele spaţii 
ale lumii, exclus din comuniunea cu divinul. Mai 
degrabă impersonalul şi obiectivul închid şi 
interzic orice pătrundere de dinăuntru în afară. Se 
cuvine să nu  confundăm personalitatea 
cunoaşterii cu egocentrismul. Aceasta este 
recluziune fără ieşire, sufocare, nebunia de sine, 
păcatul originar; personalitatea, dimpotrivă, este 
calea către Dumnezeu pentru că este după chipul 
şi asemănarea lui. Astfel persoana este aceea care 
interesează cunoaşterea şi speculaţia filosofică, 
empirică prin faptul că este legată de experienţa 
trăită şi depinde de amploarea ei, de bogăţia 
acestei experienţe. Omul viu, total, gândeşte cu 
sine însuşi în filosofia sa, personală şi umană. El 
nu e separabil de filosofie, căci filosoful, subiect 
al cunoaşterii, se găseşte cufundat în existenţă, 
există el însuşi înainte de a cunoaşte ființa. şi 
existenţa şi de această condiţie depinde calitatea 
cunoaşterii sale. El cunoaşte ființa pentru că el 

însuşi este ființă. 

Orice filosof nu dispune, desigur, decât de 
un orizont îngust; plenitudinea fiinţei nu-i este 
acordată; nu-i este dat să primească lumina totală 
şi aceasta determină divergenţele între curentele 
filosofice. Lumina nu lasă să cadă pe fiecare 
conştiinţă decât câteva dintre razele sale; şi din 
originar, filosoful nu zăreşte decât ceea ce-i este 
descoperit. În afară de acesta nu există decât 
remaniere de idei primite, aporturi livreşti, când 
mai există ceva. În spatele oricărei filosofii se 
ascunde zbuciumul vieţii, sensului, destinului; şi 
filosofia e înainte de orice doctrină a omului, 
doctrina omului integral prin omul integral. Dar 
numai filosofia o poate face căci ea nu este nici 
biologică, nici psihologică, nici sociologică. 

Nu este posibil să eliberezi filosofia de 
antropocentrism. Prin dorinţa de a depăşi păcatul 
originar de egocentrism, filosofii au fost tentaţi 
adesea, căci exact ca  egocentrismul, 
antropocentrismul devine fals şi vinovat. Nu e 
mai puţin adevărat că toate încercările de a 
elimina din filosofie filosoful ca om şi în acelaşi 
timp, tema fundamentală pentru ea, a umanităţii, 
sunt  himerice şi  iluzorii.  Ambiguitatea 
antropocentrismului vine din aceea că omul 
purtând în adâncul lui însuşi enigma fiinţei, fiind 
chipu | şi asemănarea a ceea ce este mai înalt, a 

ceea ce este cel mai divin în fiinţă este în același 
timp limitat la propria sa temă şi reduce orice 
fiinţă, şi fiinţa cea mai divină, la propria sa 
imperfecţiune. De aceea nu trebuie să încercăm 
să  debarasăm filosofia de orice fel de 
antropocentrism, ci să epurăm, să ridicăm acest 
antropocentrism; să epurăm, să ridicăm acest 
antropocentrism, să facem să transpară în filosof 
ca om această imagine a fiinţei celei mai înalte 
care este închisă în el. Filosofia nu poate fi 
autonomă, dacă vrem să spunem prin aceasta că 
ea ar fi detaşată de omul total şi de experienţa sa 
vitală, independentă de subiectul cunoscător 
cufundat în ființă. Ea n-ar putea pretinde asta 
decât înşelându-se. Filosofia este sau nu este 
antropologică. Dacă ea cunoaşte fiinţa, este în şi 
prin om. Şi toată problema este de a ridica 
calitatea acestui antropologism, pentru a face să 
apară ceea ce aş numi omul transcendental, cu 
condiția să rnu-l confundăm cu “conştiinţa 
transcendentală”, care n-are nimic uman. 
Filosofia e necesar antropologică în 
sensul că n-ar putea fi detaşată de viaţă, că nu 
poate fi exclusiv teoretică. Ea trebuie să fie 
acţiune, să servească la ameliorarea existenţei, să 
fie practică, după cum au căutat întotdeauna 
marii filosofi, cel puţin cei ca n-au rupt-o cu 
înţelepciunea. Aversiunea față de această viață 

cotidiană, fastidioasă, reîncepută neîncetat, faţă 
de urâţenia ei, de nedreptăţile ei, suscită fie 
evaziunea într-o altă lume, în contemplare 
metafizică sau mistică din lumea ideilor sau 
cetatea divină, fie activitatea creatoare care se 
ocupă cu transformarea acestei lumi şi edificarea 
unei lumi noi. Adevărata filosofie, cea care este 
înțelepciune, nu poate rămâne o filosofie de 
şcoală. Când elita filosofică este ruptă de viaţă, 
ea se găseşte într-o situaţie falsă care nu se poate 
menţine. Trebuie ca filosofia să se apropie de 
practică aşa cum limba filosofică trebuie să se 
apropie de limba comună. Ea e solidară cu 
totalitatea vieţii şi spiritului pentru care nu este 
decât o funcţiune. Cum ar cunoaşte ea misterul 
fiinţei dacă nu s-ar cufunda în destinul uman, nu 
i-ar deplânge nefericirea, dacă s-ar întoarce de la 
el? Filosofia este un act de viaţă. Metafizicienii 
de altă dată erau aceia care neştiind nimic despre 
viaţă, despre oameni, despre lume, se retrăgeau 
într-o lume cu totul abstractă şi ideală de 
concepte. Ce-i de mirare dacă figura 
metafizicianului a putut deveni un obiect de 
curiozitate şi de batjocură? Se ajungea să se vadă 
în el nu un înţelept, ci un om complet ignorant în 
privința vieţii. Dimpotrivă, dacă poate exista o 
metafizică, ea este cunoaştere a vieţii, a realităţii 
concrete, a omului şi determinismului său. Ea 

trebuie să se hrănească cu experienţă vie şi 
filosofii să ia parte la mişcarea creatoare a vieţii, 
la drama sa. 

Marx, căruia-i plăcea să se reclame din 
idealismul german, Fichte şi Hegel, a exprimat 
ideea că filosofia nu se mai poate mulţumi de 
acum înainte cu cunoaşterea lumii, că trebuie să o 
schimbe, să creeze din ea o lume nouă. El credea 
că gândirea teoretică şi abstractă a lui Fichte 
trebuie să se materializeze în practică. Această 
idee a lui Marx a îmbrăcat o formă monstruoasă 
şi caricaturală la marxişti. Pentru că s-a aliat, într- 
o manieră surprinzătoare şi logică, unei filosofii 
nu a activităţii, ci a pasivităţii, materialismului. În 
ea însăşi se închide o mare parte de adevăr. La 
noi, ea a fost exprimată într-o manieră cu totul 
diferită, de N. Fedorov, pentru care filosofia este 
“proiectivă”, şi trebuie să schimbe lumea. 

Înseamnă aceasta că filosofia este 
destinată executării unor “comenzi sociale”? Cu 
siguranţă nu, pentru că ar deveni astfel pasivă. 
Nu filosofia trebuie să depindă de societate, ci 
societatea trebuie să depindă de filosofie. Există 
un mare adevăr în trecerea de la filosofia lui 
Hegel la antropologismul lui Feuerbach, pentru 
că ea reprezintă trecerea inevitabilă de la spiritul 
universal şi general la om. Devierea lui 
Feuerbach spre materialism a desfigurat acest 

adevăr, pentru că materialismul e neputincios să 
zărească omul total şi concret. Dar era imposibil 
să se rămână la misterul hegelian al conceptului, 
la dialectica conceptului, care era pentru Hegel o 
dramă misterioasă . 

Filosofia greacă socotea că cunoaşterea 
filosofică trebuie să fie cunoaşterea generalului, 
nu a particularului şi individualului, prin ambiția 
de a atinge, dincolo de experienţa sensibilă, 
mobilă a multiplicităţii, lumea ideilor. Astfel ea s- 
a mulțumit cu aceasta: n-a înţeles individualul, n- 
a avut n-a avut categoria personalităţii, n-a 
conceput libertatea. Această limitare a filosofiei 
greceşti s-a transmis filosofiei scolastice care a 
fost sufocată sub universali. Ea se continuă 
desigur sub o formă diminuată, prin nominalism, 
până în filosofia modernă. Totuşi experienţa 
creştină, revelaţia creştină, au deschis perspective 
absolut noi: misterul personalităţii şi acela al 
libertăţii au fost descoperite. 

Ceea ce eu numesc filosofie personală n- 
are nimic de-a face cu ceea ce gândirea 
timpurilor moderne numeşte subiectivism, 
individualism, empirism, nominalism. Categoria 
de general, care se opune celei de individual sau 
particular este o categorie eronată şi trebuie să fie 
depăşită. Generalul nu are existenţă ontologică, 
cum o vom vedea în examinarea problemei 

personalităţii și societăţii. Căci universalul este şi 
individualul, şi nu numai generalul. Dumnezeu 
este universal, el nu este general, ci individual. 
Generalul este un compromis, o eroare, survenite 
în stadiul cunoaşterii apofatice, adică al 
cunoaşterii pe cale de se detaşa de toate noţiunile 
determinante, de tot ceea ce este finit. Domeniul 
generalului, exclusiv al personalului şi 
individualului, este acela al lumii obiective, 
socializată, care nu este realitatea autentică, 
lumea divină şi existentă. Vom vedea că generalul 
este înainte de orice de provenienţă socială şi 
rezultă din interpretări sociologice. În general, 
omul este solitar şi filosof în acelaşi timp. Deci 
aparţine filosofiei personale să pătrundă generalul 
pentru a ajunge la existența autentică. Nu la 
general se gândea Spinoza când, prin al său amor 
Dei intellectualis voia să iasă din singurătate şi să 
ajungă la beatitudine. Orice filosofie personală 
este o aspirație de a ieşi, prin cunoaştere, din 
singurătate şi de a trece frontierele 
individualităţii. 

A doua meditaţie 
Subiectul şi obiectivitatea 

I 
Subiectul cunoscător şi omul 


Idealismul german a dat obiectivismului 
filosofiei greceşti şi scolasticii o lovitură după 
care nu se mai poate ridica. Este o eroare să 
credem că idealismul german, în special Kant, ar 
fi pus în discuţie existenţa însăşi. Îndoiala sa are 
drept obiect această afirmaţie a realismului naiv 
că lumea obiectelor n-ar fi decât una cu ființa 
absolută şi că fiinţa absolută n-ar fi decât una cu 
lumea obiectelor. Munca a fost începută de 
Descartes, dar raționalismul prekantian, n-a pus 
problema destul de radical. A trebuit transferat 
centrul de gravitate al filosofiei de la obiect la 
subiect, şi de atunci în subiect s-a căutat cheia 
problemei existenţei. Lumea  realităţilor 
obiective, a obiectelor a coborât de pe primul pe 
locul al doilea, devenind lumea fenomenelor. 
Căci dacă n-a avut dreptate Kant să le opună pe 
acestea lucrului în sine, refuzat, cum însuşi 
numele o indică, experienţei şi cunoaşterii, a avut 
dreptate să le distingă, căci activitatea subiectului 
se găsea astfel descoperită. 

Teoria cunoaşterii a fost întotdeauna 


16 
clădită pe opoziţia dintre subiect şi obiect. 
Trebuie însă precizat ce este subiectul. În ce 
"raport se găseşte subiectul pur al cunoaşterii, 

subiectul gnoseologic cu omul, cu mine însumi, 
subiectul practicând cunoaşterea?  Problemei 
ascunse de omul considerat ca subiect consacrat, 
idealismul german i-a substituit-o pe aceea pe 
care o pune subiectul pur, conştiinţa 
transcendentală a lui Kant, eul non-individual şi 
non-uman al lui Fichte, spiritul universal al lui 
Hegel. Prin această substituire, cunoaşterea înceta 
să mai fie o cunoaştere proprie omului, ea 
devenea o cunoaştere divină, aparţinând raţiunii 
sau spiritului universal; şi omul înceta să mai fie 
subiectul cunoscător. 

Rezultă de aici că filosofia trebuia să se 
depersonalizeze. Dar degeaba a fost acuzată o 
filosofie personală de psihologism, i s-a imputat 
psihologismului omul, eul uman, persoana 
umană, incertitudinea fundamentală a rămas: ce 
raport există între conştiinţa transcendentală, 
raţiunea, subiectul gnoseologic şi omul însuşi cu 
personalitatea sa? Căci, în definitiv, omul însuşi 
cunoaşte. În ceea ce priveşte conştiinţa 
transcendentală, subiectul pur, Kant depăşeşte 
scepticismul cu ajutorul formelor sale a priori; 
dar omul care cunoaște este prin aceasta mai 
avansat? Cum se înrădăcinează conştiinţa 
transcendentală în conştiinţa umană, individuală? 
Cum întemeiază ea validitatea cunoaşterii? 
Pentru a întrebuința limbajul idealist, care este 

relaţia de la logic la psihologic? 

Ceea ce există în esenţa acestei dezbateri 
este eroarea conform căreia se aruncă tot umanul 
în psihologic, se consideră conştiinţa umană cu 
totul psihologică, în timp ce se reprezintă 
conştiinţa logică şi transcendentală străină 
cunoaşterii omeneşti. De asemenea, suntem 
mânaţi să vedem în omul însuşi un obstacol în 
calea cunoaşterii filosofice. Se vrea eliberarea 
filosofiei de “prezenţa subiectivă a omului”. Tot 
aşa teologii pretind adesea că omul este un 
obstacol revelaţiei ca şi cum nu pentru om s-ar 
produce revelaţia. De fapt, filosofia a fost 
întotdeauna inconştient  antropologică şi 
antropocentristă; şi dacă datoria ei ar fi să lupte 
împotriva psihologismului, filosofia s-ar sinucide 
combătând antropologia. Psihologism înseamnă 
relativism. Adevărata problemă, care duce 
dincolo, este de a şti ceea ce este omul, ce 
posibilităţi de cunoaştere sunt incluse în natura 
umană. Problema omului n-a fost pusă de 
idealismul german, aici este principala sa 
deficiență. 

Ea rezultă din tendinţa sa spre monism. 
Nu o dată am exprimat deja ideea paradoxală că 
marii idealişti germani sunt legaţi de Luther 
“printr-o legătură de rudenie. Aceasta cere o 
explicaţie. Ce există cu adevărat în comun între 

Fichte, Hegel pe de o parte şi Luther pe de alta? 
Totul este, se pare, la polul opus. Luther 
excomunica raţiunea, nega filosofia, judeca 
natura umană ruinată de păcat. Dimpotrivă, 
Hegel glorifica raţiunea, diviniza filosofia şi 
pentru păcat nu avea decât un sens foarte şters. 
Dar nimic mai misterios decât influenţele 
spirituale, ele sunt subterane şi surprinzătoare. 
Luther atribuia totul iertării, ă la grâce, acţiunii 
lui Dumnezeu; nimic omului, libertăţii sale.!! E 
nu admitea reciprocitatea de acțiune între cele 
două noţiuni, cea divină şi cea umană. Ce face 
idealismul german dacă nu să urmeze această 
tendință monistă? El a secularizat, a aplicat 
cunoaşterii iertarea  lutherană, considerată ca 
sursă unică a tuturor bunurilor: conştiinţa 
„ transcendentală, rațiunea universală, spiritul 
universal care nu sunt altceva decât această 
iertare secularizată; ea şi nu omul este sursa 
cunoaşterii. La Hegel, mai ales, pare evident că 
Dumnezeu însuşi, rațiunea sa, spiritul său, este 
cel care cunoaşte, niciodată omul. Astfel că graţia 
care servea la început să facă filosofia inutilă este 
finalmente chemată să contribuie la gloria sa, 
chiar la zeificarea sa. 

Toată dificultatea provine aici din faptul 
că nu se cunoaşte acţiunea reciprocă a celor două 
naturi ale omului. Subiectul pur, în idealismul 

german, este la fel de activ pe cât este posibil, 
pentru că merge până la a crea lumea, în aşa fel 
încât omul însuşi nu are, pentru a spune astfel, 
nimic de furnizat operaţiunii cunoaşterii, şi odată 
zămislită de activitatea constructivă a cunoaşterii, 
această lume însăşi nu mai lasă loc activității 
creatoare a cunoaşterii. Problema contribuţiei 
libertăţii umane, - spun umane şi nu divine, - la 
actul de cunoaştere, nu este nici măcar pusă. În 
timp ce activitatea subiectului enoseologic este 
umflată la extremă, omul, în sânul cunoaşterii, 
rămâne pasiv, nu este niciodată activ: el nu face 
decât să execute ordinele conştiinţei 
transcendentale. Dacă aceasta nu apare încă în 
plină lumină la Kant, care nu a ajuns până la 
monism, este cu totul limpede la Fichte, la 
Schelling în prima perioadă şi în final la Hegel. 
Aceste reflecţii ne duc spre sursele şi 
fundamentele religioase ale teoriei cunoaşterii. 
Aceste surse şi aceste fundamente se găsesc în 
ideea teandrică, adică în ideea acţiunii reciproce a 
celor două naturi, fie a libertăţii, a activităţii, a 
eficacităţii creatoare, pe care trebuie să le 
recunoaştem atât naturii umane cât şi naturii 
divine. Este condiţia indispensabilă a însăşi 
posibilităţii unei filosofii personale, a oricărei 
filosofii a persoanei umane. Este adevărat că 
conştiinţa obiectivează lumea; la origine, la 

începutul acestei obiectivări, ea este activă, 
pentru a fi pe urmă pasivă, în măsura în care va 
depinde de lumea obiectivă. Dar ea va putea, din 
nou, să facă dovada unei activităţi, eliberându-se 
de dependența sa în această privinţă. Folosirea 
termenului de obiect nu va implica niciodată din 
partea mea decât ceea ce este cunoscut, 
independent de subiect şi nu va fi decât un mod 
particular de a înţelege cunoaşterea şi existența 
fiinţei. Obiectivitate nu va însemna niciodată 
pentru mine adevăr, independenţă faţă de stările 
subiectului; dimpotrivă acest cuvânt va indica 
dependenţa a ceea ce va fi numit obiectiv faţă de 
stările subiective, de raporturile între oameni. De 
asemenea, obiectivare nu va fi niciodată 
identificabilă cu manifestare, revelaţie şi 
incarnație. 

Se pare că problema omului trebuia să fie 
pusă în filosofia existenţială a lui Heidegger şi 
Jaspers. Ontologia lui Heidegger, cum se exprimă 
ca în Sein und Zeit este o ontologie a existenţei 
umane. Pentru el “grija”, frica, supunerea omului 
banalităţii impesonalului (das Man), moartea, 
decăderea lumii, nu sunt de domeniul psihologiei, 
ci al ontologiei. — De asemenea, la Jaspers 
situația-limită (die  Grenzsituation) are o 
semnificaţie metafizică pentru acelaşi motiv ca ŞI 
problema comunicării între persoane. Totuşi, nici 

Heidegger nici Jaspers nu pun cu adevărat 
problema omului şi nu fac din antropologia 
filosofică fundamentul întregii filosofii. Ei 
furnizează multe materiale construcţiei unei 
doctrine filosofice a omului, dar nu lucrează la 
aceasta ei înşişi. Ei lasă întreagă întrebarea: ce 
este omul ? De ce se descoperă structura fiinţei 
exclusiv în exist enţa şi destinul său? Ei nu 
explică nici de unde-i vine omului virtutea 
cunoaşterii sale. Jaspers se distinge de Heidegger 
prin aceea că nu crede în posibilitatea unei 
metafizici şi a unei ontologii obiective după 
modelul ştiinţei, el consideră metafizica mai 
subiectivă, mai pasională şi vede aici un fel de 
lectură de simboluri: este un psiholog extrem de 
subtil. Dar nu pentru scepticism şi lipsă de 
credință trebuie apărată subiectivitatea şi 
personalitatea metafizicii, ci pentru că aceasta 
deschide calea unei cunoașteri mai înalte. Totul 
se raportează la problema omului, pe care, oricât 
ar părea de ciudat, filosofii n-au pus-o niciodată, 
căci aceasta a fost mai degrabă preocuparea 
teologiei, sau cel puţin a unei filosofii 
esențialmente religioase. 

O tentativă interesantă pentru a depăși 
orice specie de antropocentrism în cunoaștere 

este filosofia lui Brunschvicg. Este un idealism 
matematic al cărui tipologie urcă până la Platon. 

Pentru Brunschvicg orice filosofie cu tendinţă 
biologică este antropocentrică, în timp ce o 
filosofie de inspiraţie matematică este absolut 
dezinteresată şi pură de orice contaminare cu 
omul. De aceea adevărurile matematice 
interesează viaţa spirituală, mai mult decât 
problema sensului vieţii, cu care omul este încă 
amestecat. Cunoaşterea matematică este o 
spiritualizare. Filosofia trebuie să se elibereze 
definitiv de orice vestigiu al mitului creştin al 
omului şi al poziţiei lui în centrul universului. 
Această concepţie manifestă un spirit înrudit cu 
acela al lui Spinoza, care combătea formele 
grosolane ale antropocentrismului ŞI 
antropomorfismului. De fapt problema omului, ca 
centru al existenţei este o problemă creştină prin 
excelenţă; şi orice filosofie antropologică este o 
filosofie creştină. Gândirea greacă, care n-a pus 
problema omului în toată profunzimea şi 
plenitudinea sa, n-a discernut în el decât raţiunea, 
fără să vadă ceea ce comportă el central şi 
problematic. 

Omul este în interiorul ființei. El este 
înainte de a cunoaşte ceea ce este; şi posibilitatea 
cunoaşterii sale e în funcţie de ceea ce este fiinţă 
în el. În însăşi calitatea sa de fiinţă rezidă ceea ce 
face posibilă cunoaşterea sa, căci dacă 
transcendentul există, el nu e deloc obiectiv şi 

autoritar; şi dacă contează pentru existenţa umană 
îi este de asemenea imanent. Ceea ce este prim, 
nu este conştiinţa sau subiectul în fața existenţei, 
sau senzaţia sau percepţia ca elemente separate, 
ci omul total, omul ancorat în inima existenţei. 
Nu trebuie să-l confundăm cu omul pe care-l 
studiază psihologia şi sociologia, căci acesta 
aparţine lumii obiectivate, în timp ce omul real 
este omul în existenţa sa intimă. Cum din 
Renaştere datează descoperirea şi reabilitarea 
naturii, sub influenţa sa omul a început să se 
recunoască drept o parte a naturii. Însemna, i se 
părea lui, să se elibereze. În prezent, a sosit 
timpul să descoperim şi să reabilităm omul, nu 
fragment al naturii şi lumii obiectivate, ci ca 
ființă în sine, în afara lumii obiectivelor şi 
lucrurilor, în existența sa intimă. De acum înainte 
problema cunoaşterii nu va mai fi ca o opoziţie 
dintre subiect şi obiect, ci ca opoziţia cunoaşterii 
şi existenţei. 

Într-adevăr, subiectul, aşa cum îl înţelege 
teoria cunoaşterii, nu este fiinţa, ci opusul fiinţei. 
Dimpotrivă, omul este ființă. În calitatea în care 
este aruncat în lume, el este stăpânit de obiect şi 
se situează el însuşi printre obiecte. Dar înăuntrul 
său el face dovada ființei sale, a destinului său 
propriu. Numai în calitate de om ne interesează 
când punem problema cunoaşterii. Natura 

subiectului nu mai apare aici ca subiectivă şi 
psihologică, ea este ontologică. Sigur, spiritul nu 
este niciodată obiect, el este întotdeauna subiect, 
dar este într-un sens mai profund decât o afirmă 
gnoseologia. Sensul vieţii nu mi se poate 
descoperi obiectiv; nimic obiectiv n-are niciodată 
alt sens decât acela care-i este conferit în subiect, 
în interiorul spiritului. În eu, în om se revelează 
orice sens: el este comensurabil eului. Când, 
dimpotrivă, se prezintă sub o formă obiectivă, ca 
un dat intrinsec emis de lucrurile însele, nu este 
afectat de un caracter social şi revelează 
întotdeauna într-un fel supunerea spiritului. 
Husserl recunoaşte că adevărul este esenţa fiinţei; 
dar cum el afirmă, de asemenea, că, cunoaşterea 
nu este o senzaţie subiectivă, care nu ar fi decât 
reflexul fiinţei, este adevărat că, după el, fiinţa se 
revelează în conştiinţă. Înseamnă că subiectul 
cunoscător este deja fiinţă prin el însuşi şi în 
calitate de fiinţă stă în faţa lumii. 

Împotriva a ceea ce susţin majoritatea 
teoreticienilor cunoaşterii, Kierkegaard afirmă că 
în subiectivitate se găsesc adevăr şi realitate. 
Trebuie că are dreptate deoarece obiectul nu 
posedă prin el nici un criteriu al adevărului. El nu 
se poate găsi decât în eu, în conştiinţa mea 
intelectuală şi morală. A obiectiva criteriul 
adevărului nu e decât a-l transfera în conştiinţa 

altcuiva, ceea ce nu diminuează, ci creşte 
dificultatea. Este adevărat că, comuniunea cu 
adevărul implică întotdeauna ca eul să evadeze 
din învecinarea sa cu sine însuşi. Cunoaşterea 
este  egocentrismul depăşit. Ea nu este 
egocentrică, este personală; căci nu din persoană, 
ci din eu izvorăsc egocentrismul şi egoismul, şi el 
trebuie sacrificat, în timp ce, dimpotrivă, 
persoana trebuie să fie realizată. Trecerea de la eu 
la Dumnezeu, această evaziune care este precis 
triumful definitiv al omului asupra păcatului de 
egocentrism, se efectuează concomitent cu altul, 
ea nu se efectuează prin mijlocirea altuia, în aşa 
fel că, nici unul dintre ceilalți oameni nu poate fi 
originea atitudinii mele față de Dumnezeu. Dacă 
este altfel, înseamnă că am trecut pe un plan 
subordonat, acela al obiectivării sociale. 
Cunoaşterea este un act înainte de a deveni 
obiectul unei teorii a cunoaşterii, pentru că 
singurul fapt de a lua cunoaşterea ca obiect este 
deja un act de cunoaştere. În al doilea rând peste 
tot şi întotdeauna obiectivarea se produce în faza 
mijlocie a conştiinţei şi o supune, dar înainte sau 
după această obiectivare trebuie să căutăm 
originalitatea cunoaşterii realităţii. 

Numai în raport cu obiectul, cu lumea 
obiectivată în vederea acestei obiectivări pe care 
teoria cunoaşterii a făcut-o din om un subiect. 


56 


Considerat fără legătură cu această obiectivare, 
independent de opoziţia sa la o fiinţă obiectivă, 
subiectul este un om, o persoană, fiinţă vie, 
locuind în sânul fiinţei. Adevărul este în subiect, 
dar nu într-un subiect care există vizavi cu 
obiectul şi prin urmare se întoarce de la ființă, ci 
în subiect ca existent. În lumea obiectivă, în 
lumea lucrurilor, nu se află nici criterii, nici sursă 
de adevăr. Grec sau scolastic, intelectualismul 
expune o concepţie a subiectului care îl face cu 
totul pasiv nelăsându-i decât să perceapă 
existenţa prin inteligență, prin gândire. Rezultă că 
produsele gândirii riscă uşor să fie luate drept 
fiinţă ca şi cum gândirea, care nu încetează de a fi 
activă, n-ar putea fi decât o oglindă. Gândirea 
mea începe prin a se găsi înaintea unui haos; dar 
este făcută pentru a fi limpede, pentru a purta 
lumina în tenebre, pentru a introduce sensul în 
lumea non-sensului, şi prin actul de a cunoaşte 
tenebrele, lumea non-sensului, aduc lumina ŞI 
sensul. 

“Cunoaşterea este în esenţă activă pentru 
că omul este activ. De îndată ce tema cunoaşterii 
se îndepărtează de la relaţia dintre cunoaştere ŞI 
fiinţă, n-ar putea admite că, cunoaşterea nu face 
decât să reflecte pasiv existența, că ea o 
determină în întregime cum ar face-o o lume a 
cărei creaţie ar fi încheiată. Cunoaşterea, care 

împrumută din activitatea liberă a omului, nu este : 
o reflectare pură, ci o transfigurare creatoare. Şi 
aici, de asemenea, trebuie înţeles altfel decât o 
fac Kant şi Fichte. E adevărat că, pentru ei, 
subiectul, conştiinţa transcendentală, eul într-un 
fel, creează lumea, dar în această creaţie nimic nu 
vine din libertatea umană; nimic omenesc, deci. 
În această creare a lumii prin subiect, omul însuşi 
nu exercită nici o activitate de cunoaştere. Că de 
fapt omul nu este opera subiectului; e opera lui 
Dumnezeu, este sigur. Mai mult, această operă nu 
este încheiată şi omul trebuie să colaboreze la ea. 
Peste tot trebuie să fie înţeleasă libertatea sa 
creatoare, şi în cunoaştere sarcina sa este de a 
urma creaţia . 

Lumea nu pătrunde în mine fără ca 
activitatea mea să fie solicitată, căci depinde de 
atenţia, de imaginaţia mea, de intensitatea 
conştiinţei mele; şi această intensitate nu vine 
dinafară, ci dinăuntru. E dovada că lumea care-i 
este propusă subiectului depinde de el ca om, ca 
ființă, ca existenţă, că cunoaşterea este relația 
fiinţei cu fiinţa, este creator în sânul fiinţei. După 
cum lucrurile sunt văzute de subiect sau de 
obiect, de spirit sau de natură, de personalitate 
sau de societate, ele diferă totalmente. Atâtea 
lumi diferite, căci nu există lume a obiectivităţii 
absolute, nu există decât diverse grade în 

obiectivare. Absolutul nu rezidă în ceea ce este 
obiectivat. El se situează pe un alt plan, acela al 
spiritului înainte de obiectivare, al existenţei pe 
care obiectivarea nu a realizat-o. Dacă omul 
recurge la cunoaştere, înseamnă că trebuie să se 
apere împotriva multiplicităţii aspectelor lumii 
care îl oprimă, închizându-se unora, deschizându- 
se altora, adesea dispreţuind şi condamnând ceea 
ce-i este interzis. Trebuie să te transcenzi fără 
încetare ca şi cunoscător căci, ca subiect este 
important să îmbrăţişezi întreaga plenitudine a 
ființei şi cunoaşterea ta rămâne mereu parţială. 
Îndreptându-se către plenitudine, el avansează în 
creaţie. Deja, chiar în cursul obiectivării, de 
exemplu în prodigioasele creaţii de matematică, 
se manifestă activitatea sa creatoare; dar ea apare 
mai clar dacă obiectivarea este depăşită, în 
metafizica pătrunzătoare până la esenţial; şi dacă 
conştiinţa nu reuşeşte să fie absolută, înseamnă 
că, aşa cum a prevăzut Renouvier, natura sa o 
face relaţie. 

Cum introduce deci omul în cunoaştere, 
ceva din libertatea sa? Iată problema care mi se 
va reprezenta. Este problema activităţii Şi 
pasivităţii cunoaşterii. Teoria cunoaşterii lasă să 
subziste o enigmă, această întrebare, cum se face 
că obiectul, care este material şi irațional, se 
reflectă sub formă de cunoaştere în subiect, care 

este dimpotrivă un imaterial şi raţional? Nu o 
vom soluţiona dacă persistăm să înţelegem prin 
cunoaştere simpla reflecţie a obiectului în 
subiect, să considerăm fiinţa ca un obicel Şi să 
alungăm de aici subiectul. 

II 


Subiectul existenţial şi obiectivarea 


Cunoaştere şi fiinţă — Revelația existenţei în subiect 


-  Obiectivarea şi problema iraționalului — 


Când teoria cunoaşterii  opunând 
subiectul, obiectului, reuşeşte să le priveze de 
ființă atât pe unul cât şi pe celălalt, fiinţa dispare 
şi devine imposibil de cunoscut. A opune 
cunoaşterea ființei, înseamnă a o exclude din 
fiinţă. Căci în timp ce subiectul cunoscător nu 
mai este fiinţă, o vede opunându-se în calitate de 
obiect de cunoscut, dar nemaicomunicând cu 
misterul fiinţei, nu rezidă aici , ceea ce vede el 
înălțându-se în faţa lui şi devine ceva cu totul 
străin. Într-adevăr obiectivitatea este ceea ce este 
străin . Deasupra obiectului se formează 
concepte; dar nu poți intra în comuniune cu el, 
sau cum spune Levy-Bruhl, “în participare cu 
[e În obiect nu se găseşte nimic din ceea ce 
există ireductibil original în individ, căci nu poţi 
percepe aici decât generalul; şi eterogenitatea 
persistă între individ şi acest obiect în care s-a 
alienat. 

Când s-a obiectivat ființa, nu mai este 
deja fiinţă, este ființă elaborată de subiect la 

sfârşitul cunoaşterii. Exact, pentru că subiectul 
devine în acest obiect altul, care găseşte aici 
expresia ce convine cel mai mult structurii sale 
cognitive. Cunoaşterea este în termeni proprii 
înstrăinare; dar această înstrăinare este însăşi 
opera subiectului, e însuşi spiritului cunoscător. 
Subiectul cunoaşterii, privat de orice existenţă 
interioară, este fără punct de sprijin în fiinţă; 
existența sa este exclusiv relativă, vizavi de 
obiectivitatea pe care şi-a proiectat-o înainte. În 
raport cu ea, actul cunoaşterii nu este un 
eveniment care interesează fiinţa şi care să-i fie 
interior; dimpotrivă îi este absolut extrinsec; e de 
natură logică şi nicidecum spirituală. 

Astfel se joacă tragedia cunoașterii, cum a 
revelat-o teoria cunoaşterii, a idealismului 
german, care îşi atinge limitele în curentele 
neokantiene. E adevărat că opoziţia cunoaştere- 
ființă, expulzarea subiectului înafara fiinţei, 
relevă o veche tradiţie filosofică; dar filosofia 
germană, după Kant, posedă imensa superioritate 
de a fi luat conştiinţa critică a obiectivării şi de a 
fi recunoscut aici opera subiectului cunoscător; în 
timp ce, în filosofia prekantiană, în special în cea 
scolastică, ea face obiectul unui realism naiv prin 
care subiectul ia produsele gândirii din acelea 
care manifestă puterea de a crea obiectul, peatru 
fiinţa în sine. Întreaga metafizică materialistă, cu 

a sa doctrină a substanţei şi ierarhiei fiinţei 
rezultă de aici. lată de ce Kant şi idealismul 
german trebuie să fie considerate ca formând un 
eveniment capital în istorie prin care omul ia 
cunoştinţă de sine. 

E un eveniment liberator. S-a descoperit 
drumul care trebuie să elibereze de puterea . 
opresivă, înrobitoare a lumii obiectelor. A lua 
cunoştinţă în mod critic de crearea obiectului de 
către subiect, înseamnă a se elibera de dominarea 
pe care acesta a exercitat-o asupra celuilalt, 
acceptând în mod naiv lumea materială ca 
impunându-i-se dinafară. După opera împlinită, 
după Descartes şi Berkley, prin Kant și 
idealismul german, nu mai există putinţa de 
întoarcere la antichitatea metafizică de tip 
substanţialist care căuta fiinţa în obiect. De acum 
înainte ființa nu mai poate fi căutată decât în 
subiect şi acesta primeşte în intimitatea existenţei 
sale un caracter ontologic. Succesorii lui Kant de 
exemplu Fichte, Schelling, Hegel au construit o 
metafizică nu numai a obiectului presupus 
extrinsec, dar şi a subiectului însuşi; din 
nefericire au făcut-o tratând subiectul ca pe un 
obiect, lipsindu-l de orice existenţă interioară. De 
aici, urmează tendinţa spre universalismul fără 
rezerve şi constatarea problemei personalităţii 
umane. După cum înţeleg ei, subiectul nefiind 

uman, nu este personal. După Kant şi Fichte, 
filosofia  hegeliană abstracţie făcând de 


elementele iraționale 2% pe care le cuprinde, s-a 
adeverit în întregime ca un nou raționalism 
obiectiv. Actualmente, se va ajunge la depăşirea 
tragicului idealism, nu printr-o întoarcere la 
metafizicile dinaintea lui Kant, ci mergând 
înainte spre ceea ce se numeşte azi Existenz 
Philosophie, filosofia existenţei. 

Kierkegaard e cel care opunându-se 
universalismului  hegelian în sânul căruia 
individul era sufocat, degajează întâiul principiu 
al unei filosofii existenţiale. Numai fondul 
gândirii lui Kierkergaard trebuie reţinut pentru 
noutatea sa, căci este foarte simplă?!: decât un 
strigăt de durere ieşit din drama personală a vieţii 


Sea Această dramă l-a condus la recunoaşterea 
şi sublinierea caracterului existenţial al 
subiectului cunoscător, faptul iniţial al cufundării 
sale în misterul existenţei. Nu contează decât 
filosofia care ştie să exprime acest caracter 
existenţial; şi filosofia uită prea uşor că filosoful 
în vreme ce cunoaşte, există, şi filosofia sa 
traduce existența sa. S-ar putea spune că deşi 
Kant nu s-a exprimat el însuşi în aceşti termeni, 
filosoful considerat în existenţa sa se găseşte în 
afara lumii obiectivării, deci în interiorul fiinţei. 

Subiectul este el însuşi ființă şi împărtăşeşte 
misterul fiinţei. 

Dintre filosofii existenţialişti trebuie citați 
Sf. Augustin Pascal, în parte Schopenhauer şi 
Feuerbach; şi în a doua jumătate a secolului al 
XIX-lea Nietzsche şi Dostoievski, care e, de 
asemenea un filosof. Kierkegaard rămâne una din 
expresiile cele mai semnificative ale filosofiei 
existenţialiste. Eu însumi, deja demult, în 
Philosophie de la liberte, scrisă acum mai bine de 
20 de ani, am definit filosofia existenţei fără să 
folosesc acelaşi termen, ca o filosofie care e prin 
ea însăşi ceva, ca o manifestare a fiinţei, a 
existenţei, spre deosebire de filosofia ce rratează 
ceva, despre obiect. 

Aceasta însemnă că după părerea mea, 
urmând o concepţie care se apropie de cea a lui 
Jaspers, filosofia existenţei e o formă de 
cunoaştere care se sustrage obiectivării. În obiect, 
în cursul procesului care-l creează, misterul 
existenţei, al ființei concrete, dispare. Nu există 
aberaţie mai mare decât identificarea obiectivului 
cu realul. Se vorbeşte mereu ca şi când a 
cunoaşte ar fi a obiectiva, altfel spus, a înstrăina. 
Dimpotrivă, a cunoaşte, a cunoaşte efectiv, 
înseamnă a apropia, cu un alt cuvânt, a 
subiectiva, a raporta la existenţa care se 
descoperă în subiect. Trebuie deci abandonată 

concepţia naturalist obiectivă a ființei şi înlocuită 
prin aceea a existenţei, a existentului, a 
„fiindului”. Se poate înţelege însăşi 
fenomenologia ca o cunoaştere a unei experienţe 
care se desfăşoară dincolo de obiect. Comuniunea 
cu oamenii, plantele, animalele, mineralele, nu 
este de domeniul obiectivării, şi aici se descoperă 
posibilitatea noilor căi de cunoaştere. 

În gândirea contemporană, Heidegger şi 
Jaspers sunt cei care reprezintă în primul rând 
filosofia existenţială. Heidegger pleacă de la 
distincţia dintre existenţa-în-sine şi existenţa- 
aruncată-în-lume, fiinţa de acolo, Dasein-ul. 
Fiinţa-în-lume, Dasein-ul este supus “grijii”, 
fricii,  temporalitatea este condiţia sa; e 
condamnat să devină impersonalul das Man. 
Banalitatea existenţei cotidiene atenuează 
tragicul morţii care rezultă din condiţia finită a 
fiinţei-în-lume, dar devine foarte intens atunci 
când existenţa reintră în ea însăşi. Existenţa este 
ființa cu care  Dasein-ul existenţa-în-lume 
întreţine o relaţie sau alta; fiindul, Seiende, sunt 
eu însumi şi ce este al meu? Filosofia lui 
Heidegger are ca originalitate punerea accentului 
pe  In-der-Welt-sein, Fiinţa-în-lume, condiţia 
fiinţei care e aruncată aici; este o fiinţă decăzută. 
Ceea ce constituie substanța omului, este pentru 
el existenţa. Ceea ce e important la fiinţă, este şi 

existență, nu numai esența sa, asupra căreia, 
existenţa are întâietate. Dar filosofia sa nu mai 
este o filosofie a esenţelor, ci a existenţelor. 
Dasein-ul îi apare sub forma grijii; el este 
înspăimântător şi spaima este însăşi lumea, căci 
singur faptul de a fi în lume este deja o decădere 
fiindcă Dasein-un a căzut în banalitatea 'lui 
impersonalului; această decădere face parte din 
conştiinţa ontologică a lui  a-fi-în-lume. 
Conştiinţa morală cere omului, care este în lume, 
să iasă din această suferință în care este 
abandonat — obiectivităţii. Dasein-ul este 
cuplabilitate. Tot ceea ce face fără grijă este 
zădărnicie. 

În această filozofie, dificultatea este a 
înţelege de unde vine vocea conştiinţei. 
Heidegger este antiplatonician și spiritul este 
absent din filosofia sa. În pesimismul său, este 
mai puţin filosofie a existenţei decât a lui a-fi-în- 
lume. Pentru a relua expresia sa, Popa lui 
este ontologia * “unui neant care neantizează”. EI 
nu ne descoperă ceea ce este existența aruncată în 
lume. De asemenea e adevărat că filosofia lui 
Heidegger îşi propune să fie o filosofie a 
existenţei, că problemele de care se ocupă, ca 
teama, banalitatea de toate zilele, decăderea, 
moartea, sunt cu totul diferite de cele pe care 
filosofia le-a tratat de obicei şi că ele sunt urmate 

nu de o natura psihologică, ci de una ontologică. 
Acestea sunt aceleaşi probleme care se 

găsesc şi la Jaspers , de care mă simt mat 
apropiat decât de Heidegger. El se interesează cel 
mai mult de situaţia limită a omului, problema 
comunicării dintre fiecare eu şi ceilalţi. El insistă 
mai ales asupra faptului că eul, în sine, adică în 
calitatea sa de existent, este altceva decât fiinţa 
universală. Eu nu sunt un obiect pentru mine 
însumi, pentru că existenţa nu este niciodată un 

obiect. Asupra acestui punct capital, Jaspers se 
exprimă mai net decât Heidegger. El arată că eul 
existenţial spre deosebire de cel empiric este 
transcendent în timp, căci existenţa în timp este 
mai mult decât timpul. De primă importanţă este 
la Jaspers ideea de transcendent. Ea domină 
metafizica, care pentru el nu e o ştiinţă, ea e 
numai o funcţie a limbajului al cărui rol este de a 
face să intre în domeniul inteligibilului, ceea ce e 
transcendent în conştiinţa existenţei. lată de ce el 
acordă egală importanţă cifrelor, simbolurilor: 
trebuie descifrată scrierea semnelor. 

Se vede originalitatea acestei filosofii 
existenţiale a lui Heidegger şi Jaspers, tragică şi 
pesimistă pentru că pune omul în faţa abisului. În 
vreme ce aproape toată filosofia modernă a lui 
Descartes şi cartezieni prin Kant şi neokantieni, 

până la pozitivişti, care erau sub influenţa 
dezvoltării ştiinţifice şi descoperirilor ştiinţei, 
conţineau o mare doză de naturalism, filosofia 
existenței îl depăşeşte. Aici e marele şi 
indiscutabilul său merit; dar cum îl are de la 
Kierkegaard, originalitatea sa e stabilită şi ea 
trimite la ceea ce gândeşte el însuşi. 

A exista, iată ce-l interesează pe cel care 
există — spune Kierkegaard. Ce înseamnă deci a 


exista? Existenţa este mai mită cu totul altceva 
decât gândirea. Ea nu există în spaţiu, ea există 
cum a arătat-o Bergson, în timp. Contrar logicii 
care e neclintită, existența este mişcare. Când 
gânditorul se gândeşte pe sine însuşi, nu o poate 
face decât suprimându-şi existenţa. Trebuie să 
existe contradicţie între gândirea abstractă și 
existenţă, pentru că aceasta, fiind contradicţie, nu 
admite mediere. A exista înseamnă a fi interior 
sieşi. Mai profund decât generalul este 
particularul, căci existenţa nu rezidă în gândirea 
externă, ea se găseşte în nostalgie, disperare, 
freamăt, insatisfacţie, împotriva a ceea ce învaţă 
tradiţia platoniciană. Contradicţia e mai bogată 
decât identitatea. Nici un mister nu există în 
gândirea obiectivă, însă cea subiectivă e plină de 
mister. Existenţa este în devenire. Poate exista un 
sistem logic, dar un sistem al fiinţei nu-i cu 
putinţă, obiectiv tratând lucrurile; despre subiect 


69 


„şi subiectivitate nu se poate trata decât subiectiv 

căci atâta timp cât cineva e interesat de adevărul 
obiectiv, însuşi acest interes este subiectiv. 
Atingem aici punctul central al gândirii lui 
Kierkegaard: subiectul cunoscător e un subiect 
existent; gândirea subiectivă are obligaţia de a-şi 
manifesta caracterul. Creştinismul “paradoxului” 
pe care Kierkegaard îl propagă este o ruptură cu 
imanentismul. Pentru el interiorul nu este 
imanentul. Ceea ce el înţelege prin fenomen, este 
ceea ce se revelează; ori ceea ce se revelează este 
transcendentul. Apropos de aceasta, se poate 
aminti în treacăt distincţia făcută de N. Lossky 
între ceea ce e imanent conştiinţei şi ceea ce e 
imanent subiectului conştient. 

Orice înrâurire ar fi între Kierkegaard pe 
de o parte şi Heidegger şi Jaspers pe de altă parte, 
trebuie marcată o diferenţă esenţială între ei: 
Kierkegaard vrea ca însăşi filosofia să fie 
existenţă în loc să trateze numai despre existenţă. 
Ori; filosofia pe care o fac Heidegger şi Jaspers 
nu € niciodată decât o filosofie a existenţei 
despre existenţă, căci în ciuda a tot, acești filosofi 
rămân în tradiţiile şcolii. Ceea ce vor ei, mai ales 
Heidegger, este de a elabora odată cu existenţa 
categoriilor filosofice, a turna în categorii grija 
sau teama de moarte. Tentativa lui Heidegger de 
a se smulge influenţei cunoaşterii raţionalizate şi 

obiectivate este cu certitudine remarcabilă şi ea 
este în multe privinţe novatoare. De asemenea e 
adevărat că nu există decât Dasein, existenţa- 
aruncată-în-lume, adică ființa obiectivată sau 
fiinţa complet abstractă şi goală de orice conţinut 
susceptibilă de a fi cunoscută prin concepte şi 
categorii. Conceptul nu e niciodată relativ decât 
la obiect, numai prin imaginaţie, simbolul şi 
mitul, cum o admite Jaspers mai net decât 
Heidegger se poate accede la existența în sine 
însăşi, adică la fiinţa primară. Rezultatul 
obiectivării, efectul fabricării conceptelor relative 
la obiecte este însaşi ipostazierea categoriilor 
gândirii. De atunci, cunoaşterea se ataşează 
esenţelor, substanţelor, lucrurilor, însuşi lui 
Dumnezeu şi face un lucru, în vreme ce 
cunoaşterea care se sustrage obiectivării atinge 
existenţa: ea este cunoaşterea persoanei de către 
persoană. Din cauza modului în care procedează, 
Heidegger este mai puternic când tratează despre 
Dasein decât când se întoarce spre existenţa 
însăşi; dar dacă el consideră obiectivarea ca pe o 
cădere, este el însuşi responsabil de această 
obiectivare. 

Într-adevăr, dacă filosofia existenţei este o 
ontologie a existenţei, este o ontologie care nu 
poate fi construită ca altele, cu concepte ȘI 
categorii obişnuite. Conceprul e totdeauna ă 

propos de ceva, niciodată ceva: îi este refuzată 
existența. Vl.  Soloviev face o distincţie 
interesantă între ființa abstractă care este 
predicatul şi ființa concretă care e subiectul 
fiinţei. Exemplu de ființă abstractă: această 
gândire există. Exemplu de fiinţă concretă: eu 
sunt.  Nenorocirea este că se ipostaziază 
predicatele, ca şi când fiinţa concretă care nu 
poate fi predicat nu s-ar distinge de fiinţa 


pazite VI Soloviev pare să fi vrut să ajungă 
dincolo de fiinţa abstractă, printr-o singură 
lovitură la existenţa concretă; şi din acest punct 
de vedere face el critica idealismului german. 
Totuşi, filosofia lui nu e cu adevărat o filosofie 
existenţială; el rămâne sub imperiul metafizicii 
raţionaliste şi atunci reuşeşte să exprime propria-i 
existență nu în filosofia, ci în poezia sa. 
Judecarea existenței nu e o simplă judecată 
despre existent; ea este o judecată făcută de un 
subiect existent. Existenţa nu se deduce din 
judecată, ea este întâia şi fiinţa logică este deja 
efectul unei operaţii intelectuale care a constat în 
a produce obiectul. De aceea, fenomenologia lui 
Husserl, deşi judecând istoric, cea a lui 
Heidegger a ieşit din ea, nu mai merită numele de 
filosofie existenţială. Potrivit lui Husserl se 
găsesc obiecte reale fără mijlocire în esențe şi 
"evidenţa nu e o stare de conştiinţă, ci însăşi 

prezenţa obiectului. Conştiinţa pură este descrisă 
de către fenomenologie şi rezultatul este viziunea 


eenpaideă (Wesentheiten). Dar viziunea 
esenţelor nu descoperă misterul existenţei. 

Nu este o mai mult o filosofie existenţială 
nici aceea a lui N. Hartmann, cu al său 
“transobiectiv” oricât ar fi, de altfel, de 
interesantă concepţia sa ontologică a raporturilor 


între subiect şi str Ap Dilthey, refuzând să 
înlocuiască viaţa sufletului prin elementele sale, 
să o autorizeze, este mai aproape când o studiază 
ca pe un tot în aspectele sale sintetice.” 

Acum trec la propria-mi concepţie despre 
subiect şi obiectivare. Teoria cunoaşterii intră în 
impas când opune subiectul obiectului şi 
cunoaşterea — existenţei, căci nu poate să o facă 
fără să înlăture subiectul din existenţă şi să-l 
obiectiveze. lată, dintr-o lovitură, subiectul lipsit 
de existenţă şi ființa confundată cu obiectul ca Şi 
când aceasta n-ar fi produsul ne-existenţial şi 
ontic al subiectului însuşi. Cum n-ar reuşi această 
cale să închidă cunoaşterea într-o tragedie fără un 
posibil deznodământ? Ea este condamnată să se 
mişte într-un teritoriu exterior fiinţei. Trebuie 
deci să revenim la o teoria primitivă a cunoaşterii 
la un “realism naiv”? Ea nu valora mai mult din 
moment ce ignorând orice critică, consideră că 

lumea obiectelor, rezultat al obiectivării, este 
existență, realitate primă. Nu trebuie să revenim 
înaintea criticii cunoașterii, înaintea operei lui 
Kant, ci dimpotrivă, trebuie avansată teoria 
cunoaşterii cu încă un pas, admițând că, 
cunoaşterea este cunoașterea ființei de către 
ființă, că subiectul cunoscător în loc să se opună 
fiinţei ca obiect al său, este el însuşi exact ceea ce 
vom numi a considera subiectul existenţial. 
Existenţialitatea subiectului este cea care permite 
să se ajungă la descoperirea misterului fiinţei 
existente, ca una dintre căile spiritului; prin 
urmare cunoaşterea nu mai este pusă în faţa 
fiinţei, ea operează în însăşi intimitatea sa şi 
strâns legată de ea! Pentru a relua ideea justă din 
Aufklaerung, cunoaşterea este o iluminare a 
fiinţei, pe care secolul al XVIII-lea a degradat-o 
şi falsificat-o. 

| Recunoscând în actul cunoaşterii un act 
existenţial, depăşim plenul fiinţei abstracte pentru 
a ajunge la existența concretă. Hegel deja a simţit 
nevoia de a se ridica de la fiinţa, aproape 
echivalentă prin abstracţia sa non-fiinţei, la ființa 
concretă, adică la existenţă, care este la el 
unitatea fiinţei și non-fiinţei. El numeşte această 

unitate Dasein. 


Deşi în alt sens decât Heidegger, aceasta 
însemna a pune problema cunoaşterii concrete şi 


74 


a încerca să te smulgi din opoziţia subiectului cu 
obiectul, afirmând caracterul ontologic al logicii. 
4 Ce relaţie poate exista între subiect şi 
obiect dacă subiectul este exterior fiinţei şi fiinţa 
nu €e decât un obiect pentru subiect, iată problema 
fundamentală. S-a încercat zadarnic o rezolvare 
afirmând identitatea gândirii cu ființa, a 
subiectului cu obiectul. Prin aceasta, gândirea 
identificată cu fiinţa, recuperează demnitatea sa 
ontologică; dar aceasta nu rezolvă întotdeauna 
problema cunoaşterii. Nu e suficient să spun că 
gândirea se identifică cu fiinţa; trebuie precizat 
de asemenea ce reprezintă gândirea în interiorul 
fiinţei. Ceea ce trebuie arătat este faptul că 
cunoaşterea este un act creator în intimitatea 
fiinţei, o ţâşnire la lumină spontană, o trecere de 
la tenebre la lumină. A cunoaşte nu este numai să 
proiectezi lumina asupra fiinţei. Cunoaşterea nu 
este numai lumina fiinţei, ea este lumină în sânul 
fiinţei, interioară ei. Nu fiinţa este imanentă 
cunoaşterii, ci cunoaşterea este imanentă fiinţei; 
şi presupunând identificarea dintre ființă şi 
gândire nu se ţine cont de iraționalitatea fiinţei, ci 
i se substituie o ființă deja raţionalizată. 

Există în ființă o adâncime obscură, cu 
care gândirea nu se identifică, pe care este 
datoare să o limpezească, unde cunoașterea 
trebuie să-şi proiecteze lumina. Cunoaşterea este 

pe marginea prăpastiei obscure a fiinţei, dar şi ea 
trebuie să fie limpede şi lucidă. E adevărat că este 
imanentă fiinţei, dar de asemenea, există şi 
trebuie s-o spunem, 0 franscendere care se 
operează în interiorul ființei şi cu ea, o 
scufundare în marile profunzimi, dincolo de orice 
fiinţă dată. Cunoaşterea nu reflectă, ea adaugă 
ceva prin ea însăşi. Dincolo de orice ființă dată se 
găseşte o ființă şi mai profundă: transcenderea 
este trecerea până la ea. Noţiunea de 
transcendent, statică şi moartă, trebuie să fie 
înlocuită prin aceea de transcendere; şi Simmel”! 
vede pe bună dreptate în puterea de a transcende 
o calitate a vieţii. 

Intenţionalitatea conştiinţei poate fi 
interpretată ca o transcendere a subiectului, dar, 
dacă această cunoaştere este înţeleasă ca fiinţă, ca 
operând în, şi cu fiinţa, ca transcendere a fiinţei, 
împlinindu-se în sânul ființei, aceasta nu este 
posibil decât cu condiţia ca subiectul cunoscător 
să fie existenţial, decât dacă cunoaşterea sa este 
ancorată în misterul existenţei, în adâncimile 
fiinţei, în loc de a nu face decât să reflecte fiinţa 
obiectivată. Participarea subiectului cunoscător la 
existenţă precede cunoaşterea sa. Experienţa mea 
existenţială este anterioară cunoaşterii mele. De 
aceea cunoaşterea este reminiscență. 

Filosofia începe prin îndoiala asupra lusnii 

vizibile, a lumii obiectelor şi lucrurilor; ea trece 
întotdeauna prin critica realismului. Critica 
cunoaşterii nu mai poate rămâne nici în stadiul 
idealismului. Trebuie să crească mai profund şi să 
ajungă până la existenţa situată în afara 
obiectivării, în afara opoziţiei subiectului cu 
obiectul, în afara lumii lucrurilor vizibile. Acest 
dincolo nu este locuit de lucrul în sine care nu 
este decât un produs al cunoaşterii, conceptul- 
limită al gândirii. Nici de lucrurile, realităţile 
obiective care se revelează cunoaşterii; acolo este 
viața primară, existentul şi existența. Dacă 
termenul de existență este preferat aici celui de 
viață, pentru că viaţa este o categorie biologică, 
cum vedem la Nietzsche şi la Bergson, în timp ce 
existența este o categorie ontologică. A exista 
înseamnă a locui în sine, în lume, a fi aruncat 
într-o lume biologică şi socială. Spre deosebire de 
orice filosofie a vieţii, cum ar fi cea a lui Klager 
de exemplu, filosofia existenţei nu e o filosofie 
biologică, ci ontologică, şi prin vârful său, ca şi 
prin profunzimile sale, ea este legată de filosofia 
spiritului.” Este filosofia destinului, a intimităţii 
şi raportului său cu universul concret. Niciodată 
nu se reduce la considerarea generalului, a ceea 
ce a devenit obiect şi aparţine ca atare lumii 
lucrurilor, căci, înainte de orice, gândirea 
filosofică trebuie să se ataşeze subiectului care 

gândeşte şi existenţei lui. Dimpotrivă, gândirea 
obiectivă face ca şi când nu s-ar interesa de aşa 
ceva; de aceea, adesea chiar fără ştirea sa, ea 
obiectivează subiectul, şi prin urmare existenţa 
umană; iată deci cum suntem orientaţi spre 
problema fundamentală: “Ce este obiectivarea? 
Cum să revenim de la obiectivare la existent, la 
existență?” De această problemă depinde viitorul 
destin, însăşi posibilitatea filosofiei. 

Trebuie să recunoaştem mai întâi că 
lumea produsă de obiectivare este o lume 
decăzută, vrăjită, lumea fenomenelor, şi nu a 
fiinţelor existente. Obiectivarea are ca efect 
înstrăinarea şi separarea. Ea pune societatea, în 
general, în locul comunităţii şi comuniunii, 
regatul lui Cezar în locul regatului lui Dumnezeu. 
În obiectivare, nici o participare, căci, aşa cum 
vom vedea mai precis în meditaţia următoare, în 
cunoaştere, ca peste tot altundeva, obiectivarea, 
în acelaşi timp în care-l lasă pe om singurătăţii 
sale, îl constrânge să se ataşeze şi să se înlănţuie 
cu altul şi cu ceea ce-i este străin. Deci 
obiectivarea este un eveniment al spiritului, el îşi 
pierde aici libertatea, căci lumea obiectivării nu 
- este lumea spirituală. Realitatea, aşa cum se oferă 
în originalitatea sa, este de ordinul existenţei 
interne, a comuniunii şi a comunităţii interioare, 
aşa cum este ordinul spiritului, dar din acest ordin 

ea se degradează în altul prin obiectivare şi 
socializarea care constrânge. Deşi nu considerăm 
încă obiectivarea decât în raportul său cu 
cunoaşterea, putem să spunem de acum că, 
această lume obiectivată, nu înglobează misterul 
vieţii spirituale. 

Oare se poate spune că, cunoașterea 
obiectivă ar fi prin ea însăşi deficientă şi 
păcătoasă, că trebuie văzut în ea, cum susţine 
Şestov, cauza decăderii lumii? Ar însemna să 
comitem o gravă confuzie. Fiinţei însăşi şi nu 
cunoaşterii trebuie să-i imputăm starea de păcat, 
deficienţa, decăderea. Cunoaşterea nu face decât 
să pună mâna, în mizeria decăderii sale pe o 
ființă deja decăzută. Chiar şi cunoaşterea 
obiectivată, în ciuda rupturii sale de existenţa 
intimă şi lumea spirituală, rămâne încă o 
cunoaştere, ceva real se relevă în ea. Este 
adevărat că obiectivitatea constă în adâncirea în 
lumea decăzută, în alienarea şi înlănţuirea în ea; 
nu e mai puţin adevărat că cunoaşterea acestei 
lumi decăzute este posibilă. 

În cursul obiectivării, cunoaşterea are 
diferite nivele. Cea mai obiectivă este 
cunoaşterea ştiinţifică a lumii naturale, detaşată 
din existența intimă a omului, forma de 
cunoaştere proprie ştiinţelor fizico-matematice. 
La acest nivel obiectul cunoaşterii este pus 

complet separat de existenţa internă a subiectului 
şi cunoaşterea rămâne cu totul străină omului. 
Fără îndoială, matematicile sunt o creaţie şi o 
cucerire a spiritului şi, prin urmare, implică, ca 
orice cunoaştere, o spiritualizare, conform ideii 
centrale a lui Brunschwig. Este o formă de 
cunoaştere de mare valoare, în care, ca în orice 
cunoaştere, se reflectă Logosul. Totuşi, spiritul 
este tot timpul comprimat de către obiectivarea 
care închide orice acces la misterul interior al 
fiinţei; şi în acest sens, ştiinţa nu este ontologică 
cum pretindea Meyerson. La un alt nivel, şi 
cunoaşterea lumii sociale este o cunoaștere 
obiectivată. Ea are avantajul de a lumina întregul 
proces al obiectivării care este prin esenţă 
socializare, căci vom vedea că cunoaşterea 
obiectivată este de ordinul societăţii, în opoziție 
cu aceea a existenței care este de ordinul 
comuniunii. 

La orice nivel ar fi, cunoaşterea 
obiectivată este întotdeauna detaşată de subiectul 
existenţial, adică de om. E indiscutabil . că 
subiectul existenţial locuieşte ființa, dar aceasta 
nu este fiinţă obiectivată pentru că ea însăşi 
determină obiectivarea în lumea decăzută. În nici 
un caz acest subiect existențial n-ar putea fi 
confundat cu un sentiment biologic, sociologic 
sau psihologic cum pretinde cunoaşterea 

obiectivată. Naturalismul nu e decât un produs al 
acesteia. La o anumită treaptă a obiectivării, el 
conţine partea sa de adevăr, dar dacă pretinde o 
valoare universală, el devine un mincinos, 
reprezentând orice adevăr al fiinţei după imitarea 
materialului. El ne introduce chiar şi în teologie 
unde joacă un rol excesiv, conducând spre ideea 
de a-l concepe pe Dumnezeu ca un obiect şi a-L 
cunoaşte prin analogie cu obiectele şi lucrurile 
naturii. Dacă totuşi, existența mea poate intra în 
contact cu existenţa divină este pentru că 
Dumnezeu nu este obiect şi nu aparţine lumii 
obiectelor. Dacă ar fi altfel, n-aş putea să [i 
aparţin. Cu siguranță, cunoaşterea filosofică 
conţine întotdeauna elemente de obiectivare; dar 
ea tinde să se dezobiectiveze, fapt fără care n-ar 
fi capabilă să caute sensul existenţei. Spiritul este 
cel care are datoria să decopere sensul materiei 
însăşi. 

Trebuie să admitem aşadar, că, metafizica 
naturalistă care opera cu substanţe, nu era decât o 
obiectivare a cunoaşterii filosofice. Străduindu-se 
să fie extrinsecă existenţei umane, ea îi obiectiva 
pe Dumnezeu, spiritul, sufletul, sensul. Azi, 
asistăm la declinul acestui naturalism filosofic, 
căci existența mea nu poate găsi nici o 
semnificaţie în această lume a naturii şi 
obiectivării. Este ceea ce au susţinut dintotdeauna 

marii filosofi, chiar şi când gândirea lor s-a 
exprimat în limbajul unei metafizici a naturii. 
Socrate, Sf. Augustin, Descartes, Spinoza, şi-au 
îndreptat atenţia către intimitatea eului! Kânt, 
mai mult a oricare altul, s-a apropiat de o 
filosofie a existenţei prin deosebirea făcută între 
ordinul naturii şi ordinul libertăţii. Distingând 
existenţa internă, care este de ordinul libertăţii ŞI 
existenţa naturală şi externă, el a contribuit mult 
la ruinarea realismului naiv şi raționalismului 
obiectiv. Totuşi, nu a ajuns până la noua filosofie 
existenţială. Fenomenismul său este eronat. 
Totuşi, deja Plotin se străduia să 
depăşească obiectele şi lucrurile i. să le observe 
dincolo de perceperea libertăţii.”” A depăşi în 
filosofie naturalismul obiectiv, înseamnă în 
acelaşi timp să  depăşeşti metafizica 
conceptelor"“, şi conceptul se formează despre 
obiect şi obiectivarea constă în elaborarea 
conceptuală. Această depăşire antrenează 
ruinarea ideii eronate după care gândirea ar putea 
fi sepatată de sentiment. Departe de a fi o 
cunoaştere a fiinţei în sine, cunoaşterea obiectivă 
nu e numai o raţionalizare a fiinţei iraționale. Aşa 
cum Jaspers a înţeles-o mai bine ca oricine, nu 
simbolurile şi metaforele pot să apropie misterul 
fiinţei. Nici unul dintre conceptele referitoare la 
lumea obiectelor nu va face cunoscut sensul, nici 

valorile vieţii. Acest mister al existenţei unde se 
revelează sensul este acolo unde se identifică 
subiectul cu predicatul. Eu sant; dar eul celuilalt 
este, Dumnezeu este, lumea lui Dumnezeu este. 
Regatul existenţei este şi regatul personalului. 
Nimic general în el, nimic abstract. Nu în obiect, 
ci în subiectul existenţial se revelează el, aşa cum 
Dumnezeu acţionează în subiect şi nu în obiect. 
Lumea obiectivată este o lume în care Dumnezeu 
şi omul sunt absenţi, astfel că, a-l obiectiva pe 
Dumnezeu înseamnă să faci din El un lucru care 
nu e nici divin nici uman. Regatul civilizaţiei este 
şi regatul existenţei, deşi în spatele ei stă 
subiectul existenţial şi creator. De aceea, 
civilizația nu este realitatea ultimă, ea este 
promisă morţii şi judecării de pe urmă. Chiar şi 
percepția artistică a obiectului relevă tot 
obiectivarea, căci ea nu realizează încă această 
uniune a obiectului în care obiectul nu mai există 
ca atare. 

„_ Civilizaţia nu este deci decât cel mai înalt 
grad al obiectivării, deasupra naturii şi societăţii. 
Ea rămâne sub influenţa acesteia, care este 
obiectivitatea prin excelență. Prin ea, actul 
creator al omului este tras în jos şi supus legii, 
cum bine a remarcat Jaspers. De asemenea, la 
toate nivelele sale de obiectivare, ea este în 
opoziţie cu regatul graţiei, regatul legii. În 

aceasta constă justificarea sa religioasă, dar 
religia însăşi, ca teologia, se înţelege, este, în 
calitate de fenomen social, obiectivare. Viaţa 
religioasă a oamenilor are drept scop să-i facă să 
depăşească limitele obiectivării, regatului legii, 
necesităţii sociale şi naturale, dar religia istorică 
nu este mai puţin supusă obiectivării şi 
socializării: de aceea se raţionalizează, substituie 
comuniunii societatea, se supune statului, devine 
susceptibilă de interpretare sociologică. 

Rezultă de aici că religia nu este ultimul 
cuvânt, nu se confundă cu Revelația însăşi, 
existenţa omului în Dumnezeu, şi din acest punct 
“de vedere există mult adevăr în învăţătura lui 
Karl Barth. În sânul domeniului religios, 
elementul profetic se constituie ca un decupaj de- 
a lungul obiectivării. Cât despre Biserică, ea este 
în acelaşi timp pe de o parte obiectivare şi 
societate, pe de alta comuniune şi existenţă 
internă. De unde dificultatea problemei: ea 
scindează în două orice viaţă şi orice cunoaştere 
umană. În acelaşi timp în care cunoaşterea este 
obiectivare, ea este luare la cunoştinţă a 
obiectivării şi conduce în afara ei, spre regatul 
spiritului şi sensului. Dualismul este adevărul 
fundamental al filosofiei, nu e însă adevărul 
ultim. 

Se confundă adesea cunoaşterea şi 

raționalizarea, pentru că raţionalizarea deţine 
adesea un loc larg în cunoaştere; e o nedreptate, 
căci raționalizarea nu numai că obiectivează şi 
alienează, dar în afară de aceasta, ea duce spre 
general în loc să servească comuniunea şi 
participarea. S-a semnalat nu o dată că, ceea ce 
există individual şi singular în existență scapă 
cunoaşterii raţionalizate. Dacă, aşa cum am 
văzut-o, obiectivarea este dezuniune, această. 
dezuniune se verifică în însăși generalitate.a 
Cunoaşterea însăşi pune problema 
iraționalului, de care se ciocneşte inevitabil. 
Filosofia germană l-a abordat cu cea mai mare 
rigoare: a fost o tentativă de cunoaştere raţională 
a iraționalului. Desigur, misterul irațional trebuie 
să fie luminat de către rațiune, dar aceasta nu 
înseamnă că raţiunea acţionează prin 
raţionalizare, căci raţiunea nu se limitează la 
ratio, ea conţine şi logos-ul. Când recunoaştem 
limitele raţiunii în prezenţa existenței iraționale, 
când mărturisim paradoxal şi contradicţia naturii 
sale, nu acuzăm numai infirmitatea raţiunii şi 
cunoaşterii, ci şi forţa lor; dar în raţionalizare se 
trădează slăbiciunea lor, căci raționalismul 
rezultă din neputinţa de a transcende, şi raţiunea 
se arată neputincioasă să depăşească propriile 
limite, să se ridice deasupra ei însăşi. Forţa 
rațiunii constă în franscendere, cea mai înaltă 

realizare a cunoaşterii, docta ienorantia, 
110239 
“cunoaşterea apofatică”. 


Cunoaşterea prezintă în mod necesar un 
aspect de imanenţă şi unul de transcendenţă; dar 
actul transcenderii este imanent cunoaşterii, este 
un act de cunoaştere. 

A obiectiva înseamnă a raţionaliza în 
sensul că produsele gândirii, substanţe, idei şi 
termeni generali servind la clasarea fiinţelor, 
conceptelor şi restul, sunt luate drept realități. 
Când obiectivează şi raţionalizează, gândirea 
rămâne dincoace de irațional şi de individual, 
adică, de existenţă şi existent. De aceea este 
important înainte de orice să distingem două 
tipuri de cunoaştere: una, obiectivare şi 
raţionalizare, care nu depăşeşte limitele raţiunii şi 
nu atinge decât generalul, alta, cunoaşterea 
identică cu ființa şi existența, unde raţiunea 
atinge iraţionalul şi individualul trancenzând 
generalul, cunoaşterea ca comunitate şi 
participare. Atât unul cât şi celălalt tip de 
cunoaştere s-au regăsit întotdeauna în istoria 
pândirii omeneşti. Cunoaşterea poate fi 
considerată sub două perspective deosebite: aceea 
a societăţii, a comunicării între oameni prin 
obiectiv şi general, şi aceea a comunităţii prin 
care se realizează comunitatea, existenţa, 
pătrunderea în sânul individualului. 

Ajung aici în centrul reflecţiei mele. 
Cunoaşterea obiectivă, care refuză să cunoască 
subiectul existenţial, este tot timpul o socializare 
a cunoaşterii; vom vedea că existenţa ei, care este 
de a fi universal valabilă, e de natură socială şi 
depinde de gradul de comunitate. Sociologia 

cunoaşterii este în devenire , dar este o 


socializare care trebuie înţeleasă cu totul altfel 
decât a făcut-o sau o face pozitivismul, căci este 
o disciplină metafizică şi face din problemele 
societăţii, comuniunii şi comunităţii problema 
finală a existenţei. Existenţa se prezintă fie ca o 
comuniune şi participare, fie ca o societate şi 
comunicare. Ideea că toate sferele vieţii trebuie 
să fie raţionalizate este o idee eronată şi absolut 
anticreştină. Se ajunge la ea forțând ştiinţa spre 
scientismul care universalizeză grade şi forme ale 
cunoaşterii a cărei valoare nu e decât restrânsă. 
Nu prin intermediul unei ştiinţe concepute 
prin imitarea ştiinţei şi a formelor organizate ale 
societăţii este posibil să ajungi la unitate, la 
monism; şi dacă s-ar ajunge aici, nu s-ar ajunge 
decât la o unitate exterioară misterului existenţei 
umane, situată în sânul existenței aruncată 
definitiv în lume, definitiv obiectivată şi alienată. 
Nu e posibil să obţii unitatea finală care rezolvă 
toate contradicţiile,  antinomiile gândirii şi 
comunității umane decât apofatic, pe calea 

cunoaşterii apofatice a abstractului care dă 
comuniunea cu Dumnezeu şi cu împărăţia lui 
Dumnezeu. Aici orice speculație despre 
Dumnezeu rămâne catafatică; sub regimul 
societăţii  obiectivate persistă tot timpul 
dualismul, lupta celor două principii, 
contradicţia, tragicul. Toată problema este de a şti 
dacă unitatea finală, armonia, comuniunea nu 
este realizabilă decât într-un stadiu superior, care 
este apofatic; sau dacă ea poate fi obţinută, de 
asemenea, în stadiile inferioare, categorice, cum 
o pretind raționalismul, pozitivismul, scientismul 
şi comunismul. 

Problema cunoaşterii şi problema 
societăţii sunt aici strâns solidare. Pe bună 
dreptate gândea Marx astfel: “Până-n prezent 
filosofia n-a fost suficient de atentă la legătura 
dintre cele două probleme, la corespondenţa 
dintre gradele de cunoaştere şi gradele de 
comunitate; sau nu s-a legat de ele decât sub 
forma  pozitivismului sociologic şi a 
materialismului istoric acordând sociologiei 
valoarea unei ştiinţe universale. 

Să ridicăm deci cel mai sus, la gradul 
metafizic, sociologia cunoaşterii. Pentru că 
cunoaşterea este legată de gradele conştiinţei, 
care sunt ele însele legate de gradele comunităţii; 
progresul său lărgeşte comunitatea, dar 


88 


comunitatea autentică nu se obţine decât în sânul 
existenţei autentice, adică acolo unde ea se 
asimilează, nu numai societăţii obiectivate, ci 
comuniunii. Comuniunea este de domeniul 
Spiritului, nu de domeniul naturii. Prin virtutea 
sa, cunoaşterea este transformată, căci omul nu se 
comportă în acelaşi fel în privinţa aproapelui său, 
dacă, în loc să-l considere ca un obiect, îi 
cunoaşte existenţa intimă, îl cunoaște el însuşi, ca 
un eu sau un tu pe măsură ce cunoașterea învață 
să-l vadă astfel, şi comunitatea se transfigurează. 
Pe drept cuvânt filosofia are de-a face cu 
omul în existența sa interioară şi prin urmare 
trebuie să cunoască totul din punctul de vedere al 
omului. Sensul existenţei nu ne este dat nici de 
lucruri nici de obiectele care ni se oferă căci este 
omogen cu subiectul cunoscător şi rezidă în 
existență. De aceea cunoaşterea sensului este 
străină raţionalizării în calitatea ei de a produce 
obiecte: ea emană din străfundul fiinţei şi 
participă la existenţă. Din nefericire fiinţa 
decăzută este redată obiectivării, care-i închide 
accesul la existenţă şi de acum înainte, existenţa i 
se descoperă nu de sus, ci de jos, sub forma 
foamei, economicului, ca la Marx, a libidoului, a 
dorinței sexuale la Freud, a grijii şi a spaimei la 
Heidegger, în loc să se manifeste de sus ca spirit. 
Astfel, pentru că cunoaşterea este 

imaterială prin însăşi esenţa sa, nu există enigmă 
mai mare a cunoaşterii decât posibilitatea ca ea să 
perceapă materialitatea lucrurilor şi obiectelor. În 
filosofia sfântului Thomas d'Aquino, . această 
problemă este aceea a înţelegerii intelectuale. Ea 
nu poate fi rezolvată decât dacă se admite că 
„cunoaşterea este ontică, participă la existenţă, îi 
iluminează străfundul obscur, poate intriga lumea 
obiectivă în spirit. Credinţa în imutabilitatea 
legilor naturale, care se revendică din geometria 
greacă, nu este decât credinţa în inerenţa raţiunii 
față de natura care manifestă spiritualitatea. 
Aceasta este aici ca oprimată de obiectivitate şi 
trebuie :să ne convertim din exteriorul către 
interiorul existenţei noastre, pentru a înţelege că 
spiritualitatea este destinul nostru. Ceea ce 
numim legile naturale nu este altceva decât 
destinul omului. 

Când  întrebuințăm deci expresia de 
subiect existenţial rămânem încă la vocabularul 
teâriei curente a cunoaşterii. Nu este terminologia 
definitivă. Existenţa nu atinge suveranitatea sa 
decât acolo unde se trece de la subiect la 
persoana umană. Filosofia existenţială este o 
filosofie personificată, subiectul cunoaşterii este 
persoana umană. lată-ne deci ajunşi la întrebarea: 
“Cunoaşterea este un act creator al persoanei 
umane şi-i propune libertatea?” 

Cunoaştere şi libertate. 
Activitatea gândirii şi esenţă creatoare a cunoaşterii. 
Cunoaştere activă şi pasivă. Cunoaştere teoretică şi 
practică | 


N-am putea admite pasivitatea absolută a 
subiectului în cunoaştere; el nu poate fi în faţa obiectului 
ca o simplă oglindă. Obiectul nu pătrunde în subiect cum 
s-ar intra într-o cameră prin uşa deschisă. Un realism de 
felul acesta n-ar putea fi consecvent cu el însuşi şi să 
meargă până la capăt; căci dacă subiectul ar rămâne cu 
totul pasiv în cunoaştere, aceasta, nefiind decât reflecţia 
pasivă a obiectului căruia i-ar fi refuzată întreaga 
activitate, n-am înţelege, în cazul în care obiectul este un 
lucru material, că el s-ar putea converti în subiectul 
cunoscător, adică într-un eveniment intelectual şi 
spiritual. Prin simplul fapt că subiectul este, în 
cunoaștere, capabil să transforme subiectul însuşi în 
percepţie intelectuală, el este deja activ. Cunoaşterea 
descoperă sensul în spatele non-sensului, ordinea în 
spatele dezordinii, cosmosul în spatele haosului. Ea nu se 
poate mărgini să dubleze realitatea, căci o asemenea 
dublare n-ar avea nici sens, nici rațiune. Dimpotrivă, ea 
sporeşte realitatea; datorită ei, sensul lumii se împlineşte. 
Ea este creaţie şi organizare, prin ea omul devine stăpân 

al haosului şi tenebrelor; ea supune lumea omului, 
teoretic şi practic, acţiunii sale creatoare şi muncii sake. 

Activitatea subiectului cunoscător se manifestă în 

două direcţii diferite. Una este obiectivarea, care este 
opera subiectului. Este una dintre căile pe care o poate 
lua subiectul locuitor al lumii cufundată în tenebre, căci 
subiectul se orientează în această lume decăzută prin 
intermediul obiectivării. În acest domeniu nu se produce 
vreo revelaţie a misterului existenței, ci dimpotrivă, aici 
“subiectul îşi supune lumea. Tehnica este prin excelenţă 
rezultatul acestei cunoaşteri obiectivate. Chiar din cauza 
acestei  obiectivări n-am putea admite penetrarea 
obiectului în subiect în cursul căruia subiectul ar fi pasiv. 
Lumea obiectivării nu poate fi deci, cum se pretinde 
adesea, o lume obiectivă. Ea este totuşi reală, căci 
posedă o realitate de un anumit grad, este o anumită 
modă a existenţei, şi oricare ar fi existenţa, identificarea 
sa manifestă in activitatea subiectului cunoscător şi 
acoperă tot timpul acţiunea reciprocă a subiectului 
cunoscător şi obiectului cunoscut. 

A doua cale prin care subiectul se poate orienta în 
lume este aceea filosofiei existenţiale. Aici nu mai este 
vorba de obiectivare: ceea ce cunoaşte subiectul uman, 
nu este obiectul, este însăşi existența omului, 
descoperindu-i-se prin om şi existenţa lumii şi a lui 
Dumnezeu. Pe această cale, cunoaşterea este în mod egal 
activă şi creatoare, dar este cu totul în alt fel. De aici, 
poate ea proiecta o lumină asupra însăşi lumii 

obiectivate, aici se găseşte revelat sensul, existenţei 
omului şi lumii prin existenţa lui Dumnezeu; ori, orice 
revelare a sensului, oricare ar fi ea, rezultă din activitatea 
spiritului, dar este vorba de activitatea raţiunii plenare şi 
nu a unei raţiuni fragmentare. A cunoaşte existenţa 
înseamnă a asigura direcţia şi a mări lumina acestei 
existenţe, a ilumina fiinţa şi prin urmare a o regenera și a 
o îmbogăţi cu ceea ce nu era încă. 

Deci nu în acelaşi fel este activă şi creatoare 


cunoaşterea în ştiinţele naturii şi acelea ale spifătiilui” ! 
În ştiinţele naturii, activitatea sa se manifestă prin 
obiectivare şi prin supunerea cunoaşterii matematicii; în 
timp ce în celelalte ea se exercită pătrunzând în sensul 
existenței. W. James a spus pe bună dreptate că 
cunoaşterea nu este rezultatul unui act, ci un act. Cum n- 
ar fi aceasta adevărat, de vreme ce cunoaşterea provine 
din spirit şi spiritul este act? EI este la fel de activ, când 
se detaşează de lume prin contemplare, ca şi când 
transfigurează lumea. Nu este vorba decât de două 
moduri ale puterii creatoare, căci activitatea spiritului 
presupune că el s-a fortificat în contemplare, că s-a 
înrădăcinat în eternitate, dar contemplarea la rândul său 
presupune că el a creat. Ca şi la Plotin, sufletul 
organizează inferiorul, prin faptul că ar conţine 
superiorul, de asemenea, contemplarea nu este o reflecţie 
pasivă a existenţei. 

În nici un fel nu putem concepe că obiectul 
cunoaşterii şi contemplării cognitive posedă exclusiv 

activitatea, căci însuşi Dumnezeu încetează de a fi activ 
devenind obiect. Activitatea nu aparţine decât subiectului 
şi în calitate de subiect, Dumnezeu este act, căci ea este 
esenţa spiritului care e subiect şi se: descoperă în sânul 
subiectului. Nu arbitrar a fost asociată cunoaşterea, 
magiei; de aici a ieşit ştiinţa. Aceasta pentru că 
cunoaşterea are tot timpul caracterul unei răpiri, a unei 
aşa cum magia primitivă era tehnica primitivilor. Dar, 
dacă magia este o activitate, este o activitate care se 
exercită prin mijlocirea obiectivării, ea presupune ca 
subiectul să se alieneze în lucruri, este făcută pentru a 
satisface spiritul de dominare şi poartă amprenta 
naturalismului. Prin aceasta se distinge ea de 
matematică, spiritualistă prin esenţă şi de religie, care, în 
ciuda a ceea ce poate ea conţine din obiectivare, nu este 
răpire, ci pietate şi venerație. 

Nu putem reflecta asupra activităţii creatoare a 
cunoaşterii fără a ne întreba asupra intuiţiei şi creaţiei. 
Oare trebuie să vedem în intuiţie, considerată ca forma 
cea mai înaltă a cunoaşterii, un act creator sau nu este 
vorba decât de o recepţie pasivă a realităţii. Aşa cum se 
prezintă ea în filosofia contemporană la Husserl, 
Bergson, Lossky“€, intuiţia ar fi pasivă. Pentru Husserl, 
intuiţia este viziunea esenţelor (Wesenheiten) pe care 
subiectul cunoscător ca detaşat de umanitatea sa, o lasă 
să intre în el, pentru Bergson există activitate în 
cunoaşterea care fabrică universul spaţial ceea ce numesc 

eu obiectivare, dar pătrunderea intuitivă în durată este 
pasivă; în sfârşit, pentru Lossky, operând o restaurare 
critică a realismului naiv, realităţile intră direct în 
cunoaștere. 

După părerea mea, dimpotrivă, intuiţia nu este 
pasivă, ci activă. Ea este prin excelență în inima 
cunoaşterii şi presupune inspiraţia creatoare. Dacă, deja 
în ştiinţele naturii, intuiţia este activă, cu atât mai mult 
trebuie să fie în ştiinţele spiritului. Intuiţia este crearea 
sensului, erupția sensului în tenebre, fulgerul traversând 
noaptea. Gândirea greacă este cea care avea tendinţa să 
pună gândirea în mod pasiv în faţa lumii obiective a 
ideilor şi concepţia intuiţiei nu a ieșit din cadrul gândirii 
elenice. Scolastica a moştenit-o de la ea. 

Deşi consideră intuiţia pasivă, Bergson face o 
distincţie tranşantă între cunoaşterea cufundată în durata 
activă, creatoare şi aceea a realităţilor solidificate în care 
această: durată este îngheţată. "Actul creator al 
subiectului cunoscător în măsura în care participă la 
existență şi fiinţă, dinamismul, viaţa acestei ființe şi 
acestei existenţe este o inovaţie în existenţă şi nu numai 
o vedere nouă asupra ei. Cum toată lumea pare a fi de 
acord cu aceasta, cunoaşterea adaugă fiinţei o valoare pe 
care nu o poseda înaintea ei, şi aceasta mărturiseşte 
puterea creatoare a cunoaşterii. De unde-şi trage originea 
această activitate, cum să explici că cunoaşterea poate 
produce această creştere de lumină şi de valoare în 
existență? Cunoaşterea ar rămâne intangibilă dacă nu am 

admite că subiectul existenţial are o oarecare libertate. 

Cunoaşterea uneşte două aspecte. În timp ce este 
o activitate creatoare, ea relevă în subiectul existenţial al 
libertăţii, independenţă de orice obiect nesuferind nici o 
determinare a ființei cunoscute, preexistând fiinţei 
absolut originală; dar în cunoaştere, libertatea se aliază 
logosului. Acesta este de la Dumnezeu; libertatea, din 
abisul preexistent fiinţei. Cunoaşterea nu e deci numai 
reflexul fiinţei în sine, în subiectul redus la cunoaşterea 
speculativă; ea este în mod necesar şi reacția creatoare a 
fiinţei asupra libertăţii sale iluminate de sus şi prin 
urmare o modificare a fiinţei. 

În cunoaştere, lumina care o luminează, . îşi 
primeşte libertatea de la Logos, dar ea nu este legată 
numai de Logos şi de Eros. O cunoaştere absolut 
detaşată de dragoste se degradează în voinţă de putere şi 
se întoarce astfel spre demonic. Căci totul devine 
demonic fără dragoste, chiar şi credinţa, şi tot aşa ieste 
fără libertate. Se poate spune că, cunoaşterea e de esenţă 
cosmogonică. În mod sigur ea trebuie să facă dovada 
unei extreme docilităţi faţă de real, să facă să cadă asupra 
lucrurilor o privire pătrunzătoare: patosul moral este 
acela care inspiră cunoaşterea adevărului şi însuflețeşte 
adevărații savanţi. Dar datorită libertăţii fecundate de 
Logos ea transfigurează realitatea. Natura cunoaşterii e 
conjugală,. mascul şi femelă, ea este întâlnirea şi 
conjuncţia celor două principii, posedarea elementului 
feminin de către sensul viril. 

Pentru că cunoaşterea provine dintr-o libertate 
preontică (dinaintea onticului n.n), ea este în însăşi 
izvorul său, iraţională. Cel mai bine au înţeles 
metafizicienii germani, discipoli ai lui Bâhme că, 
cunoaşterea raţională are un fond care nu e așa. Este încă 
unul dintre aspectele activităţii creatoare a cunoaşterii, 
faptul că, ea este sub diferite grade o umanizare a fiinţei. 
Este cel puţin cazul cunoaşterii catafatice, unde această 
umanizare poate fi întoarsă uneori spre rău. Căci numai 
în cunoaşterea apologetică încetează umanizarea: fiinţa 
creată este în acest caz depăşită şi divinizată. 

Recunoscând aportul pe care subiectul existenţial 
îl furnizează cunoaşterii, aderăm la tipul de filosofie care 
afirmă primatul libertăţii asupra fiinţei, se preferă 
intelectualismului voluntarismul, fără ca acest termen să 
trebuiască să fie luat în înţelesul absolut pentru că soluţia 
nu există niciodată în stare pură. Fie că este aristotelic 
sau platonic, intelectualismul antrenează tot timpul 
negarea libertăţii în cunoaştere şi prin urmare o lipseşte 
de caracterul ei de creaţie. 

În orice sistem intelectualist se procedează de sus 
în jos şi, din determinare în determinare, fiinţa raţională 
şi obiectivă determină în întregime cunoaşterea, calea pe 
care cunoaşte subiectul. Intelectualismul este obligat să 
ajungă aici să nege că subiectul există şi că este angajat 
în misterul existenţei. Subiectul nu poate fi existenţial 
fără a fi liber. Cum primatul libertăţii asupra fiinţei, a 
subiectului existenţial asupra obiectului este cel care dă 

naştere în mod necesar tragicului cunoaşterii însăși, acest 
tragic este inteligibil intelectualismului. Intelectualismul 
pur este incapabil să dea socoteală de minciună şi eroare 
deoarece pentru el adevărul se descoperă prin virtutea 
“necesităţii. Pentru a explica posibilitatea erorii, Descartes 
trebuia să recurgă la voinţă şi la liberul arbitru; dar 
intelectualismul îi domina încă gândirea. Ceea ce există 
din libertate în cunoaştere este cea care nu numai că o 
face creatoare dar este şi sursa erorilor, rătăcirilor şi 
contradicţiilor sale insurmontabile, care nu sunt 
reductibile în ordinea graţiei 

Afirmând că cunoaşterea este creatoare nu 
trebuie să reducem raportul de creator la creatură, la 
raportul de cauzalitate, pentru că ar însemna să 
substituim necesitatea libertăţii. Ceea ce este adevărat 
este că libertatea şi necesitatea au grade care corespund 
diverselor tipuri de cunoaştere. Aceste grade diferă după 
cum subiectul existenţial este mai mult sau mai puţin 
deschis sau închis gradelor ierarhice ale fiinţei. Structura 
conştiinţei nu este imuabilă şi nu este susceptibilă de a se 
modifica. Cunoaşterea lumii obiectivate, a naturii, se 
îndreaptă spre necesitate într-o măsură mult mai largă 
decât cunoașterea metafizică, orientată spre existenţa nou 
obiectivată şi spre spirit. 

Libertatea s-a manifestat mai întâi în ştiinţă, ea 
şi-a îndreptat mai întâi atenţia spre lumea care nu este 
decât o lume decăzută: cunoaşterea ştiinţifică a lumii 
naturale relevă activitatea cunoaşterii prin eficacitatea sa 

practică, tehnică asupra naturii, dar în însăşi spiritul 
savantului care face descoperirile acţionează ea şi trebuie 
să acţioneze în toată libertatea. Spiritul organizează 
materia, dar prin grade, coborând de la el prin lucruri, el 
suferă degradarea progresivă a libertăţii sale. De aceea 
trebuie să vorbim de diverse grade de libertate, de 
metamorfozele libertăţii însăşi. În gradul cel mai înalt 
este inspiraţia creatoare; în gradul inferior cel mai 
aproape de materie, libertatea se numeşte muncă. 

Este ceea ce face filosofia muncii atât de 
importantă nu numai din punct de vedere social şi moral, 
ci chiar din punct de vedere cognitiv. Studiul raporturilor 
existente între formele cunoaşterii şi cele ale muncii 
relevă sociologia cunoaşterii. *! Homo sapiens constitue 
o unitate cu homo faber, subiectul nu poate cunoaşte fără 
să acţioneze şi să lucreze. La izvorul ca şi la vârful ei, 
cunoaşterea este creaţie, dar ea nu poate fi creaţie fără să 
fie muncă şi prin urmare ea este legată de formele 
sociale ale muncii, cum a văzut-o Marx; el însă a 
degradat acest adevăr prin materialismul său pentru că n- 
a înţeles natura spirituală a muncii. Ea nu este de ordine 
materială, ci spirituală. Caracterul existenţial al 
subiectului determină această legătură între cunoaştere şi 
muncă, activitatea vitală. Ea este suficientă să descopere 
ceea ce este anormal în filosofie şi ştiinţă când ele se 
închid în sferele academice, totul abstractizat, într-o 
atmosferă de cabinet, exclusiv livrescă. Trebuie să 
rezulte de aici alterarea cunoașterii. Îndepărtându-ne de 

viaţă, de existenţă în totalitatea ei, cum a observat la noi 
N. Fedorov, cunoaşterea filosofică se perverteşte. Fiinţa 
cunoscătoare, în calitatea sa de subiect existenţial, 
reuneşte în mod necesar gândirea şi voința, contemplarea 
şi munca, teoreticul şi practicul. Este preţul filosofiei 
existenţiale faptul că ea este în acelaşi timp teoretică şi 
practică. Ea are misiunea de a studia corelația care 
reuneşte cunoaşterea cu comunitatea oamenilor, de a face 
să se recunoască caracterul social al legăturii logice, de 
aceea obiectul principal al prezentei opere este acela al 
raporturilor între cunoaşterea aşa cum se pune ca în 
serviciul societăţii obiectivate şi al cunoaşterii care nu se 
înţelege decât prin şi pentru comunitatea existențială. 

IV 


Gradele comunităţii şi cunoaşterii. Extinderea lumii 
lucrurilor şi obiectelor şi acces la enigma existenţei 


Teoria cunoaşterii n-a pus încă suficient în lumină 
ceea ce există indiscutabil social în cunoaştere. 
Cunoaşterea îi face pe oameni să comunice, ea stabileşte 
o legătură între ei şi le permite o înţelegere mutuală. Prin 
cunoaştere, fiinţa care ar fi închisă în ea însăşi, evadează 
din sine. Lumea e disociată prin spaţiu şi timp, 
cunoaşterea depăşeşte această ruptură. Este ceea ce mă 
transportă într-un trecut îndepărtat, în condiţiile 
universului nostru şi la celălalt capăt al lumii. Între ceea 
ce este zdrobit şi făcut străin, cunoaşterea înnoadă 
legături, şi urmând aceste legături operaţia care 
remediază ruptura comportă o întreagă varietate de 
grade. Ca dimensiune socială cunoaşterea este universal 
valabilă, algemeingiilting; şi ea nu este, până la logică, 
indispensabilă comunicării gândirii şi cunoaşterii care nu 
are un caracter social. A logiciza gândirea, a o supune 
legilor logicii, înseamnă în acelaşi timp a o socializa. La 
originea cunoaşterii, intuiţia este infinit personală, ea 
pune omul în centrul misterului însuşi al fiinţei; dar 
rezultatele la care conduce această cunoaştere sunt 
sociale, făcute pentru societate, să comunice oamenilor, 
pentru că simplul fapt de a publica o descoperire 
ştiinţifică sau de a scrie o carte este social, se propune 

comunicării. 

Gradele de comunicare atinse de cunoaştere 
depind de gradele de comunitate existente între oameni. 
Pentru că, aşa cum am văzut-o, obiectivarea proprie 
cunoaşterii este în acelaşi timp o socializare; această 
obiectivare trebuie să difere cu diversele grupări sociale. 
În funcţie de diversitatea structurilor lor, diferitele 
grupări refractă în maniera lor obiectivitatea şi 
universalitatea rezultatelor cunoaşterii, căci dacă până în 
prezent cunoaşterea ştiinţifică a fost opera unor savanţi 
specializaţi, a unor universitari, produsele sale, mai ales 
acele ale ştiinţelor exacte, fizico-matematice, sunt 
utilizate ca mijloace de comunicare între oameni, oricât 
de străini ar fi ei unii de alţii. Cunoaşterea ştiinţifică, al 
cărei tip pur există în ştiinţele matematice şi fizice, 
permite oamenilor să comunice în mod universal, dar nu 
instituie nici o comuniune adevărată. Comunitatea 
umană este aici la cel mai jos nivel al său. Pe terenul 
adevărurilor matematice şi fizice pot cădea de acord 
oameni cu totul diferiți prin spiritualitate, credinţe 
religioase, clasă socială, naţionalitate şi cultură. 

Astfel, la caracterul său de universalitate, dar de 
universalitate abstractă, ştiinţa nu este decât modul de 
cunoaştere propriu lumii obiectivate şi socializate unde 
comunicarea nu se realizează decât în condiţii “de 
dezuniune. Pentru ca ea să se poată face, pentru ca 
achiziţiile cunoaşterii să poată fi comunicate, trebuie ca o 
anumită comunitate care apare deja în simbolismul 

limbajului”? să existe între oameni; dar acest grad de 


comunitate poate coexista cu dezuniunea. Tocmai 
aceasta constituie problema sociologiei cunoaşterii. Din 
cele două perspective sub care poate fi considerată 
cunoaşterea, aceea a societăţii şi aceea a comuniunii 
personale, prima este cel mai general obligatorie, 
cunoaşte cea mai largă răspândire, dar ignoră existenţa 
internă şi comuniunea. Cea de-a doua participă la 
misterul ființei, la spiritul care este culme, dar nu se 
prezintă ca universal obligatorie, ea nu este folosită ca 
mijloc de comunicare între oameni. 

Deja adevărurile filosofice presupun un mult mai 
înalt grad de comunitate spirituală decât adevărurile 
fizico-matematice, dar gradul suprem revine adevărurilor 
religioase. Pe de o parte ele se prezintă ca absolut 
subiective, nedemonstrabile, fără dovezi, incapabile să 
fondeze o comunitate universală; dar să ajungem în 
interiorul comunităţii spirituale sau, cum se zice la 
Biserică, iată-le mai universale decât toate, mai mult 
chiar decât adevărurile matematice însele: e pentru că ele 
presupun credinţa și umanitatea credincioşilor. În timpul 
celor mai largi obiectivări ale creştinismului, în evul 
mediu, umanitatea creştină constituia o comunitate 
pentru care adevărurile creştinismului erau de o valoare 
universală, în timp ce adevărurile ştiinţifice nu erau încă 
socializate, n-aveau nici o forță de convingere, chiar 
scandalizau spiritele. De-a lungul epocilor e cu totul 
altfel. În timpul nostru, cele mai obiectivate şi socializate 

sunt rezultatele cunoaşterii ştiinţifice: şi modul de 
comunicare legat de ele este cel mai răspândit; la polul 
opus, adevărurile de ordin religios apar ca subiective. Nu 
trebuie, de asemenea, pierdut din vedere ceea ce are 
acest termen ca arbitrar. 

Maniera în care oamenii pot comunica este în 
raport cu diferitele grade de comunitate. În condiţiile 
lumii noastre, există maximum de obiectivitate socială 
care fondează universalitatea comunicării, dar această 
lume e decăzută, dezunită prin păcat. E sigur că această 
decădere şi dezuniune nu rezultă din obiectivarea 
produsă de cunoaşterea ştiinţifică, ea aparţine însăşi 
constituţiei fiinţei. În această lume dezunită, ştiinţa, în 
ciuda obiectivării sale, posedă o valoare pozitivă, o 
universalitate comparabilă aceleia a dreptului. Această 
validitate universală nu poate aparţine filosofiei, cum a 
fost înţeleasă mai sus, filosofiei existenței, pentru că 
lumea pe care o revelează nu este obiectivă. Nu poate 
apare ca obiectiv ceea ce nu este legat de obiectiv; nu 
poate fi decât subiectiv şi dacă e adevărat că aici 
subiectivitatea nu e opusă adevărului, nu este sinonimă 
cu eroarea pentru că, dimpotrivă, ea poate atinge 
maximul de adevăr şi cel puţin mai posedă acest caracter 
de a fi universal valabilă, care este condiţia comunicării. 

Aceasta presupune că comunitatea spirituală, 
comuniunea, poate să nu fie decât o destul de proastă 
condiţie de comunicare între oameni. lată unul dintre 
paradoxurile esenţiale ale cunoaşterii în sânul lumii 

decăzute. Aceste mijloace de comunicare între oameni 
care asaltează spaţiul şi timpul utilizează cunoaşterea 
obiectivă şi nu presupun adevărată comunitate; ceea ce le 
fondează este matematica, nu cunoaşterea fiinţei şi 
existenţei umane înseşi. Pe drept cuvânt, ceea ce numim 
religie şi care înseamnă legătură, a servit bine, nu numai 
ca mijloc de comuniune, dar şi ca intermediar. între 
oameni, a fost folosită pentru a organiza viaţa socială, 
dar dacă aceasta a fost posibil este pentru că adevărurile 
Revelaţiei au fost socializate, obiectivate, amestecate cu 
societatea; şi, din aceste comunicări, stabilite de religie, 
orice comunitate adevărată este absentă”. Numai în viaţa 
spirituală dispare obiectivarea; şi adevărurile care se 
revelează aici nu se prezintă ca universal valabile. 

Obiectivarea nu se întâlneşte în acelaşi grad în 
lumea fizică, în lumea organică şi socială“. E important 
de notat că, deşi obiectivarea este prin esenţă o 
socializare, cunoaşterea propriu-zis socială se bucură de 
mai mică universalitate decât cunoaşterea ştiinţifică 
definită fără restricţii. lată de ce: cunoaşterea socială nu 
e independentă de situaţia socială a oamenilor, de grupul 
căruia aparţin 'ei, este limitată prin psihologia proprie 
fiecăruia dintre ei. Ea depinde deci de grupările sociale; 
de aceea ştiinţa fizico-matematică atinge o universalitate, 
o socializare mult mai largă decât cunoașterea socială. 
Teoria de clasă a marxismului însuşi are dificultăţi în a 
descoperi un caracter de “clasă” în cunoaşterea fizico- 
matematică decât în cunoaşterea socială. 

Trebuie s-o recunoaştem. O teorie concretă a 
cunoaşterii trebuie să examineze cunoaşterea în 
comuniunea sa cu relaţiile sociale, ea trebuie în mod 
necesar să-şi anexeze o sociologie a cunoaşterii. Aceasta 
luminează până la cunoaşterea religioasă, căci Biserica 
este şi ea o categorie sociologică; o gnoseologie a 
Bisericii poate reintra în sociologia cunoaşterii. De 
asemenea, e definitiv adevărat că teoria cunoaşterii 
obiective şi socializate, această socializare având toate 
gradele de comunitate, de la aceea a grupului cel mai 
restrâns până la comunitatea universală, nu primeşte 
adevărata lumină decât de la filosofia existenţei, şi este 
revăzută nu de obiect, de lucru, ci de subiectul 
existenţial. Când se revelează misterul existenței, acela al 
spiritualului, activ în străfundurile şi piscurile sale, 
independent de orice natură obiectivată, se şterge lumea 
obiectivă, lumea lucrului solid şi greu, lumea în care 
universalitatea nu este decât socială. Vom rămâne la 
aceeaşi problemă studiind raportul societăţii şi 
singurătăţii eului. | 

A treia meditaţie: 
Eul, singurătatea, societatea 

. Il 
Eul şi singurătatea — Singurătate şi sociabilitate 


Eul e primitiv, el nu se deduce din nimic 
şi nu se reduce la nimic. Când spun eu nu enunţ nici nu 
avansez vreo doctrină filosofică. Eu, eul, nu este substanța 
metafizicii sau a religiei. Ceea ce face eroarea lui cogito 
ergo sum este că Descartes pretindea că deducem 
existenţa eului plecând de la altceva, că-l deduce din 
gândire; dar în realitate nu pentru gândire exist, 
dimpotrivă, gândesc pentru că exist. Ceea ce trebuie spus 
nu este: “Je pense donc je suis”, ci “Exist înconjurat de 
tenebrele Infinitului, deci gândesc.” Eul e mai întâi 
existent, aparţine domeniului existenţei: 

Eul, înainte de orice obiectivare este, 
prin natura sa existenţială, libertate. Amiel Rede pe drept 
cuvânt că eului nu poate fi făcut obiect." Exact pentru 
că este eu, eul nu este unul dintre obiectele lumii. De 
îndată ce se obiectivează nu mai este eu. El este prin 
natură iniţial şi primitiv. Conştiinţă şi inconştient nu se 
opun decât ca proprietăţi ale sale. Ceea ce prim nu este, 
cum gândesc mulți filosofi, conştiinţa; este eul cufundat în 
existenţă. Când începem cu conştiinţa plecăm deja de la 
un anumit grad de obiectivare. Că conştiinţa efortului ar 
fi, cum susține Maine de Bran, aurora personalităţii, 
aceasta e fără îndoială de o importanţă considerabilă, nu 
este ceea ce este primordial. S-a spus de asemenea că 

aceasta presupune existența a ceva anterior conştiinţei. 
Apariţia conştiinţei este evenimentul 
extrem de important în destinul eului. Conştiinţa divide şi 
izolează, dar face şi efortul de a reuni şi depăşi izolarea. 
Căci dacă eul este libertate, libertate de început, este 
adevărat în acelaşi timp că conştiinţa acută a eului este 
inseparabilă de un sentiment de servitute şi independenţă 
faţă de non eu. La origine eul şi totul, totul şi eul nu se 
disting; numai mai târziu se descoperă non-eul şi, în 
contact cu el, eul capătă o sensibilitate deosebit de 
ascuţită şi dureroasă. Distincția care a fost făcută între eu 
Şi eu, între je et le moi, între anima şi animus este deja 
secundară şi relativă la creşterea spirituală a eului." Astfel 
se pleacă de la unitatea nediferenţiată a eului şi lumii, 
pentru a atinge unitatea concretă a oricărui eu cu tu, în 
care multiplicitatea este păstrată, dar transfigurată. 
Filosofia pleacă de la eu, nu de la 
obiect: ea se naşte cu îndoiala asupra obiectului. Filosoful 
nu e omul conştiinţei colective, generice; n-ar putea pleca 
de la starea în care eul este obiectivat în conştiinţa 
colectivă. Altădată oamenii trăiau închişi într-un spaţiu 
restrâns în care se simțeau bine, unde erau feriţi de 
sentimentul izolării. Azi în general ei încep să trăiască în 
univers, în sânul imensităţii lumii, cu un orizont mondial, 
ceea ce animă sentimentul de solitudine şi abandon. 
Filosoful a trăit întotdeauna în universal a avut 
întotdeauna ca orizont lumea întreagă, el nu cunoaşte cerc 
restrâns; şi de aceea, iniţial, este singur, la fel ca profetul, 


109 


deși diferit de el. Această singurătate, filosoful o 
depăşeşte; dar nu prin viaţa în conştiinţa colectivă, ci prin 
cunoaştere. Tocmai de aceasta o vom examina în 
continuare. 

Eul se defineşte, într-o manieră 
autoironică, ca imuabilul pe cale de a se schimba. Nu s-ar 
putea schimba în timp, să se actualizeze dacă exista vreun 
suport al schimbării, dacă acest subiect care se schimbă n- 
ar rămâne şi persista el însuşi. Eul se dedublează fără 
încetare, îşi schimbă faţa; dar rămâne el însuşi, unul şi 
unicul. El se poate micşora sau dilata; fiecare din noi 
înţelege un eu mai restrâns şi un eu mai vast. Dar eul în 
sine poate fi definit ca unitatea permanentă sub toate 
schimbările, nucleul extra-temporal, care nu poate primi 
nici o determinare din altă parte decât din sine. 
Schimbările încercate de eu pot fi determinate extrinsec, 
dar el însuşi nu poate fi determinat din afară de non-eu. 
Nu e determinabil decât dinăuntru şi oricărei acțiuni 
extrinsece îi răspunde activ, determinându-se el însuşi. 

Orice eu seamănă cu altul în calitate de 
eu pur; dar fiecare nu este unul decât în ceea ce-l 
deosebeşte de celelalte. Fiecare eu este o lume aparte 
presupunând existența altora, dar nesemănând . nici 
identificându-se cu ele. Ceea ce numesc eu eu, este exact 
eul non socializat, non obiectivat. Existenţa mea, existenţa 
eului precede inserţia lui în lume; dar ea este inseparabilă 
de existenţa “celuilalt” şi celorlalţi. su, 

Conştiinţa de sine este obligatoriu conştiinţă de 

ceilalţi: în natura sa metafizică, ea este socială. Existenţa 
omului, aşa cum o considerăm ca pură existenţă a eului, 
presupune existenţa altor oameni, a lumii, a lui 
Dumnezeu. Izolarea absolută a eului, suprimarea oricărui 
contact cu altul, cu un fu ar echivala distrugerii eului prin 
sine. El încetează de a exista când în interiorul propriei 
sale existenţe, nu-i este dată existenţa unui alt eu, al unui 
fu. Amiel zice, pe drept cuvânt, că analiza eului său îi 
deschide o perspectivă asupra misterului lumii. 
Dimpotrivă, eul lui Fichte nu este unul dintre acestea: el 
nu € individual, ci universal şi nu cunoaşte nici un alt eu, 
nu cunoaşte tu-ul, ci numai non-eul. Eul se percepe ca 
produs al propriei sale activităţi, dar această activitate nu 
e posibilă decât cu existenţa, nu numai a acestui eu activ, 
ci a altceva şi altcuiva; şi aici nu vă vorbesc de existenţa 
obiectelor pentru eu, ci, aşa cum vom vedea în 
continuare, de existenţa unui alt eu, al unui tu. 

În ceea ce se constituie ca eu intră nu numai 
sufletul, ci şi corpul meu. E o teorie absolut stearpă 
aceea a dualismului, a paralelismului sufletului şi 
corpului. În mine şi în celălalt, corpul nu aparţine numai 
lumii obiectivate, el relevă o existenţă interioară; şi în 
mine ca şi în celălalt existenţa internă nu depinde numai 
de proiecția sa în lume, ea manifestă intimitatea fiinţei 
însăşi. Exact în acest domeniu, altul decât cel pe care-l 
numim  viaţa-în-lume se pune problema eului şi 
raporturilor sale, fie cu ceilalţi, fie cu obiectul. 

E surprinzător de constatat că sentimentul de a 

exista şi îndeosebi conştiinţa de sine acoperă suferință şi 
sensibilitate, sfâşiere şi dedublare. Această suferinţă este 
în raport-cu ceea ce anumiţi filosofi, Simmel, Tillich, 
Jaspers, numesc “situaţia-limită a omului”. E adevărat că 
cul este aruncat în lume, locuieşte lumea, este supus 
acţiunii ei; şi totuşi este adevărat în acelaşi timp că nu 
aparţine numai lumii. Viaţa mea se transcende neîncetat 
ea însăşi; dar această transcendere, îmi face existenţa 
dureroasă şi zbuciumată, deoarece rămân în lume. Eul nu 
există decât în măsura în care se transcende, piere dacă 
rămâne în el însuşi fără ieşire: iată enigma fundamentală 
a eului. 

Două condiţii se impun eului pentru a fi el însuşi: trebuie 
să fie sustras obiectivării şi socializării eului şi trebuie să 
se depășească; în măsura în care reuşeşte, prin forţa 
existenţei sale intime, el iese pentru a merge spre celă/al? 
şi ceilalţi; la tu, la aproapele său, în lume lui Dumnezeu. 
Nu există nimic atât de respingător şi de funest ca un eu 
care se cufundă egocentric în sine şi în propriile lui stări, 
un eu care-i uită pe ceilalţi, lumea, multiplul şi totul; pe 
scurt, un eu care nu se transcende. Aşa se întâmplă cu 
anumite femei isterice. Numai poetul liric are puterea de 
a face cu ignominia lor frumuseţea, pentru că creaţia 
poetică este deja un mod de a transcende. 

Reflecţia care luminează cel mai profund existența 
întreagă a eului, este reflecția asupra singurătăţii, atât de 
puţin studiată până-n prezent cu spirit filosofic, deşi 
cunoaşterea însăşi, cu ambiguitatea ei ar putea fi 

considerată ca interesând singurătatea, permiţând să o 
depăşească în aşa fel, încât numai prin aceasta să se 
obțină lumina interioară. Atâta timp cât eul nu poate 
spune noi încearcă un sentiment sfâşietor şi zvâcnitor de 
singurătate. În inima acestei faze a singurătăţii se naşte 


personalitatea luând cunoştinţă de ea însăşi Masa 
umanităţii care trăieşte în naivitatea primitivă, a unei 
vieţi colective, generice, ignoră acest sentiment: de 
singurătate; el însoţeşte, dimpotrivă efortul de a ieşi din 
această viaţă a speciei şi a se naşte ca personalitate. Când 
sunt şi mă simt singur într-un mod dureros şi acut, îmi 
încerc personalitatea, originalitatea, singurătatea, 
ireversibilitatea, deosebirea mea de oricine şi orice ar fi 
în lume. În extrema acuitate a acestui sentiment de 
singurătate, totul îmi pare a deveni străin şi eterogen. Nu 
mă mai simt la mine, în ţara mea natală; în această lume 
care îmi pare străină, nu sunt în patria spiritului meu. 
Acest sentiment de  dezrădăcinare a 
sufletului în lumea în care este trimis, se exprimă 
în concepția orfică a sufletului. 
“Și îndelung el zace în această lume, 
Devorat de o dorinţă minunată; 
Nici tristele cântece ale pământului 
Nu i-ar putea înlocui muzica celestă.” 
(Lermontov 
) 
Atâta timp cât nu mă simt acasă, cât nu . 
sunt în lumea propriei mele existenţe, atâta timp 


113 


cât oamenii sunt resimţiţi de mine ca aparţinând 
unei alte lumi, străine, care nu este a mea, lumea 
şi oamenii sunt pentru mine obiecte, fac parte din 
lumea obiectivă, de care sunt nu numai ataşat, ci 
şi înlănțuit. Lumea obiectivă nu mă scoate 
niciodată din singurătatea mea. Înaintea 
obiectului, înaintea oricărui obiect şi oricare ar fi 
legăturile cu el, eul este întotdeauna singur. Este 
aici un adevăr fundamental. 

În sânul singurătăţii mele, în existența 
mea închisă în ea însăşi, nu mă mărginesc să 
resimt şi să recunosc cu acuitate personalitatea, 
originalitatea şi singurătatea mea; în afară de 
aceasta, încerc nostalgia evaziunii înafara 
singurătăţii mele, nostalgia comuniunii, nu cu 
obiectul, ci cu celălalt, tu, noi. Eului îi e sete să 
iasă din recluziunea sa în el însuşi pentru a merge 
la un alt eu, dar în acelaşi timp el rămâne în gardă 
pentru că percepe o întâietate care l-ar putea face. 
să încerce brutalitatea unui obiect. 

Omul posedă un drept sacru la singurătate 
şi salvarea vieţii sale intime. Ar fi greşit să 
confundăm singurătatea cu  solipsismul; 
dimpotrivă, nu poate exista singurătate care să nu 
implice existența celuilalt şi a celorlalţi, ca 
existenţa lumii străine şi obiectivate. Nu atât în 
existenţa sa proprie este eul solitar, cât în faţa şi 
în mijlocul celorlalţi, într-o lume în care s-a 

alienat. Singurătatea absolută nu e de conceput, 
ea nu poate fi decât relativă ca şi existenţa 
celorlalți şi a celuilalt. 

Absolută, singurătatea ar fi infernul şi 
non-fiinţa: ca atare, ea nu poate fi gândită pozitiv 
şi nu e nimic mai mult decât o negaţie. Relativă, 
singurătatea este o infirmitate, plasată sub un 
semn negativ, dar nu e numai atât, ci trebuie să 
fie considerată şi pozitivă când descoperă o 
condiţie mai înaltă a eului, ridicându-se deasupra 
lumii comune, generice, obiective. În acest caz ea 
ne separă de Dumnezeu și de lumea lui 
Dumnezeu, dar şi de mersul social de toate zilele, 
care nu este el însuşi decât o lume degenerată. Ea 
relevă creşterea sufletului. 

Când se detaşează de banalitatea cotidiană 
și socială, eul caută să ajungă la o existență mai 
profundă, la existenţa autentică. El încearcă un 
fel de ritm alternativ care-l face să oscileze de la 
acțiune cotidiană în societate, la singurătate. 
Când Kierkegaard exprimă părerea că Absolutul 
înseamnă ceea ce depăşeşte şi nu ceea ce uneşte, 
acesta nu e adevărat decât cu condiţia de a 
considera uniunea și dezuniunea în lumea socială 
a cotidianului. Spaţiul şi timpul, condiţii ale lumii 
obiectelor, provoacă în acelaşi timp singurătatea 
şi iluzia de a depăşi această singurătate; ele aduc 
şi dezuniunea şi uniunea oamenilor, nu în 


115 


existența reală, într-o comuniune adevărată, ci 
numai în obiectivitate, care este materia cotidiană 
a socialului. Nimic mai important pentru eu decât 
faptul că se mişcă în spaţiu şi timp. A evada în 
afara datelor spaţiului şi timpului înseamnă într- 
un anumit fel a evada în afara unei singurătăți 
fixate, stabilizate. Ori, singurătatea presupune 
întotdeauna o nevoie, o nostalgie de comuniune. 
Recunoscându-mă ca o persoană şi vrând să 
realizez în mine personalitatea, recunosc în 
acelaşi timp imposibilitatea de a rămâne mărginit 
în mine însumi şi întreaga dificultate pe care o 
încerc în a mă părăsi pentru a-l întâlni pe 
“celălalt”. 

Singurătatea este întotdeauna, într-un 
anumit sens, un fenomen social: ea presupune 
întotdeauna conştiinţa unei conexiuni cu 
“celălalt” ca ființă străină. Cea mai crudă 
singurătate, este singurătatea în societate, este 
singurătatea pentru existenţă. Singurătatea este 
posibilă numai în lume şi societate, adică în 
lumea obiectelor, în lumea obiectivată. Când nu 
ieşi din tine decât pentru a întâlni non-eul, lumea 
obiectivă, nu depăşeşti deloc singurătatea. În 
fiecare clipă, fără încetare, ființa solitară 
îndeplineşte această mişcare; totuşi singurătatea 
sa, departe de a se atenua, nu face decât să 
crească. Este un adevăr indiscutabil că nici un 

obiect nu poate remedia singurătatea. 

Aceasta nu poate fi depăşită decât pe 
planul existenţei, în contactul eului nu cu non- 
eul, ci cu tu-ul care este şi el un eu, la întâlnirea 
nu cu obiectul, ci cu un subiect. Odată detașat de 
viaţa cotidiană originală şi după ce a încercat răul 
conştiinţei, dedublării, singurătăţii, eul nu mai 
poate să-şi dobândească integritatea, armonia, 
comunitatea cu celălalt printr-o întoarcere la viața 
colectivă în lumea obiectivă. Trebuie să iasă din 
lumea obiectelor: nici o relaţie cu un obiect nu 
face comunitate și comuniune. Singurătatea este 
contradicție după Kierkegaard, tragicul este 
contradicția care suferă, comicul, contradicția 
care nu suferă. Singurătatea este tragică: eul vrea 
să depăşească acest tragic, dar în acelaşi timp nu 
încetează de a-i încerca imposibilitatea; de aici o 
contradicție dureroasă în plus între 
imposibilitatea de a depăşi tragicul contradicţiei 
şi necesitatea de a o face. 

Există diferite căi prin care eul se forțează 
să învingă singurătatea: prin aceea a cunoaşterii, 
prin viaţa sexuală, prin dragoste şi prietenie, prin 
viața socială, prin actele morale, prin mijlocirea 
artei şi în alt fel. Ar fi inexact să pretindem că 
singurătatea nu ar fi deloc diminuată, dar n-am 
putea nici susţine că ar putea fi definitiv depăşită; 
căci toate aceste căi conduc la obiectivare şi eul, 

în loc să atingă un alt eu, un tu, într-un act de 
comuniune interioară, nu întâlneşte niciodată 
decât obiectul, societatea. i 
Singurătatea nu este o experienţă simplă 
şi uniformă. Ea există în diferite forme şi diferite 
grade. Este remarcabil că evenimentele sociale ca 
disputa, lupta, chiar ura, permit adesea să 
depăşeşti sau să  amortizezi sentimentul 
singurătăţii. Dar după acest fapt, aceasta nu pare 
decât mai gravă. Se întâmplă adesea că 
singurătatea să fie resimţită ca efectul 
incomprehensiunii, infidelităţii reflexului trimis 
eului de către celălalt. În sânul eului trăieşti 
nevoia profundă de a fi reflectat exact de către 
celălalt, de a primi de la el propria-ţi afirmare şi 
confirmare. Eul aspiră să fie înţeles, privit. 
Nareisismul vine din profunzimi mai mult decât 
s-ar crede: el este legat de însuşi existenţa eului. 
Eul se priveşte în oglindă şi caută reflexul în apă 
înainte de a-şi confirma existența în “celălalt”, 
dar în realitate nu în oglindă sau în apă se vrea el 
reflectat, ci într-un alt eu, într-un tu, într-un act de 
comuniune. El aspiră să găsească un alt eu, 
oricare ar fi un prieten, fie, dar nu un obiect, care 
să-l adopte definitiv, să-l confirme, să-l vadă în 
frumuseţea sa, să-l înţeleagă; pe scurt, să-l 
reflecteze. În aceasta constă sensul profund al 
dragostei. Narcisismul reprezintă eşecul acestuia, 

este reflectarea eului în obiect; subiectul continuă 
să rămână în el însuşi, fără a evada din sine. 
Obiectul, ce paradox ! este exact ceea ce lasă 
subiectul în interiorul său, nu-l conduce la 
celălalt, în aşa fel că, obiectivitatea se găseşte în 
forma extremă a subiectivităţii. 

Setea de cunoaştere este dorința de a 
depăşi singurătatea. Cunoaşterea constituie o 
ieşire înafara sa, este celălat şi ceilalţi, o dilatare 
extraordinară a eului şi conştiinţei, o victorie 
asupra diviziunii produse de spaţiu şi timp. Dar, 
atâta timp cât rămâne obiectivă, cunoaşterea nu 
permite să evadezi realmente din singurătate, 
pentru că orice obiect este întotdeauna ceva străin 
pentru eul care în fața acestui fapt rămâne închis 
în sine însuşi. Nici o obiectivare, fie a 
cunoaşterii, fie a naturii, fie a societăţii nu poate 
ajunge la capătul contradicţiilor tragice ale eului; 
singura cunoaştere care poate să învingă eficace. 
Singurătatea este cea care se exercită nu în 
perspectiva societăţii, ci a comuniunii. În 
perspectiva societăţii, a cunoaşterii socializate şi, 
ca atare, universal valabilă, a cunoaşte înseamnă 
a obține comuniune, nu a intra în comuniune. 

Ontologic, singurătatea este expresia 
nostalgiei lui Dumnezeu ca subiect şi nu ca 
obiect, a lui Dumnezeu ca tu şi nu ca sine.” 
Numai în Dumnezeu se poate găsi ceea ce 

depăşeşte orice singurătate, pot dobândi 
aproapele şi intimul un sens comensurabil cu 
existenţa mea. Acela căruia singur pot să-i aparţin 
şi să mă încred pe de-a-ntregul, să mă dărui fără 
rezerve, este Dumnezeu şi numai Dumnezeu 
singur. Dumnezeu nu poate fi pentru mine un 
obiect şi obiectivarea, socializarea raporturilor 
mele cu Dumnezeu îl face exterior, face din el 
pentru mie o autoritate. 

S-ar putea spune că singurătatea nu este 
de ordinul ontologic al ființei şi că nu există decât 
subiectiv. Ceea ce există subiectiv nu poate fi 
depăşit decât de către un subiect existând în 
contact cu fondul fiinţei, care nu se descoperă 
obiectiv şi subiectiv. Raportul eului cu lumea este 
dublu. Pe de o parte el încearcă sentimentul 
singurătăţii, resimte ciudăţenia lumii, se simte 
dezrădăcinat într-o lume care nu-i pare a fi cu 
totul a sa, pe de altă parte, dimpotrivă, eul 
descoperă că istoria lumii nu este altceva decât 
baza sa cea mai profundă, că tot ceea ce se 
întâmplă, i se întâmplă personal şi aparţine 
destinului său. Când totul îmi apare ca străin şi 
îndepărtat, totul mi se prezintă ca formând 
propria mea experienţă. | 

Nu este contradictoriu faptul că, îmi poate 
fi străin ce mi se întâmplă. Pentru că societatea 
este pentru mine un obiect, socializarea, o 

obiectivare, societatea nu este existenţială şi viaţă 
în societate, viaţa care nu se proiectează în ea, 
este ceva care, deşi în mine însumi, îmi este 
străină şi nu-mi poate risipi singurătatea. Nimic 
mai important totuşi pentru destinul eului, pentru 
că a fi precipitat în cotidianul de natură socială nu 
este un fapt al existenţei sale interne, este 
decăderea eului, că această decădere aparţine 
existenţei sale. În această lume a dezunirii, lotul 
eului este exact viața în societate. Se poate deci 
afirma într-un anumit sens că societatea este 
interioară eului. Carus crede că conştiinţa este 
legată, în particular, de individual şi inconştient, 
de general, de supraindividual“?. Este adevărat, în 
acest sens, că, în straturile subconştientului, eul 
conţine istoria întreagă a lumii şi societăţii, tot 
ceea ce conştiinţa găseşte ca străin şi îndepărtat, 
pentru că în conştiinţă, eul nu descoperă decât în 
parte conţinutul său. 

Odată târât din profunzimile existenţei şi 
venit în contact cu societatea obiectivă, eul 
trebuie să se apere de ea ca de un duşman. În 
societate, omul îşi apără eul jucând un rol sau 
altul în care nu mai este el însuşi. În orice 
condiţie socială s-ar afla, el joacă întotdeauna un 
personaj, cel de rege, aristocrat, burghez, om de 
lume, tată de familie, funcţionar, revoluţionar, 
activist şi aşa mai departe. În cotidianul social, în 

sânul societăţii obiectivate, eul nu e deloc acelaşi 
ca în existența sa interioară: este tema 
fundamentală a operei artistice a lui Tolstoi. De 
aceea e aşa de greu să pătrunzi până la eul 
adevărat al omului, să-i smulgi toate vălurile.** În 
societate omul este mereu pe scenă, se. 
conformează la ceea ce a primit în condiția sa 
socială” şi când a intrat prea adânc în rolul său îi 
este şi lui greu să ajungă până la propriul eu. 
Astfel considerat, instinctul scenic este una din 
căile obiectivării. Omul trăieşte în mai multe 
lumi în acelaşi timp; în fiecare el joacă un 
personaj diferit, se obiectivează într-un alt mod. 
Acest lucru a fost bine arătat de Simmel. Ceea ce 
este de remarcat în mod deosebit este să vezi că 
exact obiectivarea propusă, în care el se 
înstrăinează de sine însuşi, şi pe care o simte ca 
străină, este aceea care îi provoacă sentimentul de 
singurătate. Eul pare întrucâtva că-şi îmbracă 
propria sa exterioritate. 

Romantismul, aşa cum a apărut în istoria 
spiritului european, prezintă mult interes pentru 
problema singurătăţii eului. El este expresia 
sentimentului singurătăţii, adică a rupturii între 
obiectiv şi subiectiv, şi apare când eul s-a detașat 
de ordinul ierarhic obiectiv care părea extern. 
Romantismul vine întotdeauna după dedublare, 
când sufletul a resimţit ca străin ordinul ierarhic 

al obiectului, cosmosul Sfântului Thomas 
d'Aquino sau al lui Dante. Eul romantic este un 
eu care presupune deja sciziunea subiectului şi 
obiectului; el a negat că aparţine ordinului 
obiectiv al lucrurilor. 

Această sciziune a fost pregătită de 
sistemul astronomic al lui Copernic și de către 
filosofia lui Descartes ca şi de către reforma lui 
Luther. El presupune noi idei ştiinţifice despre 
univers, noi idei filosofice asupra activităţii eului 
în cunoaştere, noi idei religioase asupra 
conştiinţei religioase, libertatea  creştinului. 
Consecințele romantice ale acestei transformări 
în conştiinţă n-au apărut imediat, n-au luat 
naştere decât după diferite repercusiuni. 

Când lumea obiectivă a devenit străină 
subiectului, când a încetat să fie cosmosul 
ierarhic în care subiectul îşi avea reşedinţa 
organică şi se simţea la el acasă, omul a început 
să caute o ieşire singurătăţii şi delăsării sale, să-şi 
caute o proximitate, o intimitate în lumea 
subiectivă: ceea ce a dus la dezvoltarea vieţii 
afective. Sentimentul cosmic al romancierilor şi 
sentimentul lor panteist al universului emană din 
subiect. Cosmosul lor nu este un dat obiectiv, ca 
şi cosmosul Evului mediu în gândirea scolastică. 
Chiar prin subiectivitatea lor, raporturile 
romantice cu natura conduc la fuziunea omului 

cu ea; ceea ce raporturile obiective, fiind 
ierarhizate, n-au făcut niciodată. Resimţind 
singurătatea, eul romantic se contopea cu 
cosmosul. | 

Dacă romantismul n-a găsit nici o ieşire, 
el a fost un moment important în eliberarea eului 
faţă de lumea obiectivată şi socializată. l-a 
deschis infinitul, l-a dezlegat de lanţurile care-l 
legau de finit, spre un loc determinat în ordinea 
ierarhică. Slăbiciunea sa a fost, chiar eliberând 
eul de obiectivitate,  revelându-i puterea 
creatoare, puterea fanteziei eului, că nu l-a făcut 
apt să ia cunoştinţă de personalitatea sa şi să-şi 
făurească una. Filosofia romantică nu este una 
personalistă, nici individualitatea romantică o 
personalitate. Eul se pierde în infinitatea cosmică, 
se dizolvă în ea; consistenţa sa se evaporă. Viaţa 
afectivă, atingând poate pentru prima dată 
libertatea dezvoltării sale, inundă întregul 
conţinut al eului; cunoaşterea este subordonată 
imaginaţiei creatoare. 

Formele pe care romantismul le poate 
îmbrăca sunt foarte diverse: există optimişti la 
extremă cu dogma inocenţei naturii umane ŞI 
fuziunea cu viaţa universului, alţii sunt pesimişti 
la altă extremă, cu singurătatea eului, nenorocul 
şi tragicul sorții omeneşti. Ceea ce acuză totuşi 
pesimismul a cărui conştiinţă este, nu e starea de 

păcat în care natura sa menţine omul, ci 
nenorocirea sa, tragicul insolubil al existenţei. 

Putem prezenta de asemenea romantismul 

ca o schimbare de orizont. În timpul copilăriei, 
spaţiile cele mai restrânse, colţul, camera, 
culoarul, maşina, scorbura unui copac, constituie 
o lume imensă şi misterioasă. În conştiinţa 
adulţilor, acest sentiment slăbeşte şi aproape 
dispare. Universul e mai puţin misterios pentru 
noi decât colțul întunecat sau culoarul pentru 
conştiinţa infantilă. Din nou, romantismul arată 
partea misterioasă a lucrurilor, schimbă orizontul, 
dar acest orizont romantic nu poate fi menţinut, 
căci antrenează dizolvarea personalităţii în 
infinitatea cosmică, o îneacă în oceanul 
afectivității. Eul trebuie să depăşească 
singurătatea, dar aceasta nu poate fi nici prin 
intermediul obiectivării, recăzând în sclavia lumii 
obiectelor, nici prin subiectivitate romantică: 
numai prin cucerirea spiritualităţii în sânul 
intimităţii sale, confirmându-se ca persoană, care, 
ieşind din sine, trebuie să rămână ea însăşi. 

Putem deci distinge patru tipuri de relaţii 

între singurătatea eului şi instinctul social: 

1. Omul ignorant al singurătăţii şi 
absorbit de societate, iată tipul cel mai 
elementar şi cel mai răspândit. În 
această condiţie eul este pe deplin 

adaptat mediului social; conştiinţa 
este  obiectivată şi socializată la 
maximum. Eul nu a trăit sciziunea şi 
singurătatea. Omul se simte în 
cotidianul social, poate ocupa aici o 
situaţie înaltă şi se poate chiar arăta 
eminent. Nu există decât o rezervă: 
ceea ce predomină în acest tip, sunt 
imitatorii, oamenii fără originalitate, 
medii, trăind din fondul “comun” 
devenit tradiţie, fie că această tradiție 
este conservatoare, liberală sau 
revoluţionară. 

Omul fără experienţa singurătăţii, dar 
indiferent la societate. Şi în acest caz, 
eul este adaptat mediului social, şi se 
simte de acord şi în armonie cu viaţa 
colectivă şi conştiinţa sa este 
socializată, dar el nu împărtăşeşte 
interesele sociale, nu face dovada nici 
unei activităţi sociale, este indiferent 
la destinele societăţii şi poporului din 
care face parte. Este un tip extrem de 
răspândit. Din el, ca şi din primul, 
orice conflict lipseşte: el se multiplică 
în epoci de viaţă socială stabilizată şi-i 
este foarte greu să se menţină în epoci 
revoluţionare, în epoci de criză. 

Omul familiar cu singurătatea, dar 
fără preocupări sociale. Acest tip nu e 
deloc sau e foarte slab adaptat vieţii 
sociale; este divizat de conflicte, nu 
este un tip armonizat. Conştiinţa sa 
este foarte puțin socializată şi nu e 
îndemnat să se răzvrătească împotriva 
colectivităţii înconjurătoare pentru că 
aceasta ar revela un interes şi o 
emotivitate îndreptate spre societate. 
De aceea se mulţumeşte să se izoleze 
de mediul social, să-şi protejeze 
împotrivă-i viața spirituală şi 
creatoare. Aceasta o face poetul liric, 
gânditorul solitar, estetul 
dezrădăcinat. Oamenii de acest tip îşi 
trăiesc adesea singurătatea constituind 
mici elite. Ei se pliază uşor, când grija 
existenței lor cere compromisuri cu 
mediul social, pentru că le lipseşte de 
obicei orice credinţă şi convingere în 
această materie. Ei sunt conservatori 
în epoci conservatoare, revoluționari 
în epoci revoluţionare, dar indiferenți 
atât la spiritul conservator cât şi la cel 
revoluţionar. Aceştia nu sunt nici . 
luptători nici iniţiatori. 

4. În fine, omul care trăieşte în 
singurătate fără a se dezinteresa de 
societate. Acest caz, pare la prima 
vedere ciudat, pentru că singurătatea 
nu pare deloc compatibilă cu 
sociabilitatea. Totuşi, arată tipul 
profetic despre care profeţiile din 
Vechiul Testament oferă prototipul 
etern. Acest tip profetic nu se găseşte 
numai în domeniul religios, pentru că 
cuprinde toţi iniţiatorii, creatorii, 
novatorii, reformatorii, revoluționarii 
spiritului. Profetul este întotdeauna în 
conflict cu colectivitatea religioasă 
sau socială, nu este niciodată de acord 
cu mediul, cu opinia publică. El este, 
după cum se ştie, tot timpul 
necunoscut, şi este lovit cu pietre. 
Dacă este un profet religios, este în 
conflict cu preotul pontifului, expresie 

_a colectivităţii religioase. Profetul 

“resimte într-un mod acut singurătatea, 
părăsirea sa; poate fi expus la 
persecuția tuturor celor care-l 
înconjoară. 

Totuşi, ceea ce este cel mai dificil de 

susținut este că omul de tip profetic este 

indiferent la societate. Dimpotrivă, este îndreptat 

cu totul şi în orice împrejurare către destinele 
poporului şi societăţii, către istorie, către propriul 
său viitor şi spre viitorul lumii. El denunţă viciile 
poporului şi societăţii sale, îi judecă, dar nu 
încetează să se intereseze de destinul lor. El nu se 
ocupă de propria-i salvare, de sentimentele şi 
stările sale de conştiinţă, ci priveşte spre regatul 
lui Dumnezeu, spre perfecțiunea umanităţii şi 
chiar a întregului univers. Acest tip îl regăsim 
înafara domeniului religios, în viaţa socială, în 
cunoaşterea care nu este lipsită de elementul 
profetic şi în artă. 

În aceste patru tipuri, deosebirile care se 
întâlnesc în orice clasificare, sunt foarte relative 
şi raporturile de la unul la altul nu trebuie înţelese 
într-un sens static, ci dinamic. Primele două tipuri 
'au drept caracter comun că se acordă cu mediul 
social, ultimele două, că i se opun. E foarte 
important de înţeles că revoluţionarul mediocru 
în ordinea socială nu este mai puţin în armonie cu 
mediul şi conştiinţa sa poate fi pe de-a-ntregul 
socializată el ignorând conflictele inseparabile de 
singurătate. 

Astfel, reflecţia asupra singurătăţii îmi 
pare legată de ceea ce există mai profund în 
politica filosofică: este modul de care se leagă 
problemele eului, personalităţii, societăţii, 
comuniunii şi cunoaşterii; la marginile sale 

extreme, problema singurătăţii devine problema 
morţii. A trece prin moarte, înseamnă a trece prin 
singurătate absolută, ruptă de întreaga lume. 
Moartea este ruptura cu sfera întreagă a 
existenţei; întreruperea tuturor legăturilor şi 
contactelor, izolarea completă. Dacă la ultimul 
termen al misterului morţii, ea ar fi încă 
împărtăşită, dacă ar fi încă menţinut contactul cu 
celălalt şi ceilalţi, aceasta n-ar mai fi moartea. 
Ceea ce constituie moartea este că orice legătură, 
orice contact sunt întrerupte, că singurătatea este 
absolută. Odată cu moartea, comerţul omului cu 
lumea obiectelor ia sfârşit. 

Ceea ce rămâne să ne întrebăm este dacă 
această singurătate este definitivă şi eternă, sau 
dacă nu e decât un moment în destinul omului, al 
lumii, al lui Dumnezeu. Întreaga viaţă omenească 
este deci, întrebuințată pentru a pregăti legături, 
contacte cu ceilalți oameni, cu universul şi 
Dumnezeu, aşa cum poţi depăşi absoluta 
singurătate a morţii. La drept vorbind, moartea nu 
trebuie să fie aneantizarea completă a eului, căci 
se aneantizează mai uşor lumea decât el. Moartea 
nu trebuie să fie deci, decât un moment în timpul 
căruia eul este complet izolat şi prin ruptura de 
toate legăturile şi contactele, separat de lumea lui 
Dumnezeu. Tot paradoxul morţii provine din 
faptul că această izolare, această ruptură, această 

separare, rezultă din existența într-o lume 
decăzută, în obiectivare, în societatea de toate 
zilele. Legăturile stabilite în obiectivare duc 
ireversibil la moarte. Astfel, suntem conduşi să ne 
întrebăm asupra raporturilor de corelaţie între eu 
şi obiect, între eu şi tu, să abordăm problema 
comunicării conştiinţelor. 


II 

Eul, tu, noi şi acela. Eul şi obiectul. 
Comunicarea conştiințelor 


Filosoful religios evreu, Martin Buber, 
într-o carte remarcabilă, “Eu şi tu”, stabileşte o 
distincţie fundamentală între Ichsein, Dusein şi 
Essein, eu, tu şi aceasta. Relaţia primă între eu şi 
tu este pentru el relaţia între om şi Dumnezeu. 
Această relaţie este dialogică sau dialectică. Eul 
şi tu-ul sunt în prezenţa celuilalt, faţă-n faţă. Tu- 
ul nu este un obiect, nu este un lucru pentru eu. 
Când se schimbă în obiect, el devine Essein, | 
acela. Putem. spune, de asemenea, combinând 
terminologia mea cu cea a lui Buber, că Essein, 
aceasta, este rezultatul obiectivării. Tot ceea ce 
este obiectivat este Essein, Dumnezeu obiectivat 
devine Essein. Tu-ul a dispărut şi nu mai există 
întâlnire posibilă, o faţă în faţă. Subiectul la 
persoana a treia, el, dacă este tu-ul, devine acela. 
Pentru €u, tu-ul nu este niciodată obiect. Dar totul 
este susceptibil de a deveni obiect urmând un 
proces la care asistăm în viaţa religioasă. 
Obiectul este acela, Es-ul lui Buber. În măsura în 
care sunt obiectivate, natura şi societatea se 
transformă pentru noi în acela, dar de îndată ce în 
natură întâlnim un tu, lumea obiectivă dispare şi 
lumea existenţei ni se relevă. Buber credea pe 


[32 


drept cuvânt că, eul nu există în afara relaţiilor 
sale cu celălalt, în calitate de tu; dar pentru el, 
relaţia dintre eu şi tu este numai aceea a omului 
cu Dumnezeu, aceea despre care vorbeşte Biblia. 
Relaţia dintre cunoştinţele omeneşti, aceea dintre 
eu şi tu, dintre doi oameni, aceea pe care o 
acoperă multiplicitatea umană nu este cea pe care 
a studiat-o Buber. El nu-şi punea problema 
metafizicii sociale umane, aceea a lui noi. 

Căci nu există decât eu, tu şi aceasta, nu 
există şi noi. Noi se poate schimba în acela, cum 
se întâmplă în socializarea care este o 
obiectivare, de exemplu în ecumenismul 
Bisericii, considerat ca o instituţie socială. Woi 
obiectivat, înseamnă colectivitatea socială dată 
fiecărui eu din afară, dar el există şi în alt fel, ca 
o comunitate şi comuniune a persoanelor în care 
oricine este un tu şi nu acela. Societatea este 
acela şi nu noi. Când ea este obiectivată, fiecare 
din membrii săi este un obiect. E vorba de vecini, 
nu de aproapele, de prieteni, pentru că un prieten 
nu este niciodată un obiect. În societate există 
națiunile, clasele, diferitele pături sociale, 
partidele, concetăţenii, tovarăşii, superiorii, dar 
NICI eu nici tu; noi nu se găseşte aici decât sub o 
formă socializată, detaşată de persoana concretă. 

Există un alt mod de comuniune a 
conştiințelor: participarea lor la noi. Woi, pentru 


133 


eu nu este acela, obiectul, nu este un dat exterior. 
Noi este un conţinut calitativ imanent eului, căci 
orice eu acoperă întotdeauna o relaţie, nu numai 
cu tu, ci şi cu multiplicitatea umană. Pe această 
relație se bazează ideea Bisericii, luată în 
puritatea sa ontologică, nu obiectivată sau. 
socializată, aparținând ordinii ontologice, căci 
acolo unde se întâmplă ca Biserica însăşi să se 
schimbe în obiect, în acela, noi nu conţine nimic 
existenţial. | 

La fel de bine ca şi în eu, într-adevăr 
existenţa se revelează în tu şi în noi: numai în 
obiect nu se revelează ea niciodată. Freud, în 
ciuda naivităţii sale filosofice, care ajunge uneori 
la materialism, face distincţia între eu şi sine.” 
Există în om un fond impersonal, sinele care 
poate ajunge deasupra eului. 

Essein-ului lui Buber îi corespunde în 
parte das Man (impersonalul) al lui Heidegger. 
Essein coincide şi cu ceea ce numesc eu lumea 
obiectivării, la care, de altfel, nu se rezumă 
întreaga problemă socială. Lumea lui Dasein, a 
fiinţei-situate a lui Heidegger este Mirwelz, lumea 
coexistenței cu celălat. Dar Heidegger nu pune, şi 
prin urmare, nu aprofundează problema 
sociologiei metafizice. Mai degrabă am găsi-o 
tratată de Jaspers. | 

Dacă nu numai eul şi tu, dar şi noi sunt 

imediat date“, nu este mai puţin adevărat că eul 
este cel primitiv, însă nu pot spune eu, fără să 
enunţ şi să zic deja prin acest simplu fapt tu-ul şi 
noi. Astfel înțeleasă, sociabilitatea este o 
problemă a eului constitutiv al existenţei sale 
intime. Trebuie făcută radical deosebirea între tu 
şi noi pe de o parte şi non-eul de cealaltă parte, 
căci în timp ce non-eul se confundă cu 
obiectivarea, tu şi noi sunt existenţiale. Tu-ul este 
un alt eu, şi noi, propriul conţinut al eu-lui. Cât 
despre non-eu, el este totdeauna ostil eului, 
constituie tot timpul o opoziţie, un obstacol 
pentru eu. Cel mult eul poate vedea în non-eu 
jumătatea, cealaltă jumătate a fiinţei, nu poate 
găsi aici multiplicitatea celorlalţi oameni, semenii 
săi, şi este evident, pentru că non-eul fiind obiect, 
nefiind un tu, nici un eu, nu se poate dezvălui 
aici. 

Până în prezent problema raporturilor 
între eu, tu, noi, n-a fost pusă cu destulă amploare 
în filosofie, care nu s-a ocupat decât de problema 
realității eului celuilalt şi de modul în care este el 
cunoscut. Această realitate a eului celuilalt, ne 
este oare dată spre a o cunoaşte ? 
Urmând vechea teorie, noi n-am avea o percepţie 
imediată decât a corpului celuilalt şi despre viaţa 
sufletului am fi constrânşi să conchidem prin 
analogie. Această teorie este total eronată şi 

trebuie îndepărtată imediat. De fapt, cunoaştem 
foarte puţin corpul celuilalt, nu ştim ce se petrece 
aici şi nu percepem decât suprafaţa în timp ce 
viaţa psihică a celuilalt ne este, dimpotrivă, mai 
puţin cunoscută decât o sesizăm și pătrundem 
într-un fel imediat. Intuirea vieţii mentale a unui 
alt eu nu este de negat, căci intuiţia nu s-ar putea 
aplica la o altă fiinţă, o altă existenţă, considerate 
ca obiecte, ea nu este posibilă decât dacă 
considerăm această fiinţă, această existenţă drept 
un €u, un tu. Căci în faţa unui obiect rămân 
totdeauna singur şi nu pot ieşi din mine; 
dimpotrivă, în prezenţa unui alt eu care este 
pentru mine un tu, ies din singurătate şi acced la 
comuniune. Infuirea vieţii spirituale a unui alt eu 
este o comuniune cu acel eu. 

Faptul de a percepe faţa celuilalt, expresia 
ochilor săi ne descoperă adesea secretul sufletului 
său. Ochii, gesturile, cuvintele, ne fac să 
cunoaştem sufletul cuiva mult mai bine decât 
corpul său. Cunoaştem chiar şi percepem viața 
celuilalt, nu numai cu ajutorul a ceea ce el ne 
descoperă, dar şi a ceea ce el ne ascunde. Această 
metodă de a-l cunoaşte pe celălalt prin reticenţele 
„lui a fost chiar obiectul unor mari abuzuri în 
timpul nostru, ca urmare, a descoperirii 
inconştientului. Fără îndoială, psihanaliza 
freudiană atestă posibilitatea de a cunoaşte viața 

psihică şi nu viaţa psihologică a celuilalt, căci, în 
mod precis, din punctul său de vederea, libidoul, 
sexualitatea relevează nu viaţa organică, ci viaţa 
spirituală. Nu puţini crezând că metoda analitică 
ar fi singura care să ne informeze profund asupra 
vieţii interioare a celuilalt, în alţi termeni asupra 
veritabilului său eu. Când vrem să facem din eu 
un obiect de cunoaştere, el se ascunde în fondul 
său. Dimpotrivă, există o percepere imediată a 
sufletului celuilalt, dar ea este afectivă, simpatică, 
erotică, adică de domeniul dragostei. Dacă ea nu 
pătrunde misterul eului celuilalt, care este 
impenetrabil, nu trebuie conchisă, cum se face 
adesea pe nedrept, realitatea acestui mister ca o 
imposibilitate totală de a cunoaşte ceva din 
sufletul celuilalt.“ 

Nu am acordat până acum o suficientă 
atenţie problemei comunicării conştiinţelor. Este 
una din problemele fundamentale ale filosofiei.% 
Este indispensabil să distingem între comunicare 
şi participare. Participarea este reală, este 
pătrunderea în realitatea primară. Dimpotrivă, 
comunicarea nu este în mare parte, decât 
simbolică, ea presupune simbolizarea, adică 
utilizarea unor semne exterioare traducând în 
afară realitatea internă.  Simbolica proprie 
comunicării este exact ceea ce, în ordinul interior 
al existenţei, transpare în lumea obiectivată, adică 

separată. Cunoaşterea, arta noastră, sunt pline de 
această simbolică în acelaşi timp în care tratează 
starea de dezuniune, ea stabileşte comunicare. 
Noi cunoaştem viaţa interioară a celuilalt într-o 
“largă măsură, datorită semnelor şi simbolurilor, 
dar această comunicare ce se stabileşte în viaţa 
umană implică întotdeauna dezuniunea; presupun 
că nu există ieşire spre misterul existenţei: de 
aceea ele nu au decât o valoare simbolică. 

Este cazul obiceiurilor, uzanțelor, 
imitaţiei, politeţii, imobilității. Toate 
comunicările care constituie viaţa statului au 
acest caracter şi nu presupun nici cea mai mică 
comuniune între persoane. În particular, 
caracterul convenţional este propriu tuturor 
semenilor implicați în relaţii pecuniare în care 
obiectivarea îşi atinge forma extremă. Dar eul nu 
e satisfăcut să comunice cu ceilalți decât prin 
intermediul societăţii, statului, prin instituţii şi 
prin mijlocirea unor semne de convenţie. El 
aspiră nu la o comunicare, ci la o comuniune cu 
ceilalţi; ceea ce vrea el e să se despartă pentru a 
accede la existenţa autentică. Comunicarea 
convenţională nu permite să ieşi din lumea 
obiectelor, ci te menţine în legătură cu ele, în 
timp ce elanul care ne poartă spre comuniune, 
duce, dincolo de obiectiv, până la existenţa reală. 
Întotdeauna simbolica comunicărilor este în 

proporţie cu diferitele grade de obiectivare. 

Comuniunea presupune reciprocitate: nu 
poate exista comuniune unilaterală; în dragostea 
neîmpărtăşită nu există comuniune, căci în 
comuniune, eul şi tu-ul sunt amândoi activi, în 
timp ce cu obiectul, pentru că nu e posibilă decât 
o comunicare de ordin simbolic, nu este cerută 
nici o reciprocitate. Eul nu poate comunica decât 
cu un eu care să fie pentru el un tu şi un tu activ, 
pentru a fi bilaterală comuniunea, adică nu pe 
planul obiectivităţii, ci al existenţei. Atâta timp 
cât eul nu este legat decât de obiect, prin 
comunicare rămâne singur, şi singurătatea nu 
poate fi depăşită decât prin comuniunea 
persoanelor, a lui eu şi tu, nu în interiorul 
societăţii obiectivate, ci a lui noi. 

Conştiinţa, prin natura sa socială 
presupune că oamenii ceilalţi există şi sunt în 
legătură şi ea implică fraţii în umanitate. Dar se 
întâmplă adesea să contrazică comuniunea, 
lăsându-l pe om singurătăţii sale, căci a fost 
socializată, adică adaptată  comunicărilor 
simbolice care constituie stăpânirea societăţii, în 
loc să fie îndreptată spre realitatea comuniunii în 
existența autentică. Socializată, conştiinţa e 
dăruită vieţii colective de toate zilele. În extazul 
mistic, odată căzute barierele conştiinţei, orice 
obstacol dispare din calea uniunii. 1 se întâmplă 

omului, să aspire la ştergerea conştiinţei sale 
pentru a putea opri setea sa de comuniune. În 
originalitatea creatoare, cotidianul social cu 
barierele şi normele sale se risipeşte. Aceasta nu 
pentru faptul că gândirea personală, originală, 
aproape de sursa primă, ar fi negația comunităţii 
şi comuniunii, ea nu neagă decât supunerea 
gândirii cotidianului social, societăţii făcute 
obiect. Ceea ce condamnă gândirea personală nu 
este comunitatea, ci generalitatea. Jaspers afirmă 
pe bună dreptate că nu există eu fără comunicarea 
cu celălalt, fără lupta dialectică. De îndată, ce se 
degradează la condiţia de subiect pur al 
cunoaşterii, lumea este deja obiectivată şi ceea ce 
poate “obţine de acum înainte, nu mai este 
comunitatea interioară, ci numai o comunicare 
forțată şi fondată pe general. 

Deoarece conversia în obiect constituie 
„evident o raţionalizare, eul se descoperă cel mai 
bine în viaţa afectivă. Ea comportă o obiectivare 
mai mică a cunoaşterii, dacă totuşi emoţiile n-au 
fost socializate, aşa încât, să mascheze viaţa 
interioară a eului. Aceste dificultăţi nu 
obstrucționează cunoaşterea de comuniune, cu 
care un eu pătrunde în intimităţile altui eu, să nu 
fie o cunoaştere emoţională. Ar fi deci o eroare să 
credem că comuniunea, victorioasă asupra 
singurătăţii, n-ar fi posibilă decât de la om la om, 

că ar fi rezervată prieteniei umane. Ea poate 
pătrunde şi în regnul animal, chiar şi în regnul 
vegetal sau mineral, care posedă şi ele o existenţă 
internă. Putem, ca şi Sf. Francisc d'Assisi, să 
comunicăm cu natura, oceanul, muntele, pădurea, 
câmpurile, fluviul. Exemplul cel mai frapant al 
acestui gen de comuniune afectivă ne este dat de 
relaţiile omului cu câinele, adevărat prieten. Se : 
împlineşte aici reconcilierea omului cu natura 
înstrăinată şi obiectivată, în care omul nu mai 
întâlneşte un obiect, ci un subiect, un prieten. 
Relaţiile omului cu câinele au o valoare 
metafizică, căci existenţa autentică este atinsă 
printr-o pătrundere în interiorul obiectului. 

Se ştie, după teoria lui Freud asupra 
narcisismului, despre care am avut deja ocazia să 
spun, că pune o problemă dintre cele mai 
profunde: eul se consideră el însuşi un obiect al 
libidoului. Narcisismul constă într-o dedublare a 
eului, de aceea cul devine propriul său obiect, se 
face el însuşi o parte a lumii obiectivate. 
Narcisismul nu se depăşeşte decât cu condiţia ca 
eul să nu-şi mai caute reflectarea în sine, ci într- 
un alt eu. Acest fenomen al narcisismului se 
întâlneşte în mod egal în domeniul cunoaşterii. 

Instinctul cel mai profund pentru Freud 
este instinctul morţii; dacă gândeşte astfel, 
înseamnă că ignoră misterul comuniunii, al ieşirii 

din eu în tu şi noi. Instinctul sexual, ca atare, nu 
conduce la comuniune, ci la pătrunderea într-un 
alt eu. Există în el un element demonic şi 
distructiv. Dimpotrivă, el este acela care se 
aruncă în lumea obiectivată şi ne înlănţuie de ea. 
De aceea, alături de instinctul sexual, instinctul 
morții apare le Freud, care nu cunoaşte un al 
treilea mai profund. 

Evadarea în afara cotidianului social, care 
scindează şi înlănţuie, prin comuniunea extatică 
în suprapersonal, aduce o soluţie problemei 
singurătăţii prin abolirea, negarea personalităţii. 
Masca în cultele antice, de exemplu în cultul 
dionisiac, simboliza victoria asupra singurătăţii şi 
participarea la divin. Dar problema comunicării 
de la eu la eu, de la persoană la persoană nu ne 
interesează mai puţin. Ea nu poate fi rezolvată 
decât prin dragoste, dragostea erotică şi 
dragostea-prietenie, căci dragostea este 
indisolubil legată de persoană, şi constituie 
întotdeauna o ieşire a eului spre un alt eu şi nu 
spre impersonal, spre sinele colectiv. Rezultă că 
eul nu este încă persoana. Trebuie să devină, la 
aceasta concurează comuniunea cu tu și noi. În 
comuniunea în care fiecare iese din el spre 
celălalt, persoana se întărește. 

Căci rezerva interioară a eului nu face 
decât să-i exprime izolarea, singurătatea. Este un 

mod prin care el se apără de lumea obiectivată şi 
socializată. Eul n-ar cere decât să se deschidă 
spre tu, dar ceea ce întâlneşte în loc de tu, sunt 
lucrurile... El îşi apără atunci conştiinţa de 
controlul lor brutal. Totuşi, dacă singurătatea este 
o fază în dezvoltarea prin care persoana ia 
cunoştinţă de ea însăşi, ea trebuie să fie depăşită; 
şi cum nu poate fi făcută prin obiectivarea care 
nu generează decât o lume impersonală, suntem 
conduşi spre problema persoanei, care va fi 
examinată mai departe. 


III 

Singurătate şi cunoaştere — Transcendere. 
Cunoaşterea în calitate de comuniune. 
Singurătate şi sexualitate — Singurătate şi religie. 


Este incontestabil că cunoaşterea ajunge 
să depăşească singurătatea pentru că ne face să 
ieşim din noi înşine, din spaţiu şi timp, aşa cum 
ne sunt date, pentru a ne conduce la un alt spațiu 
şi timp, depăşind izolarea. Este una dintre 
posibilităţile ieşirii din singurătate, o ieşire spre 
un alt eu, spre lume, spre Dumnezeu. Cel care 
cunoaşte, iese din izolarea sa, încetează de a mai 
trăi în, şi pentru sine. — Nu putem nega nici faptul 
că cunoaşterea are o marcă socială, că-i face pe 
oameni să comunice între ei. Evident sociali, 
comunitatea logică, aparatul logic al cunoaşterii, 
conceptele, normele şi legile, limba.” Limba este 
cel mai puternic instrument al construirii 
societăţii şi stabilirii comunicării între oameni, 
dar ea însăşi este legată de gândirea şi elaborarea 
noţiunilor care permit instituirea unei comunităţi 
de ordin intelectual între oameni. Numele ascund 
o adevărată magie socială“. Rezultatele, 
realizările practice ale cunoaşterii depind de 
gradul de comunitate dintre oameni, de grupările 
sociale, de cooperarea lor laborioasă, pe scurt, de 

modul în care ei depăşesc singurătatea. Toate 
acestea pun în toată complexitatea ei problema 

raporturilor dintre cunoaştere şi singurătate. 

Dacă caracterul social al cunoaşterii 
marchează stabilirea unor comunicaţii între 
oameni, nu rezultă neapărat de aici că el 
marchează realizarea comuniunii, adică faptul că 
singurătatea ar fi ontologic depăşită. Pentru că 
socializarea este identică cu obiectivarea : şi 
obiectivarea în cunoaştere maschează misterul 
existenței, singurul care permite să depăşeşti 
singurătatea şi să stabileşti comuniunea, din două 
perspective prin care cunoaşterea poate fi 
considerată, aceea a obiectivităţii şi aceea a 
prieteniei cu un altul, numai cea de-a doua poate 
vindeca de izolare. 

Astfel, cunoaşterea comportă două 
aspecte. Primul sens constă în relaţia 
cunoscătorului cu ființa; în acest sens 
singurătatea este depăşită când este obținută 
participarea cunoscătorului la misterul existenţei. 
Al doilea sens al cunoaşterii constă în raporturile 
cunoscătorului cu celălalt, cu multitudinea 
oamenilor, cu societatea. Dacă din acest al doilea 
punct de vedere pretindem să  depăşim 
singurătatea, servindu-ne de socializare, cum 
aceasta reflectă căderea eului în lumea obiectelor, 
succesul pe care ea îl permite rămâne superficial 
şi nu poate fi obţinut fără ca sentimentul şi 
conştiinţa de sine să fie atenuate. 

Comuniunea prin care singurătatea este 
depăşită nu se realizează deci decât prin trecerea 
nu de la eu la obiect, ci de la eu la tu, aşa cum se 
petrece în dragoste şi prietenie. Aceasta valorează 
totul pentru cunoaştere. Nici contactul eului cu 
obiectul, nici societatea nu poate aboli 
singurătatea. Aceasta nu se poate realiza decât 
prin tu, comuniunea noastră, nu a socialului. 
Pentru că cunoaşterea obiectivă n-are niciodată 
de-a face decât cu generalul, ea fabrică nişte 
abstracții, atinge aspecte universale, dar, în 
aspectul general şi cele universale, nu mai există 
individualul, singularul, personalul. Dimpotrivă, 
în cunoaşterea în calitate de comuniune, atât cât 
permite ea eului să se unească cu tu-ul, dacă 
universalitatea rezultatelor cunoaşterii este 
prețioasă, aceasta se întâmplă pentru că ea 
serveşte la atingerea individualului, singularului, 
personalului. Nu în generalitatea abstractă, ci în 
universalul concret se afirmă individualul. 

„Când universalul şi generalul oprimă, 
sting particularul şi singularul, singurătatea e 
depăşită, dar aceasta nu se întâmplă decât prin 
suprimarea totală a eului, deci a tu-ului, care nu 
este decât un alt eu. Când, dimpotrivă, 
cunoaşterea este considerată ca filosofie a 
existenţei, ea are mereu legătură cu eul şi tu-ul, 
ea este prin esenţă personalistă. Ceea ce contează 

într-adevăr, nu este să îneci singurătatea în 
generalitatea impersonală, ci de a o depăşi prin 
personalitate. Eliberându-se de jugul societăţii, a 
comunităţii logice socializate, cunoaşterea ar face 
gândirea supralogică. 

Desigur, a depăşi singurătatea înseamnă 
întotdeauna să operezi o transcendere a eului, în 
gândire sau viața emoţională. Dar a transcende 
mergând spre obiect şi general este una, pe când a 
transcende spre tu, spre celălalt eu, spre existenţa 
autentică e altceva, cu totul diferit. Desigur, 
există o valoare pozitivă în actul prin care eul se 
depăşeşte, se eliberează cunoscând obiectul, 
instituind societatea, elaborând generalitatea şi 
conceptele indispensabile comunicării, dar lumea 
în interiorul căreia se împlineşte el, este încă 
lumea depăşită, divizată, înlănţuită. Până şi în 
generalul cunoaşterii  obiectivate, transpare 
lumina Logosului, fie şi într-un mediu umbrit, 
care reflectă servitutea eului uman. 

Astfel, cunoaşterea duce la contradicții şi 
antinomii insurmontabile. Cunoaşterea, după cum 
depăşeşte singurătatea şi obţine comuniunea, 
timpul, persoana, apar tot atâtea probleme 
generatoare de contradicții. Obiectivarea nu 
suprimă aceste contradicții decât în aparenţă, ba 
chiar ele nu fac decât să se multiplice prin 
progresul cunoaşterii obiective. Toate aceste 

contradicții, care devin uneori de nesuportat, n-au 
decât o soluţie, a cărui nume este Dumnezeu. 
Dumnezeu înseamnă mai precis coincidentia 
oppositorum, pentru a folosi geniala definiţie a 
lui N. Cusanus. 

Cunoaşterea este prin natură conjugală şi 
presupune o dualitate; ea nu poate fi produsă nici 
prin obiectul singular, nici prin obiectivare 
proprie şi exclusivă a subiectului. De aceea 
singurătatea nu poate fi depăşită decât dacă în 
operaţia cunoaşterii se împlineşte uniunea 
veritabilă care este uniunea prin dragoste, pentru 
că nu există uniune posibilă cu EA 9 igica; nu 
există decât cu un alt eu, un tu. 

Esenţa conjugală a cunoaşterii este una cu 
esenţa sa teandrică. În cunoaștere există partea 
omului şi partea lui Dumnezeu. Obiectivarea pare 
să le elimine din ştiinţă şi să le substituie 
impersonalitatea şi generalitatea. Dificultatea 
cunoaşterii constă în a străpunge această 
impersonalitate şi generalitate pentru a realiza 
uniunea .conjugală a persoanelor. Dar se poate 
întâmpla ca, pe calea cunoaşterii eul să reuşească 
să alunge singurătatea şi să înceapă a căuta 
reuniunea pe alte căi. Prin cunoaștere, înțeleg aici 
nu numai cunoaşterea savanților şi filosofilor, 
străină majorităţii oamenilor, ci şi o cunoaştere 
comună, rezultată din viața cotidiană, care este 

aservită generalităţii şi rezultă din imitație. 

Una din principalele cauze ale singurătăţii 
umane este sexul. Omul este o ființă sexuată, 
adică o jumătate de ființă, (lo fiinţă scindată, 
incompletă care aspiră la ființa completă. Sexul 
lezează profund eul care este bisexual, care în 
integritatea şi plenitudinea sa ar fi mascul şi 
femelă, androgin. Astfel, primul mod de a evada 
din singurătate în comuniune priveşte 
singurătatea sexuală, izolarea într-un sex; ea 
aspiră la reuniune în integritate sexuală. Prin 
simplul fapt al existenţei sale, sexul este separare, 
lipsă, nostalgie, dorință de a se deschide spre 
altul. 

Unirea fizică a sexelor, care pune capăt 
dorințelor sexuale nu este suficientă prin ea 
însăşi, pentru a depăşi singurătatea şi aceasta se 
poate face simțită apoi mai violent. Ba chiar, 
unirea sexuală poate duce la căderea eului într-o 
lume obiectivată, deoarece fiind un element al 
naturii, viaţa sexuală descoperă lumea obiectelor. 
Rezultatul său se socializează în căsătorie şi 
familie. Ca fapt biologic şi social, sexualitatea 
este obiectivă; ori, în obiectivitate, singurătatea 
nu este depăşită, nu este decât diminuată. 

De aceea, deşi unirea biologică a sexelor 
şi instituţia familială pot uşura, diminua 
sentimentul singurătăţii, ele nu pot triumfa 

definitiv şi există un adevărat demonism al 
sexului, care apare în refulare ca şi în 
manifestările sexuale. Când sexualitatea este 
demonică, ea devine distructivă şi ucigătoare. 

Numai dragostea şi prietenia pot aduce 
omului marea promisiune că singurătatea poate fi 
depăşită. Dragostea este mai precis ceea ce 
suprimă singurătatea, ceea ce conduce eul la 
celălalt, reflectarea eului în celălalt şi a celuilalt 
în eu. Este o comuniune în care o persoană se 
uneşte cu alta. O dragoste impersonală care nu s- 
ar referi la nici o imagine individuală, nu s-ar 
numi dragoste: “Dragoste în sticlă”, spune 
Rozanov. Aceasta nu poate fi decât o corupţie a 
creştinismului. Prietenia, de asemenea, este 
personalistă şi participă la erotic. 

Cum să nu existe o legătură profundă 
între persoană şi dragoste, din moment ce 
dragostea este cea care face din eu persoană? 
Numai prin dragoste se poate topi totalmente 
unul în-celălalt şi depăşi singurătatea. Aceasta nu 
este posibilă în cunoaştere decât dacă aceasta este 
dragoste. De asemenea, ceea ce este parţial şi 
demoniac în sexualitate poate ajunge chiar şi 
până la dragoste. Când existența umană este 
aruncată în lumea obiectivă, dragostea devine 
tragică şi este legată de moarte. Lumea 
obiectivată nu recunoaşte dragostea autentică, nu 

o iubeşte, nu-i recunoaşte decât aspectul biologic 
şi social; pe de altă parte dragostea ignoră legile 
lumii obiective şi sociale, trebuie să-i depășească 
limitele pentru a depăşi singurătatea; şi de aceea 
este atât de strâns legată de moarte. 

lată-ne din nou în faţa aceleaşi dualităţi. 
Comunicarea sexuală se poate închide. în 
societate, poate rămânea în cadrul instituţiilor 
sociale şi obiectivarea împiedică comuniunea 
reală, în aşa fel încât singurătatea persistă; sau 
dimpotrivă, sexele se unesc, nu în societate, ci 
prin comuniunea în dragoste şi singurătatea este 
depăşită; în timp ce, în lumea obiectivă, această 
uniune generează un destin tragic şi se leagă în 
mod misterios de moarte. 

În limitele lumii noastre, dualismul este 
nedepăşit; dar în conexiune cu transcenderea, 
care este principiul şi viaţa autentică, ajutându-ne 
să depăşim limitele vieţii mărginite, permite 
accesul la o sferă mai înaltă. Esenţa dragostei este 
de a transcende. Omul este împins astfel, cu forţa, 
de sentimentul cumplit al părăsirii sale şi lumea 
îngheţată a obiectelor, îl face să-l caute pe celălalt 
şi să dorească reuniunea. Dar misterul metafizic 
al sexualităţii este aşa de mare şi de profund, 
încât, chiar la extremitatea dragostei, ca în aceea 
a lui Tristan şi Isoldei, singurătatea şi nostalgia 
sexuală nu sunt complet suprimate. La amanți 

există un element demonic de duşmănie. În 
depăşirea definitivă s-ar realiza imaginea 
androginului perfect, dar aceasta ar însemna 
„transfigurarea naturii. Cel puţin e adevărat că în 
domeniul sexualităţii se descoperă cel mai bine 
nevoia de a depăşi singurătatea. 

În comunism, această problemă dispare. 
Singurătatea este depăşită definitiv prin 
dizolvarea eului în colectivitatea publică, prin 
substituirea conştiinţei colective, eului personal. 
Existenţa eului se obiectivează definitiv şi se 
înrădăcinează în procesul constructivismului 
social. Viaţa sexuală se supune definitiv 
colectivităţii, exigenţelor construcţiei sociale. De 
aici, importanța atribuită eugeniei, de aici 
mecanizarea şi tehnicizarea sexului: dragostea 
personală este totalmente negată. Se contează pe 
acest sistem de educaţie pentru a înăbuşi 
nostalgia sexuală şi sentimentul singurătăţii care 
este legat de această situaţie. Eroticul este 
sacrificat economicului şi tehnicului. Acelaşi 
lucru îl găsim în rasismul german. 

Înseamnă a dori să rezolvi prin 
intermediul  obiectivării şi  socializării o 
problemă, a cărei proprietate este de a ne conduce 
dincolo de orice fel de obiectivare şi de 
socializare până la comuniunea şi uniunea 
existenţială. Aceasta nu este ceva nou: la doctorii 

Bisericii, găsim aceeaşi negare a dragostei 
personale, aceeaşi concepţie despre viaţa sexuală, 
considerată ca o instituţie socială. Este adevărat 
că prin unul din aspectele sale, sexualitatea se 
cufundă în existența interioară a eului, se 
interesează de destinul omului, al persoanei, chiar 
străină de lumea obiectelor, fără a înceta totuşi de 
a nu fi vreodată în conflict tragic cu ea, de a fi 
angajată în conflictul din familie şi societate. Tot 
aşa este cu voinţa de putere, nevoia de putere, 
care împinge omul în lumea obiectelor și 
societăţii, fiind în acelaşi timp inseparabilă de 
destinul omului intim. Puterea nu depăşeşte 
singurătatea pentru că nu se poate exercita decât 
asupra obiectelor; în felul acela este tragic 
destinul unui Iuliu Cezar sau Napoleon. 

Religia înseamnă legătură. Chiar prin 
definiţia sa religia conduce eul să-şi depăşească 
izolarea, să iasă din sine, să-şi rupă peceţile, să 
cucerească o comunitate, o familiaritate. Prin 
esenţă, ea asociază misterul fiinţei, fiinţei însăşi. 
Totuşi, nu prin religie este depăşită singurătatea, 
căci religia nu este decât relaţie şi ca atare, 
secundară şi tranzitorie: singurătatea nu poate fi 
depăşită decât prin Dumnezeu. Exact prin el este 
ea depăşită, plenitudinea obţinută, sensul 
existenței descoperit. Se uită adesea că 
Dumnezeu este pe este pe primul plan şi că 

religia poate chiar deranja comunicarea între el şi 
ora." În interiorul religiei, aşa cum se descoperă 
ea în istorie, în viața socială a umanităţii, relaţia 
omului cu Dumnezeu nu este independentă de 
obiectivare şi socializare. Cu această religie 
obiectivă şi socializată, sentimentul singurătăţii 
este atenuat, ca urmare a căderii eului în lumea 
obiectelor şi societăţii, chiar dacă această lume se 
numeşte Biserică; dar ea nu este ontologic 
depăşită. 

Nu poate f depăşită decât dacă relaţia 
eului cu Dumnezeu este de ordinul existenţei 
intime, vieţii originare a Bisericii — comunitate şi 
nu a Bisericii — societate; astfel găsim pentru 
religie ceea ce am găsit în legătură cu 
cunoaşterea, cu viața sexuală, peste tot aceeaşi 
dualitate, aceleaşi două perspective, ale Spiritului 
şi naturii, ale libertăţii şi necesităţii, ale existenţei 
sau vieţii primare şi ale obiectivităţii. Desigur, 
religia este o instituție socială, ea este ceva 
secundar, obiectivat, proiectat în lume; dar e, de 
asemenea , revelaţie, vocea lui Dumnezeu, 
încarnarea lui Dumnezeu şi prin aceasta ea este 
primă şi independentă de lumea obiectelor, şi de 
lumea socializată.€ 

Aceasta nu vrea să spună că, chiar în 
cazul acela, religia nu ar fi decât un eveniment 
individual şi privilegiul unor suflete izolate. 

Dimpotrivă, în acelaşi timp în care mă leagă şi 
mă uneşte cu Dumnezeu, religia este în mod 
necesar ceea. ce mă leagă şi mă uneşte cu celălalt, 
cu aproapele meu, ea este comunitate şi 
comuniune. Această uniune descoperă un alt 
ordin decât cel obiectivat al societăţii, unde 
fiecare este pentru fiecare, unde Dumnezeu însuşi 
este un obiect şi nu un tu. Misterul creştinismului 
şi misterul depăşirii de sine în Hristos, Omul- 
Dumnezeu, în natura sa teandrică, în Corpul 
Domnului. Dar pentru a depăşi singurătatea, nu 
este suficient să împărtășeşti într-un mod formal 
credinţa în Hristos, să apariţii formal Bisericii, 
deoarece se poate ca depăşirea să nu fie decât 
aparentă şi superficială, în loc să se producă în 
profunzime. În creştinismul pur social, dragostea 
n-ar putea avea decât un caracter convenţional, 
simbolic, ireal. Singurătatea nu poate fi efectiv 
depăşită decât prin dragostea reală, care este 
culmea vieţii. 

Numai aparţinând printr-o formă pură 
confesiunilor creştine înseamnă a te menţine la 
un grad de obiectivare. Eul care n-a ieşit din el 
decât pentru a intra în obiect, nu s-a eliberat 
deloc de singurătate, căci cu obiectul pentru care 
a putut să se părăsească, n-a existat, realmente, 
ontologic, nici o uniune. De aceea, chiar în sânul 
Bisericii, singurătatea poate fi resimţită într-un 

mod acut, sfâşietor, deosebit de dureros. În sânul 
aceleiaşi parohii, printre coreligionari, te poți 
simţi infinit de singur, chiar mai singur decât cu 
oamenii de credinţe şi convingeri total diferite cu 
care nu întreţii decât relaţii exclusiv obiective, 
nevăzând în fiecare dintre ei decât un obiect şi nu 
un tu. Este o stare extrem de dureroasă, chiar 
tragică şi care atestă dualitatea funciară a vieţii 
religioase. O creştere a spiritualităţii poate 
antrena o agravare a singurătăţii, căci poate fi 
însoțită de o ruptură totală cu relaţiile sociale ale 
lumii obiectivate. Rupturile dureroase n-ar putea 
fi evitate pe calea progresului spiritual. 

Negreşit, numai în plan spiritual poate fi 
depăşită singurătatea, numai în experienţa 
mistică, unde toate lucrurile sunt în mine şi eu 
sunt în ele.% Calea diametral opusă celei a 
obiectivării pune în comunicare ceea ce este 
absolut extrinsec, străin, fără nici o asemănare cu 
altceva. Chiar în creştinism, comunităţile şi 
relaţiile prezintă adesea un caracter de convenţie 
pur verbală, retorică, cum ar fi simbolica 
comunităţilor şi relaţiilor. Întreaga viață a 
societăţii se bazează pe o “retorică” imitativă. 

Acesteia i se opune realizarea adevăratei 
vieţi, spirituale şi mistice. Fără îndoială, mistica 
însăşi poate deveni o retorică convenţională; ea 
devine atunci obiectivare şi este aplecată spre 

cotidianul social. Dar nu în aceasta constă 
adevăratul ei sens. În profunzimile sale, existența 
umană, existența mea însumi este de ordin 
spiritual, nu aparţine lumii obiectivate de 
constrângeri, n-are nici o rădăcină în ea. Numai 
în sânul acestei profunzimi este depăşită 
Singurătatea, care o dezvăluie adesea. 
Dimpotrivă,  obiectivarea finală  suprimă 
neliniştea singurătăţii. Recunoscând că aparţine 
obiectului, societăţii, eul nu se simte singur, însă, 
nu există nimic aici care să însemneze victoria 
asupra singurătăţii, chiar şi când această inserţie a 
eului în lumea obiectelor şi societăţii obiectivate 
ar fi de ordin religios, deoarece această stare nu 
se încearcă după, ci înainte de ivirea singurătăţii, 
în calitate de revelaţie a profunzimii. Aici 
recunoaştem întreaga complexitate a problemei 
singurătăţii, cum o regăsim în toate domeniile, fie 
acela al cunoaşterii, fie al sexualităţii, vieţii 
sociale sau vieţii religioase. 

Cu răul singurătăţii, tocmai am luat în 
considerare una din problemele principale ale 
filosofiei existenţei, concepută ca filosofia 
destinului uman. Solidar cu această problemă, nu 
“mai puţin neliniştitoare este problema pe care 
urmează s-o abordăm, răul timpului. 

A patra meditaţie. 
Răul timpului, schimbarea şi 
eternitatea. 

Paradoxul timpului; Semnificaţia 
sa dublă Inexistenţa trecutului — 
Transfigurarea timpului- Timpul şi 
grija - Timpul şi activitatea 
creatoare 


Problema timpului este problema 
fundamentală a existenței umane. Nu din 
întâmplare doi dintre cei mai mari filosofi ai 
Europei contemporane, Bergson şi Heidegger, au 
plasat-o în centrul filosofiei lor.% Pentru filosofia 
existenţei, problema timpului se pune cu totul 
altfel, decât pentru filosofia matematică şi 
filosofia naturii. Ea vede în el problema 
destinului omenesc. Conceptele elaborate de 
filosofia matematică: infinitatea potenţială şi 
actuală, infinitul, indefinitul, “transfinitul”, etc, 
n-o interesează decât indirect. S Destinul 
existenței omeneşti se împlineşte în timp şi stă 
sub semnul timpului. Realismul naiv se înşală 
când concepe timpul ca un cadru în care ar fi 
închisă şi.care i-ar determina schimbările. De 
fapt, nu schimbarea este produsă de timp; timpul 
este cel produs de schimbare. Timpul există 
pentru că există activitatea, acţiunea creatoare, 
trecerea de la non-ființă la ființă. Numai că 
această activitate, această acţiune creatoare este 
dezlânată, lipsită de integritate, nu este stabilită în 

eternitate. Timpul rezultă din schimbarea care se 
produce în realităţi, ființe, existențe şi nu 
schimbarea este condiţionată de timp. De aceea el 
poate fi depăşit. Timpul decăzut este produsul 
obiectivării, al unei stări în care totul a devenit în 
mod universal obiect şi extrinsec, adică în care 
totul este rupt, despărţit şi legat, înlănţuit.. 

N-am putea pretinde că totul nu există 
decât în timp. Există o concepţie naivă. Timpul 
nu este decât o stare a lucrurilor. Există o altă 
stare, care duce la stingerea timpului. Dublul sens 
al timpului pentru existența umană constă în 
faptul că, pe de o parte, el rezultă din activitatea 
creatoare, din nou, din inedit, iar pe de altă parte 
este generat de ruptura, pierderea integrităţii, de 
faptul că, el este frică şi grijă. În durată, Bergson 
descoperă mai degrabă sensul pozitiv al timpului. 
Prin grijă, Heidegger descoperă mai ales sensul 
negativ. 

Timpul poate fi socotit în mod egal ca 
fiind subiectiv şi obiectiv. Ceea ce înseamnă că el 
este produsul  obiectivării încercate de subiect. 
Timpul este obiectiv şi în alt sens pe care nu-l 
înţelegea realismul naiv. Într-adevăr, 
obiectivitatea este un produs al obiectivării şi nu 
cum se concepe de obicei, o realitate venită 
dinafară. Tot aşa pentru timp. Pentru Heidegger, 
fundamentul ontologic al lui Dasein, adică al 


161 


existenței-aruncată în lume, sau, după 
terminologia mea, al obiectivării, este dat de 
“temporalizare”. După el grija are ca efect 
“temporalizarea” fiinţei. Timpul este sensul grijii. 
Dar nu este vorba aici decât de unul dintre 
aspectele “temporalizării”. Nu numai grija şi 
„teama “temporalizată”, ci şi schimbarea generată 
de activitatea creatoare. În timp, ceea ce nu era 
încă, accede la ființă. Filosofia lui Heidegger nu 
este, în fond, decât filosofia lui Dasein, nu aceea 
a Existenţei, filosofia grijii, nu filosofia creaţiei şi 
de aceea el nu descoperă în timp decât un singur 
aspect. Atitudinea față de viitor, adică faţă de 
schimbarea temporală, se defineşte nu numai prin 
grijă, ci şi prin activitatea creatoare; nu numai 
prin frică, ci şi prin speranţă. În aceasta constă 
dublul sens al timpului. Nu numai frica este 
legată de timp, ci şi activitatea creatoare. Această 
dualitate a timpului, pe care Bergson şi 
Heidegger nu o percep suficient, zace în egală 
imposibilitate de a admite şi imutabilitatea naturii 
umane, :care ar fi negarea eternei reînnoiri, a 
schimbării creatoare şi perpetua sa mutabilitate, 
care ar însemna negarea eternului în natura 
umană. O astfel de dualitate este inerentă 
structurii însăşi a persoanei, ' definită ca 
joncţiunea imobilului cu mobilul. 

Timpul este o schimbare în două sensuri 

diferite: în sensul creşterii vieţii şi în sensul 
morții. În această porţiune din el însuşi care se 
numeşte viitor, timpul este teamă şi speranţă, 
nelinişte şi bucurie, grijă şi eliberare. Există aici 
un paradox care nu poate fi înțeles decât prin 
dualitatea sa. Timpul este ireal, iluzoriu, el este 
vanitate şi reprezintă o defecţiune cu privire la 
etern: este ceea ce afirmă filosofia hindusă, 
Parmenide, platonismul,  Eckhardt. Timpul 
posedă o valoare ontologică, el ne descoperă 
Sensul: este concepția creștinismului şi 
fundamentul  dinamismului“” istoriei; este de 
asemenea concepția evoluţionismului dinamic. 
Unele consideră schimbarea vană şi iluzorie şi nu 
acceptă ca real ontologic decât imuabilul şi 
imobilul. Celelalte văd în schimbare o realitate, şi 
cred că acţiunea creatoare, activitatea, realizează 
O inovare şi un câştig pozitiv, contribuind la 
creşterea sensului fiinţei. O autentică filosofie a 
existenţei umane nu poate accepta decât al doilea 
punct de vedere. 

Sf. Augustin, în confesiunile sale, 
dezvoltă câteva idei remarcabile asupra 
timpuluiS8. EI îşi dă seama perfect de caracterul 
paradoxal al timpului şi de mirajul său aparent. 
Timpul se descompune în trecut, prezent şi viitor. 
Ori trecutul nu mai este, viitorul nu este încă şi 
prezentul, care se împarte în trecut şi viitor, nu 

este sesizabil. Sf. Augustin deduce că există trei 
timpuri: prezentul lucrurilor trecute, prezentul 
lucrurilor prezente şi prezentul lucrurilor viitoare. 
Timpul ar fi, într-un fel, eternitatea dezagregată 
ale cărei bucățele: trecut, prezent sau viitor ar fi 
în mod egal realizabile. Destinul omului se 
realizează în această eternitate descompusă, în 
această îngrozitoare realitate a timpului şi în 
mirajul trecutului, prezentului şi viitorului. De 
unde instabilitatea destinului uman. Bergson 
distinge timpul durată. Pentru el, durata este 
aceea care ne dă adevărata existenţă. El înţelege 
foarte bine dualitatea lumii. Lumea pe care o 
numesc obiectivată, este locul existenței decăzute 
şi e numită de Bergson lumea spaţială. Şi în fond 
este ceea ce Heidegger numea lumea 
“temporalizată”. Eternitatea descompusă 
degenerează în timp obiectivat, în care trecut, 
prezent şi viitor sunt despărțite. Este, de 
asemenea, indispensabil de a aprofunda ceea ce 
înseamnă, în astfel de condiţii, trecutul, prezentul 
şi viitorul pentru destinul eului, ce înseamnă 
această schimbare în existenţa care, când cade, 
când se ridică. Şi prima problemă care ni se 
impune este de a şti dacă trecutul este ceva real, 
dacă a existat şi ce înseamnă el pentru existența 
noastră. 

Trecutul nu mai este. Tot ceea ce era în el 

real, existenţial, a trecut în prezent. Trecutul şi 
viitorul, prin ceea ce au ele existent, intră în 
constituirea prezentului. Întreaga istorie a vieţii 
noastre, întreaga istorie a umanităţii se 
încorporează în prezentul nostru şi există numai 
în această calitate. Paradoxul fundamental al | 
timpului este următorul: destinul meu se 
împlineşte în timpul descompus în trecut și viitor; 
timpul este el însuşi realizarea destinului meu, şi 
totuşi, acest trecut și acest viitor, realizatori 
indispensabili ai destinului meu, nu există decât 
în interiorul prezentului meu. Există două 
trecuturi: trecutul care a fost şi care este abolit şi 
trecutul care durează încă pentru noi ca parte 
integrantă a destinului nostru. Acest ultim trecut, 
subzistent în memoria prezentului, este deja un 
cu totul alt trecut, un trecut transfigurat, devenit 
transparent, căruia i-am imprimat acţiunea 
noastră, creatoare, singura care i-a permis să se 
integreze prezentului nostru. Memoria nu este 
conservarea sau reînvierea trecutului; ea este tot 
timpul inovatoare, transfigurare a trecutului; ea 
este creatoare. Paradoxul timpului constă în aceea 
că, în fond, trecutul n-a existat niciodată în trecut: 
ceea ce exista ieri, era atunci un prezent, trecutul 
nu există ca atare decât în prezentul de azi. Dar 
trecut şi prezent există într-un mod absolut 
diferit. Prezentul trecutului este altceva decât 

trecutul în prezent, văzut din prezent. Există două 
atitudini posibile privind trecutul, lucrurile şi 
fiinţele care au pierit: atitudinea conservatoare 
care păstrează trecutul şi se întoarce la el, care 
„este fidelitate faţă de tradiţie; atitudinea activă şi 
transfiguratoare, care integrează trecutul în viitor 
şi etern, care reînvie lucrurile şi fiinţele moarte. 
Numai această a doua atitudine este în acord cu 
prezentul care exista în trecut, în timp ce prima 
răspunde prezentului actual, dar trăieşte în trecut. 

Problema raporturilor între prezent şi 
trecut este dublă: cum să faci ca trecutul păcătos, 
rău, dureros, să nu mai fie? şi cum să faci ca 
trecutul frumos, bun, iubit care s-a sfârşit, să 
continue să existe? Atitudinea primului trecut şi 
atitudinea faţă de viitor sunt aici strâns legate. 
Vrem să eternizăm prezentul care ne este drag, 
tremurăm când ne părăseşte, ne  întristăm 
văzându-l murind. Dimpotrivă, dorim dispariția 
unui prezent dureros, diform. Prezentul care ne 
este drag şi preţios ar trebui să fie etern, n-ar 
trebui să existe un viitor care să facă din el un 
trecut. Efectul viitorului este exact acela de a face 
din prezent trecut; aceasta este legătura 
ucigătoare care uneşte trecutul de viitor. Timpul 
este un rău, o boală mortală. Şi în acest rău al 
timpului zace o tristețe mortală. Scurgerea 
timpului este disperat de tristă, cum tristă este şi 

privirea omului asupra timpului care zboară. Este 
semnificativ că, un scriitor de o valoare şi o 
originalitate cum este Proust, a făcut din captarea 
timpului care fuge, din 'restaurarea trecutului 
recreat artistic, tema fundamentală a operei sale. 
Proust se gândea la sfârşitul carierei sale 
creatoare, că a regăsit şi reconstituit timpul 
pierdut şi în al doilea volum al “Timpului 
regăsit”, el se ridică până la un pathos religios. 
Problema timpului a devenit esenţială pentru 
filosofie ca şi pentru artă, pentru religie şi mai 
ales pentru creştinism; aşa a fost întotdeauna. 
Misterul penitenței şi iertării, misterul morţii şi 
învierii, misterul ultimului sfârşit şi misterul 
Apocalipsei, nu sunt altceva decât misterul 
timpului, misterul trecutului, prezentului şi 
viitorului.” 

În ce constă răul timpului cu tristețea sa 
mortală care îl însoţeşte? El constă în 
imposibilitatea de a încerca plenitudinea bucuriei 
prezentului, a unui prezent care atinge eternitatea, 
în imposibilitatea de a se elibera în momentul 
prezent, oricât ar fi de plin şi fericit, de otrava 
trecutului şi viitorului, de tristeţea trecutului şi de 
frica viitorului. Nu ne este dat să trăim bucuria 
clipei ca plenitudine a eternității, această bucurie 
este întotdeauna stricată de timp, cu fuga sa 
impetuoasă. Ca parte a timpului care trece, clipa 

poartă în sine toată sfâşierea, toată cruzimea 
timpului cu eterna sa sciziune în trecut şi viitor. 
Numai clipa participantă la eternitate posedă o 
altă calitate. Există o profundă melancolie în 
gândul că totul este instabil şi trecător. Nu ne 
gândim la viitor şi la trecut fără melancolie, nici 
chiar fără groază. Această melancolie, această 
groază se sting nu în reflecţia asupra viitorului, ci 
numai în activitatea creatoare şi prezentă, căruia 
viitorul nu-i mai apare ca un fatum sau ca o 
determinare. | 

Noi ne împlinim destinul, realizăm 
plenitudinea personalităţii noastre în timp şi pe de 
altă parte, urâm timpul care nu este decât ruptură 
şi moarte. Carus vorbeşte de principiul prometeic 
care prevede şi de principiul epimeteic care îşi 
aminteşte. Dar principiul prometeic nu €ste 
numai prevăzător: este înainte de toate; un 
principiu eroic, dotat cu o activitate creatoare, 
care triumfă asupra melancoliei, groazei de viitor 
prezentat sub forma necesităţii şi predestinării. 
Memoria este principiul ontologic cel mai 
profund în om, care cimentează și menţine 
unitatea persoanei. Dar, trăind într-o lume 
decăzută, omul n-ar putea exista fără uitare, fără 
pierderea amintirii privind un mare număr de 
lucruri. Memoria integrală, memoria trecutului şi 
viitorului ar distruge omul, n-ar fi în stare s-o 

suporte. Şi uitarea care survine atunci este o 
eliberare, o uşurare. Omul doreşte permanent să 
se uite pe sine, să uite trecutul, viitorul. Nu 
reuşeşte decât pentru câteva clipe; dar această 
nevoie de a uita atestă prin ea însăşi răul mortal 
al timpului. 

Există oameni ai trecutului, oameni ai 
viitorului, oameni ai eternității. Majoritatea 
oamenilor trăiesc în cutare sau cutare parte 
fărâmiţată a timpului şi numai un mic număr îşi 
croiesc drum până la eternitate, astfel spus, 
depăşesc răul timpului. Profeţii privesc viitorul, 
dar nu îl străpung decât prin faptul că în spirit ei 
depăşesc timpul, ei se află în eternitate şi de 
acolo judecă timpul pe plan spiritual. Atunci când 
timpul îşi schimbă dimensiunile, timpul se 
mistuie şi face loc eternității. O eroare foarte 
răspândită constă în a lua trecutul drept eternitate. 
De fapt, în trecut există eternitatea , o participare 
parțială la eternitate; şi această parte de eternitate 
trece în prezent şi în viitor. Dar, în trecut, când el 
era în prezent, intra mult perisabil, trecător, mult 
mai mult rău decât eternitate. Elemente care pot 
dispărea în amintirea transfigurată, dar pe care 
conştiinţa conservatoare, în prezentul ei ce 
idolatrizează trecutul, le ia drept eternitate. Dar, 
nu mai puţin eronat este sentimentul care ar vrea 
ca trecutul să nu participe deloc la eternitate şi 

eternitatea să nu se dezvăluie decât în viitor. Nici 
trecutul, nici viitorul,  separatori ai timpului 
infirm, n-au prerogative privind eternitatea. 
Sacrul constă în clipa comună eternității şi nu în 
aceste elaborări sociale, obiectivate, care sunt 
trecutul şi viitorul. Viitorul posedă superioritatea 
de a ne lăsa libertatea, de a putea fi creat în mod 
activ. Prin aceasta, în ceea ce priveşte viitorul, 
determinismul, mereu legat de trecut, este 
depăşit. Dar este la fel de necesar să faci să apară 
libertatea prin raport la trecut, adică posibilitatea 
unei inversiuni a timpului”. Problemă care se 
pune conştiinţei religioase ca problema învierii. 
Este problema “Filosofiei operei comune” a lui 
Fedorov. Timpul cu caracterul său ucigaş este 
învins aici. “Timpul regăsit” nu poate fi nimic 
altceva decât victoria asupra răului timpului şi nu 
o mişcare către trecut sau viitor. Timpul vindecat 
devine eternitate. Astfel, activitatea creatoare, 
inovatoare, trebuie întinsă în întregime nu către 
viitor, care implică grija şi frica şi nu depăşeşte 
definitiv. determinismul, ci către eternitate. 
Mişcare ce ar fi inversul accelerării timpului. Ea 
se distinge şi de această accelerare a timpului, 
produsă de tehnică şi de melancolia şi tristeţea 
legată de întâmplarea pasiv emoţională a timpului 
ucigător. Este victoria spiritului. 

Ontologic, nu există nici trecut nici viitor, 

nu există decât un prezent creat neîncetat. Cu 
creaţia, atitudinea noastră privind timpul se 
schimbă cu totul. Dacă, după Heidegger, grija 
“temporalizează” fiinţa, activitatea creatoare, 
dimpotrivă, poate să o elibereze de jugul 
timpului. Produsele actului creator sunt trase în 
jos şi raportate la o diviziune oarecare a timpului: 
trecut, prezent sau viitor. Dar zborul creator 
însuşi, iese din timp, “extra-temporalizează” 
existența. Timpul însuşi şi tot ceea ce se 
desfăşoară în timp nu fac decât o proiectare a 
timpului trăit în clipă, care este străină timpului. 
Viitorul este proiectarea, fie a grijii, efect al 
decăderii lumii, fie a actului creator ale cărui 
produse recad către lumea decăzută. Proiectarea 
în timp, “temporizarea”, ca şi proiectarea în 
spaţiu, spaţializarea existenţei, este o obiectivare. 
Lumea obiectivată este temporală şi spaţială. 
Astfel, în destinul interior al existenţei umane, 
timpul are o altă semnificaţie decât în lumea 
obiectivată. Dependenţa faţă de timp, care pare să 
caracterizeze destinul uman, nu este decât pe 
locul doi. La origine, timpul este acela care 
depinde de destinul uman, de schimbările şi 
evenimentele trăite în el. Doctrina teologică a 
creaţiei lumii în timp constituie deja un demers 
de obiectivare, şi nu descoperă adevărul primar. 
Este punctul de vedere al realismului naiv. 

Căderea nu s-a produs în timp şi timpul este acela 
care e o consecinţă a căderii. Creaţia reprezintă 
pentru gândirea o antinomie: lumea n-a putut 
începe în timp, dar nici lumea nu putea să fie 
eternă. 

Această antinomie, ca întotdeauna, se. 
naşte din obiectivare. Noi gândim crearea lumii 
din punctul de vedere al obiectului, al lumii 
obiectivate, al timpului obiectivat, dar când 
lumea pătrunde în existenţa interioară, în spirit, 
totul îşi schimbă faţa. Atunci, creaţia lumii 
încetează să apară ca supusă categoriei timpului. 
Creaţia este externă. Timpul este o decădere în 
destinul lumii. Totuşi, n-ar fi drept să vedem 
numai acest aspect. Timpul este, de asemenea, un 
produs al mişcării, al activităţii, al creaţiei, dar 
când le micşorezi şi când le tragi în jos, timpul 
aparține planului interior al existenţei şi 
gânditorul, ca obiectivat, nu înseamnă decât a 
proiecta în afară evenimente interioare. Cea mai 
profundă tragedie a existenţei umane constă în 
aceea că, actul împlinit în clipa prezentă, ne leagă 
pentru viitor, pentru viața întreagă, poate pentru 
eternitate. Îngrozitoare obiectivare a actului 
împlinit, care n-are în vedere această obiectivare 
prin el însuşi! La ce se raportează problema 
jurământului de fidelitate: urări monastice, 
jurământ conjugal, urări pronunțate, în ordinele 

cavalereşti sau în societăţile secrete. Este 
problema destinului proiectată în viitor. Vom 
reveni asupra acestui subiect. 

A încerca divina plenitudine a clipei este 
cel mai mare vis al omului şi cucerirea sa cea mai 
mare. Toată înțelepciunea lui Goethe, toată 
influenţa destinului său sunt legate de acest dar 
de a trăi plenitudinea clipei, de facultatea sa de a 
recunoaşte totul divin în cea mia mică părticică 
din viaţa universului. Astfel găsea el mijlocul de 
a depăşi răul timpului. 

În existența mea, timpul vine înaintea 
spaţiului, care presupune în mod precis timpul. 
De aceea teoria ştiinţifică care face din timp o a 
patra dimensiune a spaţiului nu are valoare 
metafizică. Ea n-are valoare decât pentru lumea 
obiectivată. Se poate afirma fără îndoială că 
evenimentele, neavând unde să se desfăşoare cu 
cele trei dimensiuni ale spaţiului, implică o a 
patra dimensiune. Dar pentru filosofia existenţei, 
timpul este cel anterior; numai pe urmă spaţiul se 
uneşte cu el; timpul constă într-o generaţie de 
evenimente, de acte, care se operează în sânul 
fiinţei înainte de orice obiectivare. Dar actul 
primar însuşi, nu presupune nici timp nici spaţiu, 
el este acela care generează timp şi spaţiu. De 
asemenea, în existenţa umană, actul primar 
exclude determinarea, condiţionarea  cauzală. 

Orice determinare, orice relaţie cauzală, sunt 
fructele obiectivării şi nu aparţin decât lumii 
obiectelor; nu există determinare nici cauzalitate 
în subiectul pe cale de a crea. | 
Vom vedea mai departe, că problema 
ultimă legată de timp este problema morţii. Ea 
este inseparabilă de timp şi are loc în timp. 
Înainte de orice frica de moarte este frica de 
viitor. Moartea este un eveniment care se produce 
în interiorul vieţii însăşi şi moartea este terenul 
vieţii. Dar moartea nu este decât afectul extrem al 
obiectivării. Ea are loc într-un timp, în obiect, nu 
în subiect şi-n existenţa sa interioară, unde ea nu 
este decât un moment al destinului său etern. 
Trecutul, cu întreaga sa suită a generaţiilor 
moarte, nu apare ca lipsit de existenţă decât când 
este întâmpinat ca un obiect şi noi înşine ne 
numărăm printre obiecte. Memoria e semnul 
emanat de existenţa interioară că nici o fiinţă şi 
nici o existență nu aparţine exclusiv lumii 
obiectelor, ci şi altui ordin. Tradiţia este o luptă 
împotriva imperiului timpului, o comuniune cu 
misterul istoriei. Dar întoarcerea trecutului şi 
eternizarea lui, prin simplul fapt că a avut loc, nu 


sunt nimic altceva decât un triumf asupra 

morții, care rămâne suverană în lumea obiectivată 
şi nu fac decât să marcheze puterea timpului. 
Asttel, cea mai îngrozitoare viziune a acestei 
suveranități  invincibile a timpului fiinţei 
“temporizate” este viziunea pe care o găsim la 
Nietzsche, în “Întoarcerea eternă”. 

JUL, 


Timpul şi cunoaşterea — Reminiscenţa — 
Timp, mișcare şi schimbare — Accelerarea timpului şi 
tehnica 


Cunoaşterea este legată de timp. Ea ne 
face să ieşim din timpul dat şi Platon susţinea că 
cunoaşterea este reminiscență, adică ea constituie 
o victorie asupra imperiului timpului. Această 
legătură a cunoaşterii cu timpul apare în 
exemplul istoriei. Istoria este ştiinţa a ceea ce nu 
mai este, a ceea ce nu aparţine realităţii, a ceea ce 
nu se mai întâlneşte nicăieri. Istoria, nu numai a 

"omului, ci şi a universului întreg, este ştiinţa a 
ceea ce a fost şi nu mai este. Ceea ce constituie 
realitatea obiectului ştiinţei istorice, este faptul că 
acest trecut, care nu mai este, a existat odată. 
Posibilitatea cunoaşterii istorice este determinată 
de faptul că nişte nostalgii ale trecutului subzistă 
în prezent, că ceva din trecut intră în constituirea 
prezentului. Dar aceste momente ale trecutului, 
prezente actualmente, n-au nici o legătură cu ceea 
ce a fost. Să repetăm: n-a existat niciodată trecut 
în trecut. Experienţa ontologic realistă a 
trecutului este legată de memorie şi reminiscență. 


176 


Memoria este ceea ce rezistă ontologic în timp. 
Numai ea cunoaşte misterul interior al trecutului 
şi este acțiunea eternității în timp. Cunoaşterea 
eului este legată de memorie/!şi memoria este 
aceea care, în fondul său metafizic ne descoperă 
întreaga istorie a trecutului, ca aventura noastră 
personală, îngropată în centrul cel mai: intim al 
fiinţei noastre. Istoria, ca tot restul poate fi privită 
sub două aspecte. Pe de o parte, istoria este o 
obiectivare şi ştiinţa istorică studiază trecutul ca 
un obiect. Ca şi natura, istoria este raportată la 
lumea obiectivă. Pe de altă parte, ea aparţine 
lumii existenţei interioare, ea este un eveniment 
al spiritului. Şi istoria, în calitate de existenţă 
interioară nu este cunoscătoare decât datorită 
memoriei ontologice, datorită unei comuniuni cu 
trecutul într-o memorie activă. Pentru aceasta 
trebuie să cunosc trecutul în calitate de trecut al 
meu, propriu, în calitate de preistorie a spiritului. 
Atunci trecutul se integrează prezentului meu, 
altfel spus, ruptura momentelor timpului este 
depăşită. 

Cunoaşterea este reminiscență când are 
drept obiect o realitate care nu este dată într-o 
experienţă sensibilă imediată, ci are drept obiect 
O experienţă care nu rezistă în această diviziune a 
timpului fărâmiţat pe care noi o numim prezent. 
Activitatea spiritului nostru se leagă de 

reminiscență pentru că această experiență 
prezentă, nu exprimă decât o mică parte a 
cunoaşterii noastre. Şi memoria fiind un fapt 
primar al persoanei, fapt de care atârnă unitatea 
eului, conştiinţa în reminiscență absoarbe lumea 
întreagă şi întreaga istorie, în existenţa interioră a 
eului meu. Istoria lumii trebuie să fie prezentă în 
memoria mea, dacă este adevărat că ea este 
istoria mea. Cunoaşterea n-ar putea fi efectul 
ignoranței, n-ar putea să se nască din ea printr-o 
dezvoltare evolutivă. Ea implică existenţa unei 
ştiinţe iniţiale a priori atemporală, a unei ştiinţe 
vechi rememorate şi este comuniune cu Logosul. 
Dar acesta nu este decât unul din aspectele lui, 
aspectul platonician. Există însă un altul. 
Cunoaşterea nu este numai reminiscență, ea este 
creaţie. Şi aici intervine, de asemenea, problema 
timpului. Cunoaşterea este un eveniment al 
fiinţei, o transformare, o iluminare a fiinţei. 
Cunoaşterea trecutului este paradoxală pentru că 
trecutul nu este, deci ea este cunoaşterea a ceea 
ce nu există. Dar nici viitorul nu există. 
Cunoaşterea privită ca schimbare a fiinţei este 
îndreptată spre viitor, fie, încă o dată, spre ceea 
ce nu este. Dacă cunoaşterea istoriei lumii, a ceea 
ce nu mai este, este misterioasă, cunoaşterea 
viitorului, adică a ceea ce nu este încă şi nu va fi, 
poate, niciodată, este mult mai misterioasă. 

Viitorul poate să nu fie. Dacă cunoaşterea 
trecutului, actualmente inexistent, este posibilă 
datorită unei reminiscenţe interioare, aceea a 
viitorului, tot inexistent, este posibilă datorită 
spiritului profetic. Dar profeția nu trebuie 
confundată cu previziunea ştiinţifică. Aceasta nu 
se produce decât când viitorul este considerat el 
însuşi, ca şi trecutul, ca imobil, obiectivat, pe de- 
a-ntregul determinat. Dimpotrivă, profeția luată 
într-un sens mai larg decât sensul propriu religios 
reprezintă sistemul depăşirii timpului, eliberarea 
de jugul său, cucerirea eternității prezente şi a 
comunităţii cu ea. Ea ne face să pătrundem în 
misterul existenţei, în viitor, atât cât acela îi este 
integrat. Este vorba de un prezent care nu este 
imobil, ci creat neîncetat şi mereu în afara 
“timpului dezunit. 

Parmenide este la originea tuturor 
doctrinelor care consideră esenţa ființei ca 
insolubilă şi orice mişcare, orice schimbare ca 
iluzorie şi această concepţie a trecut în teologia 
creştină. Dar la drept vorbind, din acest punct de 
vedere cunoaşterea rămâne  inflexibilă. 
Cunoaşterea este o inovare a ființei, ea este 
mişcare, schimbare, creaţie, ea atestă 
imposibilitatea de a socoti fiinţa ca imobilă, 
cunoașterea fiind un eveniment al ființei, o 
schimbare interioară ființei. Victoria repurtată 

asupra timpului, în cunoaştere, ca şi în alte acte 
““ale spiritului, nu marchează deloc trecerea la o 
atemporalitate imobilă şi imuabilă. Lumea 
noastră este o lume neterminată, a cărei creaţie 
continuă. Pentru cine o consideră cu existenţa sa 
interioară, lumea nu evoluează: ea se creează. 
Schimbarea evolutivă a lumii este deja ceva 
secundar, o schimbare mereu determinată, 
evoluţia aparține lumii obiectivării. Existenţa 
interioară nu cunoaşte evoluţie, ci creaţie, nici 
determinare, ci libertate, nici cauzalitate naturală, 
ci activitate a spiritului. Evoluţia se desfăşoară în 
timp şi este subordonată timpului. Dar actele 
prime ale spiritului generează timpul însuşi. 
Există schimbări care nu sunt condiţionate de 
timp, ci îl condiționează. Timpul cu evoluţia 
determinată care se desfăşoară în el nu este decât 
proiectarea, obiectivarea schimbărilor creatoare 
care ţâşnesc în sânul existenţei. Timpul este într- 
un fel o cădere în afara eternității şi pe de altă 
parte el este interior eternității. Mişcarea, 
schimbarea îşi au originea nu în timp, ci în 
eternitate. În eternitate are loc creaţia lumii şi 
această creație nu este o determinare. 
Determinarea nu apare decât în lumea 
obiectivată, care este o lume secundară. Lumea 
obiectivată este în puterea timpului, a timpului 
descompus în trecut, prezent şi viitor, în puterea a 

ceea ce, în realitate, nu există. În această lume, 
eternitatea însăşi este concepută ca o infinitate de 
timpuri. Chiar dacă nu există nici un sfârşit în ea, 
aceasta face ca timpul să apară în lumea noastră. 
temporală ca un timp fără sfârşit. 

Lumea obiectivată este lumea timpului 
matematic, a infinitului matematic. Timpul 
matematic este un timp măsurabil, măsurat de 
ceas, calendar. Cu totul alt timp, decât timpul 
destinului interior al omului. Dar acest destin se 
găseşte aruncat în lume şi obiectivat şi este supus, 
prin urmare, timpului divizibil al matematicii, al 
ceasului, al calendarului. Numai în spirit dispare 
timpul numeric. Dualitatea timpului apare plenar 
în clipă. Ea are două semnificaţii absolut diferite. 
Clipa este o mică fracțiune a timpului, mică din 
punct de vedere matematic, divizibilă la rândul 
său, intercalată în cursul timpului între trecut şi 
viitor. Este primul aspect al clipei prezente, care 
nu ne poate duce până la clipa indivizibilă şi 
eliberată a numărului. Dar există un al doilea. 
Există clipa care nu mai aparţine timpului 
numeric, divizibil: clipa nedescompusă în trecut 
şi viitor, aparţinând prezentului atemporal, clipa 
indivizibilă, parte integrantă a eternității. Aşa este 
“Augenblick” al lui Kierkegaard. În zilele 
noastre, în aceste secol al tehnicii, problema 
dobândeşte o acuitate deosebită. Caracteristica 

unei epoci a tehnicii este viteza. Timpul suferă o 
accelerare fără frâu. Şi viaţa omului se supune 
acestui timp accelerat. Nici o clipă n-are preţ, nici 
plenitudine în sine însăşi nu s-ar putea mărgini la 
aşa ceva; ea trebuie să cedeze locul cât mai 
repede posibil clipei următoare. Fiecare clipă este | 
un mijloc pentru clipa care urmează. Fiecare 
clipă este indefinit divizibilă şi în această 
divizibilitate indefinită nu există posibilitatea de 
a reţine ceva care să aibă valoare prin sine. Era 
tehnicii este în întregime întinsă spre viitor, dar 
spre un viitor totalmente determinat de o 


dezvoltarea în timp/2, Luat de torentul timpului, 
eul n-are răgazul de a se recunoaşte ca liber . 
“creator al viitorului. Toate acestea marcheză 
începutul unei noi ere. Viteza generată de 
mecanizare şi maşinism este ucigătoare pentru 
cu, distrugătoare, a unităţii sale, a concentrării 
sale interioare.  Mecanizarea şi maşinismul 
constituie forma extremă a obiectivării existenţei 
umane, proiectarea ei în afară, într-o lume străină 
şi îngheţată. Această lume este opera omului, dar 
omul nu se regăseşte în ea. Eul se descompune ŞI 
se fărâmiţează în acest timp accelerat, ca timpul 
însuşi şi fiecare clipă a sa. Integritatea şi unitatea 
eului sunt legate de integritatea şi de unitatea 
prezentului de  nedescompus, de clipă cu 
valoarea sa plenară, care nu mai este un mijloc 

pentru clipa următoare. Aceasta vrea să spună că 
integritatea, unitatea şi aprofundarea eului 
presupun contemplarea căci clipa cu valoarea sa 
plenară, clipa de  nedescompus este clipa 
contemplării care este comuniune cu eternitatea. 
Eul implică activitatea, creaţia, fără care nu există 
eu: este vorba de unul dintre caracterele sale 
constitutive. Dar el presupune contemplarea fără 
care nu există concentrare, aprofundare, 
integritatea eului, fără care el este proiectat în 
afara activităţii sale şi obiectivat, ceea ce 
înseamnă pentru el a se îndepărta de propria sa 
existență.  Contemplarea, ca şi activitatea 
creatoare, este necesară pentru a face din eu 
persoana. Existenţa eului este mişcare şi 
schimbare, activitate şi creaţie din nou, inedit: dar 
ea este şi contemplare, aprofundare, concentrare, 
eliberare a timpului, absorbire în clipă. Fără 
contemplare, eul s-ar pierde în infinitul 
universului. Existenţa mea, aruncată în lume, este 
angajată în universul infinit, în mişcarea tuturor 
părților sale; peste tot ea este prada infinităţii 
(infinitate care nu este eternitate); ea nu găsește 
nicăieri unde să se odihnească sau să se izoleze. 
În această dependenţă de existența mea, privind 
infinitul vieţii cosmice, secolul al XIX-lea vedea 
fundamentul determinismului. Astăzi, știința şi 
filosofia văd lucrurile altfel. Ele înclină mai 

degrabă să vadă în această acţiune permanentă a 
infinităţii cosmice, în această mişcare a tuturor 
părților lumii, o sursă de indeterminare. Știința 
actuală înclină spre o concepţie statistică a legilor 
naturale, ea tinde spre accelerarea rolului 
hazardului '3. Destinul este produs de întâmplări 
şi nu determinat de legile naturale, dar 
indeterminismul spre care tinde fizica actuală, 
care nu este departe de a recunoaşte liberul 
arbitru al atomilor, nu uşurează cu nimic destinul 
uman. Acest indeterminism nu poate fi mai puţin 
fatal omului ca determinismul. Teoria relativităţii 
aduce o mare tulburare a concepţiei fizice despre 
lume şi ruinează vechiul determinism ştiinţific. 
Dar ea nu face decât să confirme tristeţea 
existenţei umane furnizate lumii obiectivate. Răul 
(timpului) de care suferă lumea decăzută îşi 
găseşte confirmarea în toate teoriile ştiinţifice, 
fizico-matematice, ale timpului. Pe măsură ce 
viaţa devine mai tehnică şi mai mecanică, răul 
timpului îşi măreşte virulenţa. Toate acestea nu 
pot fi înţelese decât dinafară, prin filosofia 
existenţei umane. 

III 


Timpul şi destinul — Timpul, libertatea şi 
determinismul — Timpul şi sfârşitul — 
Timpul şi infinitul 


Timpul este inseparabil de destin şi acest 
lucru îl resimţim fiecare pe destinul propriu. 
Problema timpului devine finalmente o problemă 
escatologică. Spre deosebire de concepţia despre 
lume specifică Indiei şi Greciei, concepţia 
creştină împrumută timpului o semnificaţie 
pozitivă. Sensul timpului este sensul istoriei mele 
şi al istoriei lumii. Existenţa aparține eternității, 
dar, aşa cum remarca pe drept cuvânt Jaspers, 
timpul îi dă un sens. Astfel, timpul nu este 
inteligibil decât prin destinul uman. 
Comprimându-l într-un singur punct care extinde 
efectele fiecărui act particular asupra eternității, 
creştinismul a intensificat timpul în mod 
prodigios. Acestei intensificări a timpului i se 
opune doctrina reîncarnării sufletelor, în care 
timpul e diluat, în care timpul răspunde pentru 
timp şi nu eternitatea. Comprimarea timpului 
marchează posibilitatea clipei, în interiorul 
timpului, de a accede la eternitate, la acele 
evenimente ale căror sens nu este numai 

temporal, ci şi etern. Dar responsabilitatea pentru 
totdeauna, pentru eternitate, a unor acţiuni 
îndeplinite într-o oarecare fracțiune de timp, chiar 
dacă această fracțiune reprezintă întreaga noastră 
viață, de la un capăt la altul, ar fi desigur o 
nedreptate. Într-o fracțiune de timp, luată izolat, 
omul nu posedă niciodată  plenitudinea 
experienţei şi cunoaşterii, lărgimea de orizont, 
care l-ar putea face în mod conştient responsabil, 
nu pentru timp, ci pentru eternitate. N-ar putea 
exista responsabilitate până la sfârşitul secolelor 
pentru un singur moment al timpului, decât dacă 
acest moment reprezintă nu o fracțiune de timp, 
ci o participare la eternitate, dacă acest moment 
iese din timp. Omul nu poate face să dureze 
eternitatea într-o fracțiune de timp, deoarece 
eternitatea este în afara timpului. 

De acum, problema se pune cu totul altfel. 
A-ţi reprezenta destinul uman, escatologia sa, 
prin optica unui timp prelungindu-se în eternitate, 
unde totalitatea timpului, eternitatea, ar răspunde 
printr-o singură fracțiune de timp, înseamnă a 
obiectiva destinul uman, a-l exterioriza, a-l 
rearunca din profunzimi la suprafaţă. Este o 
naturalizare a escatologiei. Această obiectivare şi 
această  naturalizare caracterizează doctrina 
escatologiei tradiţionale Timpul este necesar 
pentru a atinge eternitatea, nu timpul obiectivării, 

care cunoaşte numai infinitatea, şi ignoră 
eternitatea atemporală, ci timpul reintegrat în 
eternitate. Reintegrarea se împlineşte precis, în 
clipa care nu mai este o fracțiune de timp, 
interschimbabilă cu clipa următoare, ci calitativ 
originală şi indivizibilă. O astfel de experienţă a 
clipei nu poate fi obiectivată pentru viitor, pentru 
un timp infinit. Există două moduri posibile de a 
trăi timpul: poţi trăi prezentul fără să te gândeşti 
şi să reflectezi la viitor şi eternitate, şi poţi trăi 
prezentul ca eternitate. Prima atitudine este 
condiţionată de uitare, de reflectarea memoriei, 
care formează însăşi ființa personalităţii. Am 
putea numi uneori această atitudine ca o uitare de 
sine într-o clipă. În plus, această clipă în care uiţi 
de tine, poate fi lipsită de orice valoare 
particulară, poate indica de exemplu, faptul că 
omul este în stare de beţie sau posedat de vreo 
pasiune, ceea ce îl poate conduce spre eternitate 
mai puţin decât orice. A doua atitudine depăşeşte 
răul timpului şi ne conduce spre eternitate. Clipa 
de care este vorba atunci, nu e clipa în care omul 
uită de sine, dimpotrivă este o clipă a 
plenitudinii, care nu reprezintă o porţiune a vieţii 
noastre izolate, ci această viaţă în totalitatea sa, 
iluminată de memorie: o clipă de o valoare 
plenară. Astfel, frica, groaza de viitor, pot fi 
învinse în mod egal de uşurinţa ca şi de 

profunzimea spiritului. Experienţa răului trăit în 
spaţiul unei fracțiuni de timp nu este o experienţă 
a plenitudinii, nu se aplică plenitudinii destinului 
uman; nu este niciodată vorba decât de o 
experienţă parțială şi separată, care izolează 
partea de tot. Dar exact din cauza acestei 
particularităţi şi izolări, nu există aici, o soluţie 
decisivă a destinului uman. Momentul în care 
răul produs rămâne în puterea timpului, nu 
conduce la eternitate, chiar dacă i se dă numele 
de Infern. Dacă trecutul şi viitorul au un caracter 
de fatalitate, e din cauza faptului că noi 
obiectivăm timpul, ne reprezentăm trecutul şi 
viitorul ca nişte obiecte cărora le-am fi 
subordonați. De fapt, astfel obiectivate, trecutul şi 
viitorul nu au existență ontologică, sunt 
“subiective”şi formează numai un element al 
existenţei interioare. Doctrina tradiţională a 
infernului şi paradisului este în întregime 
tributară obiectivării. 

Trecutul ne apare ca determinat şi numai 
în ceea ce priveşte el putem vorbi de determinare. 
Ori determinarea trecutului este o obiectivare, o 
respingere în afară a ceea ce se împlineşte 
înăuntru. Când actele produse în interior sunt 
obiectivate, ele ne apar ca şi cum ar constitui o 
întâlnire necesară, o evoluţie determinată. Dar 
despre viitor nu putem spune că ar fi determinat, 

el poate fi simţit ca destinul nostru sau libertatea 
noastră. Destinul nu este un determinism, întrucât 
el cuprinde şi libertatea mea. Ştiinţa, fizica 
modernă, cum am spus-o mai înainte, cu teoria 
cuantică şi a  discontinuității, ajung la 
indeterminism şi la negarea legilor naturale aşa 
cum erau înţelese în secolul al XIX-lea.'* Un rol 
important în viaţă este rezervat întâmplării, pe 
care n-o poţi face să intre în nici o înlănţuire 
determinată. Întâmplarea este infinit mai aproape 
de libertate decât legile naturale. 7 

Eul resimte hazardul, fie .ca libertate a 
arbitrului, fie ca destin, fatum. O întâlnire fortuită 
al cărei efect se va întinde asupra întregii vieţi, 
poate apărea fie ca efectul libertăţii, fie al fatum- 
ului, fie ca manifestarea raţiunii unei fiinţe 
supreme, ca un semn emanat dintr-o altă lume, 
dar niciodată ca efectul unui determinism. Aici 
apare legătura dintre timp şi libertate, legătură pe 
care evoluționismul determinist nu o bănuia. 
Timpul există pentru că schimbarea există. Ori 
schimbarea este mereu o operaţie care se 
efectuează în interiorul fiinţei, pe care numai 
obiectivarea o poate face să apară ca efectul unei 
înlănţuiri determinate, al unei evoluţii sau 
involuţii. Dar oare această schimbare este ea o 
trădare, o trădare raportată la eternitate? Este o 
opinie răspândită mai ales la cei care înţeleg să-şi 

păstreze credinţa în ordinea imuabilă a naturii şi 
societăţii. O asemenea ordine nu există, ea nu 
reprezintă decât o fază a obiectivării, pe care 
actele creatoare pot să o risipească şi să o facă să 
dispară. Schimbarea nu afectează eternitatea, nu 
este deci, prin natura sa, o trădare. Schimbarea nu 
se referă la timpul etern şi la timpul trecut care dă 
iluzia de a fi etern. Transfigurarea lumii, noul cer 
şi noul pământ vor fi, fără îndoială, schimbarea 
cea mai profundă, o schimbare radicală. 
Presentiment care atestă precis inexistența unei 
ordini externe în timp. 

Raportul persoanei cu timpul este 
paradoxal: -- persoana este schimbare, creaţie 
continuă şi în acelaşi timp, imuabilă; sub toate 
schimbările ea persistă în unicitatea ei. Astfel, pe 
de o parte, ea este legată de timp, se realizează în 
timpul care-i este necesar pentru această 
realizare; pe de altă parte, ea nu tolerează timpul 
deoarece acesta, ca orice obiectivare, o loveşte. 
Schirhbarea persoanei în existența ei, propune 
transcenderea ei, un act prin care ea se 
transcende. Experienţa  transcendentului în 
interiorul existenţei este un act de transcendere şi 
nu o transcendenţă obiectivă, dată din existenţa 
din exterior. Această transcendenţă exterioară nu 
există decât pe plan secund, acela al obiectivării 
şi nu pe prim plan. Transcendentul nu e de 

conceput decât ca un mister cu care eul comunică 
printr-o operaţie imanentă. Această comunicare 
este un act de transcendere care n-are nevoie de 
timp decât în lumea obiectivată, dar care, în sânul 
existenţei, se cufundă în eternitate. Astfel, suntem 
determinaţi să punem problema Apozelipăei ca o 
problemă de timp. 

Dacă Apocalipsa este aşa de greu de 
înţeles şi dacă toate interpretările ei sunt atât de 
puţin satisfăcătoare, e pentru că ea este în mod 
precis o revelaţie asupra paradoxului timpului, 
cum se întâmplă în orice escatologie. Ea 
marchează ciocnirea timpului cu eternitatea, 
generând contradicții insurmontabile. Apocalipsa 
se interpretează în două sensuri: sub unghiul 
viitorului, fie al timpului şi sub unghiul 
eternității, fie al atemporalului şi  supra- 
“temporalului. Când punem problema sfârşitului 
lucrurilor, sfârşitului lumii, sfârşitului omului, 
există posibilitatea de a ne întreba dacă acest 
sfârşit se raportează la timp, adică la viitor, sau 
dacă el situează lucrurile, destinul lumii şi omul, 
în afara perspectivei timpului şi înafara viitorului. 
Paradoxul timpului în Apocalipsă se poate 
formula în felul următor: acest sfârşit care va 
veni pentru timp, pentru timpuri, acest moment în 
care timpul nu va mai fi, va avea loc în timp, în 
viitor. Astfel, tot ceea ce ne revelează simbolic 

Apocalipsa, priveşte în acelaşi timp lumea de aici 
şi cea de dincolo, se situează în istorie şi în afara 
istoriei, în timpul nostru şi în supra-temporal, în 
eternitate. Nu este posibil să exprimăm trecerea 
timpului la eternitate, la sfârşitul timpurilor. 
Sfârşitul timpurilor se raportează pentru noi la 
acea bucată din timpul nostru sfărâmat pe care o 
numim viitor. Timpul se va sfârşi în viitor. Dar 
aceasta nu poate fi gândit într-un mod 
consecvent, într-un mod care să nu fie 
contradictoriu. Sfârşitul timpului este, de 
asemenea, abolirea oricărui fel de viitor, oricărei 
posibilităţi de viitor. Acest viitor care va preceda 
sfârşitul timpului, este încă viitorul obiectivat, 
obişnuit, al timpului nostru. Nici într-un punct al 
acestui viitor nu este de conceput oprirea şi 
sfârşitul timpului, trecerea la supra-temporal, 
venirea sfârşitului timpurilor. Sfârşitul timpurilor 
nu va mai avea loc în viitor, în timp, ci pe un alt 
plan. Perspectiva viitorului este întotdeauna o 
obiectivare, dar sfârşitul timpului nu poate fi 
conceput ca obiectivare. Sfârşitul timpurilor pune 
capăt în mod precis obiectivării, este trecerea la 
existenţa internă, la viaţa spirituală. 

Escatologia creştină îşi creează dificultăţi 
insurmontabile, care nu pot fi decât disimulate, în 
raționalizarea şi obiectivarea propriei dogme. Nu 
înţelegem, de asemenea, ce devine omul de la 

moartea sa la sfârşitul lumii. Cum să conciliezi 
sfârşitul şi învierea individuală a omului, cu 
sfârşitul şi învierea întregii lumi? În aceasta 
constă paradoxul fundamental al timpului, 
paradoxul viitorului, al viitorului obiectivat. Ceea 
ce numim noi viaţa eternă, nu e deloc o viaţă 
viitoare. Pentru Heidegger  “temporalizarea” 
fiinţei este definită prin grijă, categoria Dasein- 
ului îşi are fundamentul în caracterul finit al 
timpului, în ființa destinată morţii (Sein Zum 
Tode). Şi grija exprimă natura acestei fiinţe 
destinate morţii. Moartea este ființa “orientată 
spre sfârşit”. Se pare că pentru Heidegger 
Existenţa (das*7Existenz) nu are altă perspectivă 
şi de aici decurge profundul pesimism al 
filosofiei sale. El ignoră eternitatea. Tot aşa şi la 
Bergson, în ciuda caracterului optimist al 
filosofiei sale: “durata” nu este eternitatea. '* 
Eternitatea se opune în mod egal 
coşmarului reprezentat de timpul finit ca şi de 
timpul infinit. Timpul, cum am văzut deja, este 
raportul unei realităţi cu alte realităţi şi presupune 
o schimbare în aceste realităţi, ca şi în raporturile 
lor. Sfârşitul este moartea. Ea este legată de timp 
şi spaţiu. Dar dacă sfârşitul ia forma morţii, este 
deoarece timpul nu are sfârşit. Dacă timpul ar lua 
sfârşit, ceea ce ar fi o contradicţie de termeni, 
pentru că el este infinit, pentru ca fiinţa să poată 

lua sfârşit, moartea n-ar mai exista. Există două 
infinități: o infinitate cantitate şi sumă, şi o 
infinitate care este calitate. Întreaga infinitate 
poate fi gândită în două feluri. Infinitatea 
cantitativă poartă cu ea moartea şi afirmă un timp 
care nu se sfârşeşte. Infinitatea calitativă poartă | 
victoria asupra morţii, afirmă caracterul finit al 
timpului, vindecarea de răul timpului. Anumiți 
filosofi, ca Renouvier, consideră că tot ce este 
perfect este finit, şi că infinitul este o 
imperfecţiune. Este concepţia filosofiei antice, 
care este justă, dacă o aplicăm la infinitatea 
cantitativă, dar nu este, dacă o aplicăm la 
infinitatea calitativă. Eternitatea, care este această 
infinitate calitativă, reprezintă soluţia paradoxului 
timpului, vindecarea de răul timpului. Ori 
eternitatea se situează în afara obiectivării. În 
lumea  obiectivată nu se manifestă decât 
infinitatea cantitativă, timpul divizibil, care se 
măsoară în unităţi matematice. Timpul non- 
obiectivat care domneşte în interiorul existenţei 
nu este un timp numeric. Intensitatea vieţii 
noastre interioare modifică caracterul timpului, îi 
împrumută o nouă măsură. În acest sens fiecare 
este instruit prin experienţa sa personală. Fericiţii 
nu socotesc orele. O suferinţă vie este resimţită 
ca eternitatea unui chin infernal. Fiecare ştie cum 
se accelerează, timpul sau se încetineşte după 

intensitatea vieţii, după evenimentele care umplu 
existenţa umană. Caracterul matematic al 
timpului îşi pierde atunci orice semnificaţie şi 
existenţa umană se eliberează de ceas şi calendar. 
Dacă observăm atât de atent scurgerea orelor este 
pentru că nu suntem deloc fericiţi, ci foarte 
adesea nefericiţi. | 

Şi inspiraţia creatoare ignoră timpul 
numeric. Este marca care reglează cursul irupţiei 
eternității în timp. Tot ceea ce nu este etern, tot 
ceea ce nu are eternitatea ca origine şi sfârşit e 
lipsit de orice valoare şi destinat să dispară; 
viitorul îşi rezervă moartea, sfârşitul în timp, prin 
opoziţie la sfârşitul timpului. Pe de o parte, 
timpul care nu participă la eternitate, este un 
accident faţă de eternitate. Pe de altă parte este un 
moment al eternității şi numai în ea îşi găseşte 
Justificarea. Acela este paradoxul cu două tăişuri 
al timpului, paradox care, în categoria timpului 
nu poate fi gândit fără contradicții. Două 
probleme tulbură omul şi ele sunt la fel de 
importante pentru înţelegerea tuturor celorlalte: 
problema originii, sursei, fundamentului şi 
problema viitorului, sfârşitului. Ele sunt 
amândouă indisolubil legate de timp şi atestă că 
el nu este altceva decât destinul interior al 
omului, al cărui aspect obiectivat exterior nu este 
decât o aparenţă. Dar începutul şi sfârşitul, 

originea şi ieşirea depăşesc timpul. Existenţa 
umană nu este în timp decât ca urmare a unei 
căderi şi ca trebuie să iasă din timp, ea aparţine 
timpului numai prin mijlocul său. În această 
regiune mijlocie ea este supusă răului timpului, 
rău mortal. De aceea timpul generează nostalgia 
şi tristețea trecutului, nostalgia şi tristeţea 
viitorului. Frica de viitor se prelungeşte în frica 
de moarte, care se prelungeşte în frica de infern. 
Dar este vorba de o frică provocată de elementul 
temporal al destinului nostru, de absenţa 
sfârşitului în timp; adică frica de o obiectivare 
fără ieşire, fără sfârşit. De ceea ce ne temem în 
viitor nu este actul, ci obiectul, nu ceea ce putem 
noi crea, ci ceea ce avem de suportat. Viitorul ne 
inspiră fie speranţa fie frica, groaza. Orice om ÎŞI 
trăieşte Apocalipsa sa interioară, căreia i se aplică 
acelaşi paradox fundamental al timpului ŞI 
eternității, al finitului şi infinitului. Această 
apocalipsă este revelaţia pe care o primim pe 
căile realizării personalităţii noastre. Ajungem 
astfel, la problema finală a persoanei. 

A cincea meditaţie 
Persoana, societatea şi 
comuniunea 

Eul şi persoana — Individul şi persoana. 
Persoana şi lucrul — Persoana şi obiectul 


Problema persoanei este problema 
fundamentală a filosofiei existenţiale”/. Spun 
“eu” înainte de a mă recunoaşte ca persoană. Eul 
este primar şi nediferenţiat; el nu presupune o 
doctrină a persoanei. Eul este “pus” iniţial; 
persoana este “propusă”. Eul are sarcina de a 
realiza în sine persoana şi această realizare este o 
luptă continuă. Recunoaşterea în sine a 
personalităţii şi realizarea sa sunt dureroase. 
Personalitatea este suferință, şi mulți, incapabili 
să o îndure preferă să-şi piardă personalitatea. 
Însăşi ideea de infern este inseparabilă de 
conservarea persoanei: ființa impersonală nu 
cunoaşte infernul. Persoana nu este identică cu 
individul'*. Individul este o categorie de ordin 
natural, biologic. Nu numai animalul şi planta, 
dar şi piatra, sticla şi creionul sunt indivizi. 
Persoana, dimpotrivă, nu este o categorie 
naturală, ci spirituală, ea este opera spiritului care 
pune stăpânire pe natură. Nu există persoană fără 
activitate spirituală asupra conştiinţei fizice şi 
psihice a omului. Un om lipsit de o 

individualitate puternică poate fi lipsit de 
personalitate. Oameni plini de talent şi de 
originalitate pot fi în același timp impersonali, 
incapabili de rezistenţă, de efortul pe care îl cere 
realizarea personalităţii. Se poate afirma despre 
unul şi despre altul că n-are personalitate, dar nu- 
1 poţi refuza personalitatea. Maine de Biran şi 
Ravaisson profesau legătura dintre personalitate 
şi efort. Efort de care este legată totdeauna 
durerea. Acest efort scapă oricărei determinări a 
mediului exterior. Persoana este altceva decât 
natura, ca şi cum Dumnezeu este altceva decât 
natura; şi persoana este într-o strânsă dependenţă 
de Dumnezeu pentru că ea este imaginea şi 
asemănarea lui Dumnezeu în om. Persoana 
presupune existența  suprapersonalităţii. O 
persoană, dacă nu există nimic deasupra ei, se 
goleşte de conţinutul său care este corelativ al 
suprapersonalităţii. Persoana este înainte de orice 
o “categorie axiologică”: este manifestarea 
“Sensului existenţei”. Dimpotrivă individul nu 
- presupune necesarmente o astfel de manifestare a 
Sensului, o astfel de revelaţie a valorii existenţei. 

Persoana nu este deloc o substanță. O 
astfel de concepţie despre persoană este o 
concepţie  naturalistă, străină de filosofia 
existenţială. Mai exact, Max Scheler defineşte 
persoana ca unitatea actelor noastre și 

posibilitatea lor în acelaşi timp'?. Persoana se 
poate defini ca unitatea în diversitate, ca o unitate 
complexă, îmbrățişând spiritul, sufletul şi corpul. 
O unitate spirituală abstractă, fără diversitate şi 
complexitate nu este o persoană. Persoana este 
totalitară, ea reuneşte în ea şi spiritul, şi sufletul, 
şi corpul care face parte integrantă din persoană, 
chiar din cunoaştere; corpul nu se reduce la 
materie. 

Persoana este şi păstrarea integrităţii şi 
unităţii, permanența, sub schimbare, creaţia, 
printr-o activitate reînnoită neîncetat, unei forme 
constante, unice, de neînlocuit. În totala reînnoire 
a compoziţiei ei materiale, individualitatea 
corpului rămâne identică. Persoana presupune 
existența unui principiu tenebros, violent, 
irațional, aptitudinea pentru emoţii puternice şi 
afecţiuni sufleteşti, cât şi o constantă victorie 
asupra acestui principiu. Prin fundamentul său, ea 
se bazează pe inconştient, dar cere o conştiinţă de 
sine oțelită, conștiința propriei sale unităţi, asupra 
tuturor schimbărilor. Ea trebuie să se ofere 
tuturor suflurilor vieţii cosmice sau sociale, să se 
preteze la toate experienţele, dar să nu se dizolve 
niciodată în univers sau în societate. 
Personalismul este opus panteismului, cosmicului 
sau socialului. Dar persoana umană nu are mai 
puţin o bază sau un conţinut material. Persoana 

nu poate fi o parte a unui tot, cosmic sau social“: 
ca este dotată cu o valoare autonomă şi nu ar 
putea fi convertită în mijloc. Axiomă de ordin 
etic şi prin care Kant a exprimat, deşi într-o 
manieră pur formală, un adevăr etern. 
Considerând-o din punct de vedere naturalist, 
persoana nu este decât o mică, o infimă parte a 
naturii şi din punct de vedere sociologic ea nu 
este decât o infimă parte a societăţii. Dar din 
punct de vedere al filosofiei existenţei și 
spiritului, persoana n-ar putea fi înțeleasă ca 
particularul şi individualul opus “generalului” și 
universalului. Această opoziţie, caracteristică a 
vieţii naturale şi sociale, nu se mai aplică omului 
în calitate de persoană. Aici, suprapersonalul este 
acela care construieşte persoana şi “generalul”, 
care îi fondează personalitatea şi pentru acest 
suprapersonal şi “general” persoana nu este 
niciodată un mijloc. Acela este misterul 
persoanei: o  coexistență a  contrariilor. 
Universalismul care face din persoană o parte a 
organismului lumii este absolut greşită şi implică 
precis o concepţie cu totul neorganică a persoanei 
însăşi. Teoriile paralele ale societăţii sunt cu totul 
antipersonale şi determină persoana să nu fie 
decât o funcţie a unui organism. Pentru a înţelege 
persoana, nu din punct de vedere naturalist 
trebuie privit raportul părţii şi totului, ci dintr-un 

punct de vedere “axiologic”. Persoana este 
întotdeauna, nu o parte, ci un tot, dat, nu în lumea 
exterioară a naturii, ci în lumea interioară a 
existenţei. Ea nu este un obiect, nu aparţine lumii 
obiectivate, care nu o cunoaşte. Persoana, putem 
spune, nu este din lumea aceasta: în ea nu 
întâlnesc un obiect, ci un “tu”. Nu numai că nu 
este un obiect, un lucru, o substanţă naturală, ea 
nu este nici forma obiectivată a vieţii psihice, 
care face obiectul psihologiei. Şi când faţa 
persoanei va triumfa în lume, nu va mai exista 
obiectivare nici obiectivitate. Persoana este o 
“faţă”, posedă o formă concretă; ori o faţă este un 
tot, niciodată o parte. Persoana este realizarea, în 
interiorul individului natural, a “ideii” sale, a 
planului lui Dumnezeu în privința lui. Ea 
presupune o acţiune creatoare şi cucerirea de 
sine. Persoana este spirit, şi prin urmare supusă 
lucrului şi lumii lucrurilor, opusă fenomenelor 
naturii. În ea se descoperă nu lumea lucrurilor, ci 
lumea oamenilor, ființelor vii, concrete în 
legătura şi comuniunea lor esenţială. Persoana 
presupune discontinuitatea lumii şi nu suferă 
monismul. Ea nu este o conştiinţă legată de o 
structură psihologică, ea este ancorată într-un alt 
ordin. Persoana are o biografie, una şi singulară, 
o “istorie”. Existenţa este întotdeauna “istorică”. 
Opoziția dintre persoană şi lucruri este 

fundamentul filosofiei personaliste a lui W. Stern, 
pe alocuri raţionalistă şi nu merită calificativul de 
filosofie existenţială. W, Stern propune să 
substituim vechii probleme “spirit şi materie”, 
problema “persoană şi lucru” (Person und 


Sache)C.. EI defineşte persoana, prin opoziţie cu 
lucrul, ca un existent susceptibil de a fi format, în 
ciuda multitudinii părților sale, “o unitate 
originală şi posedând o valoare”, de a constitui, 
în ciuda multitudinii funcţiunilor sale particulare, 
“o unitate independentă şi dotată cu finalitate”. 
Această opoziţie are o valoare fizica si psihica. EI 
consideră ca esenţial pentru definirea persoanei 
caracterul său de “amniras multiplex”. Persoana 
este un tot, nu o sumă. Ea este un scop în sine, în 
timp ce lucrul este un scop pentru un altul. 
Facultatea de a-şi fixa liber scopuri şi 
independenţa actelor este cea care constituie 
persoana. Entelehia este cea care îşi fixează un 
scop, iar mecanismul nu este decât o entelehie 
văzută prin fundament. Stern edifică un întreg 
sistem de ierarhii de persoane care se înfăşoară 
una pe cealaltă. Astfel, el consideră şi națiunea ca 


persoanăe”. Prin aceasta păcătuieşte în primul 
rând sistemul său: națiunea este un individ şi nu o 
persoană. Stern, trebuie s-o recunoaştem, a ştiut 
să discearnă o întreagă serie de proprietăţi 

distingând persoana de lucru. Dar definiţia sa, ca 
de altfel majoritatea definiţiilor, rămâne 
ocazională, doctrina sa despre persoană nu poate 
fi numită existențială. Esenţa persoanei se 
ascunde mereu. Personalismul său nu este 
specific uman, categoria persoanei găsindu-se 
aplicată unor obiecte şi colectivităţi unde nu omul 
este în joc. 

O altă proprietate, care este poate cea 
principală, distinge de asemenea, persoana de 
lucru: ea este susceptibilă să îndure suferinţa şi 
bucuria. Ea posedă prin acest efect o sensibilitate 
care lipseşte  realităţilor supra-personale: 
sentimentul unui destin unic, indivizibil, îi este 
esenţial. Este vorba aici de aspectul absolut 
irațional al existenței persoanei, în timp ce 
adopţia antinomă a unui scop este aspectul ei 
rațional. Ceea ce importă, nu este faptul că ea se 
conformează unui scop, ci că reprezintă un destin 
dureros, că uneşte antinomic libertatea şi 
predestinarea ineluctabilă. 

Lucru curios, în latină cuvântul 
“persoana” înseamnă “mască” şi se raportează la 
'reprezentaţia teatrală. Persoana este mască 
înainte de orice. Prin mască, omul se 
întredeschide lumii, dar se şi protejează împotriva 
distrugerii cauzate de lume. De aceea “acul”, 
reprezentaţia, nu denotă numai dorinţa de a juca 

un rol în viaţă, ci şi nevoia de a se apăra de lumea 
înconjurătoare, de a rămâne sine însuşi în forul 


său interiore”” Clipa scenică posedă o dublă 
importanţă. Pe de o parte ea este efectul condiţiei 
omului mereu plasat în prezența multitudinii 
semenilor printre care persoana aspiră să joace un 
rol, să ocupe o poziţie. Instinctul scenic este de 
esenţă socială. Dar este vorba şi de altceva; eul 
trece într-un alt eu, se reîncarnează, persoana 
îmbracă o mască. Și aceasta înseamnă că, în 
societate, în comerțul natural cu oamenii, 
persoana nu ajunge să iasă din singurătatea sa; în 
acest rol pe care-l joacă, sub masca pe care o 
poartă, omul rămâne mereu singur. În orgiile 
cultelor dionisiace, singurătatea nu era depășită 
decât prin  aneantizarea personalităţii. 
Singurătatea nu poate fi învinsă în societate, în 
sânul multitudinii oamenilor, în lumea 
obiectivată, ci doar prin comuniunea în lumea 
spirituală. În comuniunea autentică, persoana nu 
se reprezintă decât pe ea, se joacă pe sine şi nu pe 
altul, şi, în loc să se reîncarneze într-ul alt eu, se 
uneşte cu “tu” rămânând ea însăși. În mijlocul 
multitudinii umane, considerată ca obiect, 
persoana aspiră constant să joace un rol, altul 
decât al său, să se reîncarneze în altul; ea 
încetează de a fi o persoană pentru a deveni un 
personaj. A avea o situaţie în societate, înseamnă 

în general a juca un rol, a purta o mască, a 
încarna un personaj impus dinafară. Dar, pe 
planul existenţei, în afara oricărei obiectivări şi 
socializări, persoana vrea să fie ea însăşi, omul 
aspiră să găsească o oglindă într-o altă faţă 
umană, chiar unică, într-un “tu”, Această nevoie 
de a fi reflectat veridic este inerentă persoanei, 
“feței” sale. Faţa caută o oglindă care să nu 
deformeze. Narcisismul este, într-un fel, esenţial 
feței. Această oglindă fidelă este, aşa cum am 
văzut-o, faţa celui care iubeşte. Faţa vrea o 
comuniune veridică. Există ceva penibil în 
fotografie, în care fața nu se reflectă în faţa 
iubită, ci într-un obiect indiferent, sau, în alţi 
termeni; fața este obiectivată şi  sustrasă 
veritabilei sale existenţe. 

Nimic în lume nu este mai semnificativ, 
nu redă mai sensibil misterul existenţei decât faţa 


umanăe*. Problema persoanei este legată în 
primul rând de problema feţei. Faţa se prezintă 
totdeauna ca şi ceva care rupe şi întrerupe lumea 
obiectivată, ca o rază scăpată din lumea 
misterioasă a existenței umane, care reflectă 
existența divină. Persoana intră în comuniune cu 
persoana în primul şi în primul rând datorită feţei. 
Percepția feţei nu seamănă deloc cu percepția 
unui fenomen fizic, ea este o pătrundere în suflet 
şi în spirit. Faţa este mărturia că omul este ființă 

integrală, şi nu dedublat în carne şi spirit, suflet şi 
corp. Ea înseamnă victoria spiritului asupra 
rezistenţei materiei. Prin aceasta se defineşte 
corpul, după Bergson. Aceasta este adevărat mai 
întâi privitor la faţă. Expresia ochilor nu este 
obiect, nu aparţine lumii fizice obiectivate; este o 
manifestare pură a existenţei, apariţia spiritului 
sub o formă concretă. De un obiect nu poţi decât 
să dispui; cu o faţă nu poţi decât să fii în 
comuniune. Fiinţa persoanei, cum spune pe drept 
cuvânt Stern, este o fiinţă “metapsihologică”. 

Eul poate realiza persoana, poate să 
devină o persoană. Această realizare presupune 
întotdeauna o limită a sinelui, o subordonare 
liberă a sinelui supra-personal, creaţia unor valori 
suprapersonale, evadarea în afara sinelui și 
pătrunderea în celălalt. Dar eul poate rămâne şi 
egocentric, propulsor al sinelui; plin de sine, 
incapabil, de a se deschide spre celălalt. 
Egocentrismul distruge personalitatea; este cel 
mai mare obstacol pe care-l întâlneşte persoana în 
realizarea sa. Nu trebui sa fii acaparat de tine- 
însuţi, ci să priveşti întotdeauna din punct de 
vedere al lui “tu” şi “noi” existenţa persoanei. 

În limita egocentrismului omul este o 
fiinţă complet lipsită de personalitate, care a 
pierdut simţul realităţii şi nu se mai hrăneşte 
decât cu fantome, deziluzii, miraje. Personalitatea 

presupune sensul realităţii aptitudinea de a se 
deschide spre ea. Un individualism împins la 
extremă ajunge la marginea personalităţii. 
Persoana, din punct de vedere metafizic, este 
socială, are nevoie să comunice cu celălalt. Astfel 


etica  personalistă combate egocentiismul.5 
Egocentrismul nu marchează nimic mai puţin 
decât menţinerea identităţii şi unităţii persoanei. 
În acelaşi timp, el poate fi ruina acestei identități, 
dezagregarea sa, în clipe care se afirmă ele însele, 
fără a fi legate prin firul memoriei. Memoria, 
care este atât de esenţială pentru identitatea şi 
unitate persoanei, poate lipsi complet la 
egocentric. Memoria este spirituală, ea este un 
efort al spiritului pentru a realiza fărâmițarea 
fiinţei în timp. Răul este dezagregarea persoanei 
în fragmente care duc o existenţă independentă. 
Dar răul nu are puterea să creeze o personalitate 
inteprală sieşi. Astfel, îi rămâne întotdeauna un 
pic de bine omului. Lupta pentru persoană este o 
luptă împotriva “egomaniei”, împotriva “nebuniei 
eului său”. Alienarea mentală este întotdeauna u 
caz al acestei “nebunii a eului său” şi pierderea 
sensului realităţii. Femeia isterică este în general 
nebună după soţul ei şi devorată de el, dar, 
înainte de orice, personalitatea este cea care este 
distrusă în ea. Dedublarea personalităţii este 
rezultatul egocentrismului. Solipsismul, care fizic 

vorbind nu este decât un joc al spiritului fără 
profunzime, este psihologic, extrema negare a 
personalității. Dacă eul este totul şi nu există 
nimic în afara lui, nici nu poate fi vorba de 
personalităţi, problema nici măcar nu se pune. 
Egoismul poate fi vulgar, trivial, după cum poate 
fi superior, idealist. Dar această ultimă formă a 
egocentrismului nu mai este propice 
personalităţii. Idealismul filosofic, aşa cum apare 
în filosofia germană de la începutul secolului 
XIX, chiar şi impersonalismul, nu conţine nici o 
doctrină a persoanei. Aceasta apare mai ales în 
doctrina lui Fichte asupra Eului, care nu are 
nimic din persoana umană. Acest impersonalism 
este deosebit de nefast la Hegel, în doctrina 
hegeliană a statului. 

Cu personalismul nu este compatibil nici 
un fel de monism. Ideea însăşi de personalitate 
implică un dualism. Doctrina monistă a eului 
universal n-are nimic în comun cu doctrina 


, ; 2 86 . 
persoanei. Personalismul este rar în filosofie şi 
"gândirea raţionalistă a tins întotdeauna către 
monism. Se pare că enigma persoanei este cea 
mai impenetrabilă dintre toate pentru gândirea 
filosofică şi aceea care are mai mult ca oricare 
alta nevoie de revelaţie, de a se hrăni din 
revelaţie. Persoana nu este, ca individul, un 
fenomen natural: ea nu este dată în ordinea 

naturii, în lumea obiectivată. Persoana este 
imaginea şi asemănarea cu Dumnezeu şi nu 
există decât în această calitate; ea aparţine ordinii 
spiritului, ea se descoperă în destinul existenţei. 
Antropomorfismul în cunoaştere, care poate fi 
absolut fals şi denaturat, nu rămâne mai puţin 
strâns solidar cu destinul persoanei, cu 
asemănarea între faţa lui Dumnezeu şi faţa 
omului. Şi aici se trădează cel mai puternic 
opoziţia dintre personalitate si egocentrism . 

Creştinismul vede nucleul ontologic al 
persoanei umane drept în inimă; vede în el, nu un 
element diferențiat al naturii umane, ci un tot şi 
este de asemenea adevărul cel mai profund al 
cunoaşterii filosofice a omului. Acest miez al 
persoanei umane n-ar putea fi constituit prin 
inteligenţă. De altfel, psihologia şi antropologia 
contemporana înlătură împărţirea clasică a naturii 
umane în elemente intelectuale, volitive şi 
afective. Inima nu este deloc unul dintre 
elementele separate. Inima ascunde 
înțelepciunea, ea este organul conştiinţei morale, 
care la rândul ei este organul suprem al întregii 
evoluţii. 

Contează mult într-o doctrină a 
personalităţii să distingem între cele două sensuri 
diferite, pe care noţiunea de persoană le include. 
Persoana este o ființă originală, care nu se 

aseamănă cu nici o alta. Ideea persoanei este 
aristocratică în sensul că ea nu suferă nici o 
promiscuitate, ea exprimă întotdeauna o selecţie, 
o ridicare, o înlănțuire calitativă. Astfel problema 
persoanei, în general, devine problema persoanei 
lipsite de vocaţie specială, de o destinare în lume, 
bucurându-se de un dar creator, de personalitatea 
eminentă, puternică, genială. Democratizarea 
societăţii poate fi nefastă persoanei, să aducă o . 
nivelare generală, să readucă toți oamenii la un 
nivel mediu, să elaboreze personalităţi 
“impersonale”. Am putea fi tentaţi să conchidem 
de aici că întreaga rațiune de a fi a istoriei Şi 
culturii constă în elaborarea unui mic număr de 
personalităţi, ieşite din masă, calitativ originale, 
remarcabile, cu daruri creatoare; marea masă a 
umanităţii ar fi astfel, destinată impersonalităţii, 
anonimatului. Această soluţie a problemei ar fi 
cea mai verosimilă într-o concepție naturalistă a 
lumii şi omului. Dar nu este deloc un mod de a 
vedea creştineste. Orice om e chemat să devină o 
persoană şi trebuie să i se acorde această 
posibilitate. Orice persoană umană se bucură de o 
Valoare intrinsecă şi nici una nu poate fi 
considerată ca un mijloc. Toţi oamenii sunt egali 
înaintea lui Dumnezeu şi chemaţi la Viaţa Eternă 
în Împărăţia lui Dumnezeu. Ceea ce nu dezminte 
deloc profunda inegalitate a oamenilor în daruri 

şi egalităţi, în vocaţii şi merite. Înseamnă că, 
atunci când este vorba de persoane, inegalitatea 
este o egalitate ierarhică fondată pe originalitatea 
şi diversitatea calităţilor. Ceea ce determină 
inegalitatea ontologică între oameni nu este 
poziţia lor socială, care este o pervertire a 
adevăratei ierarhii, ci realitatea calităţilor lor, 
darurilor şi meritelor lor. Astfel, doctrina 
persoanei realizează alianța principiului 
aristocratic şi democratic. Prin ea însăşi, o 
metafizică democratică nu cunoaşte problema 
persoanei, ceea ce este o eroare, nu politică, ci 
spirituală. 

II 


Persoana şi generalul. — Persoana şi 
specia — Persoana şi suprapersonalul. — 
Monism şi pluralism . Unul şi multiplul 


Problema persoanei este legată în mod 
egal de problema tradiţională a rasismului, de 
problema generalului şi particularului. Se admite 
în mod frecvent că nominalismul este favorabil 
personalităţii în timp ce realismul îi este contrar. 
Curentele individualiste ale persoanei europene s- 
au legat întotdeauna de nominalism. Gândirea 
greacă nu înţelegea nici problema persoanei nici 
a individului. Platonismul afirma că fiinţa devine 
individuală prin adăugarea  non-fiinţei ŞI 
eliminarea non-fiinţei o face universală, pare a nu 
recunoaşte posibilitatea non-fiinţei de a trece la 
fiinţă. Cel mai adesea, problema “generalului” în 
filosofie a fost rău pusă, pentru că nu se 
considera că această problemă nu provine decât 
din obiectivare şi socializare. Generalul, într- 
adevăr, nu este existenţial, nu are existenţă, este, 
într-o măsură notabilă, de origine sociologică. 
Generalul care este opus individualului nu are 
realitate decât în măsura în care este el însuşi. 
individual şi unic. Cât despre generalul non- 

individual el nu este de ordin ontologic, ci logic 
şi semnificaţia sa logică este determină de gradul 
de comunitate care poate exista între conştiinţele 
care nu comunică între ele, altfel spus, el este de 
natură esențialmente sociologică. Obiectivarea, 
cum am repetat-o de mai multe ori, este o 
socializare. “Generalul” este fructul “societăţii”, 
care nu este o comuniune. Generalul fondează 
asemănările, face posibilă comunicarea. Dar 
“familiaritatea” şi comunitatea interioară nu 
amintesc cu nimic de asemănare şi generalitate. 
Și acela determină problema persoanei. 
Obiectivarea şi socializarea marchează venirea 
numărului. Numărul este cel care măsoară tot 
domeniul generalului. În societate domneşte 
legea celui mai mare număr. Această lege 
contează, de asemenea, pentru cunoaşterea care 
se adaptează societăţii, adică se socializează. 
Acolo unde domneşte numărul, acolo unde 
întâlnim partea şi totul, întâlnim obiectul şi orice 
acces la “existență”, adică la Spirit, ne este. 
închis. Viaţa spirituală ignoră numărul, ea nu 
cunoaşte decât unicitatea, ignoră totul şi partea, 
individualul şi generalul. Kierkegaard spunea că, 
din punct de vedere religios, individul primează 
asupra speciei. Ceea ce ar fi just cu condiţia ca să 
se înlocuiască “individul” cu “persoana”, 
individul şi specia fiind două noţiuni corelative ŞI 

de acelaşi ordin. Este un fapt extrem de important 
pentru a defini esenţa persoanei, faptul că, ea e un . 
tot ce- nu este, şi nici nu poate deveni o parte. 
Persoana nu este niciodată ceva particular prin 
opoziţie cu ceva “general”. Ea nu poate apărea ca 
parte a societăţii sau a altui ansamblu general 
decât când este obiectivată, când existenţa sa este 
proiectată în afară. Dar în existenţa să intrinsecă, . 
persoana nu este niciodată partea unui gen 
oarecare, ca natura şi societatea. Persoana este 
spirit şi aparţine lumii spirituale, care ignoră o 
atare corelaţie a părţii şi totului, individualului şi 
generalului. 

Singurătatea persoanei se naşte exact din 
compresia pe care ea o suferă în lumea naturală şi 
socială, din conversia sa în obiect. În sânul Vieţii 
sociale şi cosmice persoana este chemată să 
creeze. Spiritualul, persoana „nu este niciodată 
singură, ea implică existenţa celuilalt, a lui “tu” şi 
a lui noi, dar nu este niciodată convertită în parte 
şi mijloc. Solitudinea eului apare ca obiectul, ea 
nu este posibilă decât într-o lume de obiecte. 
Ceea ce dovedeşte cel mai bine imposibilitatea de 
a aplica categoria numărului la existenţa 
persoanei este faptul, de exemplu, că o singură 
“persoană” umană poate fi mai mult decât doi 
oameni, decât un mare număr de oameni, decât o 
întreagă societate sau colectivitate. Zece oameni 

nu fac de două ori mai mult decât cinci, o sută de 
oameni de zece ori mai mult decât zece oameni. 
Categoria persoanei este categoria 
principală a cunoaşterii noastre a existenţei. 
Universalismul şi particularismul sunt la fel de 
eronate şi generate, unul ca şi celălalt de limitarea 
raţionalistă a gândirii supuse obiectivării. Numai 
în domeniul obiectelor se impune alegerea între 
universal şi particular. Persoana nu este ceva 
particular şi parţial. Aceasta decurge din faptul că 
ca nu este niciodată partea a ceva. Particularul nu 
cuprinde în sine  universalul şi greşeala 
particularismului este de a vrea să facă 
particularul să treacă drept universal. Este vorba 
aici de una dintre cele mai mari tentaţii. Persoana 
se distinge de orice specie de particular şi parţial 
prin faptul că este susceptibilă de a închide un 
conţinut universal. Universalizându-şi conţinutul 
se realizează ea, ceea ce o simplă parte n-ar putea 
face. Persoana este o unitate în pluralitate, care 
îmbrăţişează universul. Astfel, existenţa 
persoanei pentru lumea noastră obiectivată, 
reprezintă un paradox: "Persoana este antinomia 
încarnată a individualului şi socialului, a formei 
şi materiei, a infinităţii şi finitului, a libertăţii şi 
destinului”. De aceea persoana n-ar putea fi ceva 
desăvârşit, ea nu este “dată” ca un obiect: ea se 
face, se creează ea însăşi, este dinamică. 

Persoana este constituită esențialmente din 
uniunea finitului cu infinitul. Ea s-ar distruge 
dacă ar pierde limitele sale, armătura sa, dacă ea 
s-ar răspândi în infinitatea cosmică. Dar persoana 
nu ar fi nici imaginea şi asemănarea lui 
Dumnezeu dacă ea nu s-ar bucura de o capacitate 
infinită. Nimic parţial n-ar putea închide acest 
conţinut infinit: aceasta pentru că ea nu este o 
parte pe care persoana o poate închide. Aici este 
misterul esenţial al persoanei. Persoana umană 
reprezintă ea singură, punctul de intersecţie a mai 
multor lumi şi în nici una ea nu poate rezista în 
întregime; astfel, ea nu aparţine nici parţial unei 
societăţi, unui stat, unei confesiuni şi nici 
universului nostru. Persoana există pe mai multe 
planuri şi unicitatea de plan pe care o cere orice 
monism este violarea şi ruinarea ei. În calitate de 
totul în sine, persoana nu aparţine nici unui 
sistem sau plan în particular, deşi presupune 
întotdeauna existenţei unei realităţi diferite de ea, 
spre care se deschide. Un normalism consecvent 
este incapabil să fondeze o doctrină a 
personalităţii, dat fiind faptul că el nu se poate 
opri în fracţionarea indefinită a realului; persoana 
pentru el se fărâmiţează în particule şi clipe, el 
fiind incapabil să o sesizeze în totalitatea sa. 
Platonismul nu este o filosofie a 
persoanei, este o filosofie a generalului. Revelația 

creştină în ceea ce priveşte persoana nu s-a putut 
exprima niciodată în categoriile filosofiei 
greceşti, căci ceea ce ea ne descoperea era 
absolut nou. În filosofia indiană, în anumite 
privinţe mai profundă decât filosofia greacă, nu 
găsim o doctrină a personalităţii mai elaborată, 
deşi cu abundența şi diversitatea sistemelor 
filosofice ale Indiei, monismul n-a predominat 


exclusiv, aşa cum se crede adesea 8! “Atamanul” 
este însuşi fondul eului, miezul personalităţii: 
“Brahmanul” este divinul impersonal. Totuşi, 
putem interpreta doctrina Atamanului ca o 
doctrină a personalităţii. În istoria gândirii 
filosofice, monismul şi pluralismul au fost în 
mod constant certate şi foarte greu de unit. În 
realitate revine problema concilierii doctrinei 
unităţii persoanei lui Dumnezeu cu pluralismul 
persoanelor umane. Numai creştinismul deţine 
„Cheia acestei probleme şi fecundează astfel 
cunoașterea noastră filosofică. Dilthey spunea pe 
drept cuvânt că ştiinţa metafizică este de fapt 
limitată istoric, în timp ce conştiinţa metafizică a 
persoanei este eternăs&, Nici o teorie raţionalistă 
din metafizică nu a putut exprima în mod adecvat 
această conştiinţă. Filosofia existenţială este 
singura care poate aborda problema persoanei. 

În lumea obiectivată, în lumea naturii şi 

societăţii, există grade diferite ale individualizării 
umanităţii. Națiunea e unul dintre ele. 
Umanitatea nu poate fi concepută ca unitate 
abstractă, non calitativă, ci este o unitate 
concretă, calitativă care reuneşte toate gradele 
individualizării. Trebuie exceptat statul, care nu 
are valoare ontologică şi nu este decât o simplă 
funcţiune; în timp ce națiunea poate fi 
considerată ca un grad de individualizare. Dar 
toate valorile veritabile pe care le întâlnim în 
ordinea  obiectivată: umanitate, societate, 
naționalitate se disting înainte de toate, de 
persoana umană, vie, concretă, lipsite de un sens 
al bucuriei şi durerii. Văzând lucrurile din punct 
de vedere interior al existenţei şi destinului uman, 
aceste valori reale, care ne apar ca superioare 
omului însuşi, nu sunt altele decât cele ale 
persoanei umane, considerate în propriul său 
conţinut calitativ. Persoana se realizează concret 
prin valorile calitative care se manifestă în 
raporturile sale cu cutare sau cutare grup social, 
cu societatea, națiunea, umanitatea. Ea însăşi se 
bucură de o realitate ontologică infinit mai 
puternică decât realităţile suprapersonale care par 
cele mai puternice în lumea obiectivată, pentru că 
ea este cea care poartă imaginea şi asemănarea 
lui Dumnezeu. 

Tot ceea ce am spus până acum, se poate 

aplica în mod egal problemei raportului dintre 
persoană şi idee. Persoana îşi poate găsi raţiunea 
de a fi în serviciul unei idei, şi se poate sacrifica 
pentru ea; uneori chiar trebuie s-o facă, dar nu 
trebuie niciodată să fie privită ca un mijloc, un 
instrument în serviciul unei idei sau alteia. 
Dimpotrivă, ideea este aceea care serveşte de 
mijloc şi de instrument al realizării persoanei, 
creşterii şi ascensiunii ei calitative. Prin 
sacrificiul şi moartea ei pentru o idee, persoana se 
ridică calitativ şi realizează faţa sa eternă. În ea 
se găseşte concentrat misterul fiinţei, al creaţiei. 
Pe scara valorilor, persoana ocupă rangul suprem. 
Această valoare supremă a persoanei presupune 
în ea un conţinut care o depăşeşte, un 
suprapersonal, care nu face niciodată din ea un 
instrument. Dumnezeu, este sursa tuturor 
valorilor, nu foloseşte niciodată persoana umană 
ca un mijloc. Și dacă lucrurile stau altfel în 
societate, naţiune, stat, este din cauza elementutui 
sumbru, demoniac pe care-l păstrează. Numa: în 
şi prin persoană se poare nivela o conştiinţă pură, 
originală, eliberată de obiectivare şi judeca 
suveran în toate materiile. În colectivitățile 
suprapersonale, sociale, conştiinţa este 
obiectivată şi obnubilată. Conştiinţa existenţială 
se descoperă printr-o luptă împotriva sugestiilor 
şi influențelor sociale. 

Ajungem acum, la problema relaţiilor 
dintre persoană şi armonie, ordine totală: putem 
oare folosi persoana ca un mijloc pentru ordine, 
pentru armonia universală? Este punctul 
de vedere antic, necreştin, pe care şi l-a apropiat 
Sf. Augustin şi care, pătrunzând în conştiinţa 
creştină, a denaturat-o. Pentru Sf. Augustin răul 
nu există decât în părţi şi se resoarbe în ordinea şi 
armonia întregului. După el, infernul ar fi bun şi 
just, pentru că ar fi triumful binelui, ordinii şi 
armoniei universale. Dar aceasta nu ar fi nimic pe 
lângă acapararea definitivă a misterului existenţei 
interne de către lumea obiectivată, supremaţia 
generalului şi genericului asupra individualului şi 
personalului. 

Nimic mai anticreştin şi mai antiuman. 
Ideea ordinii şi armoniei universale este lipsită de 
orice valoare morală şi spirituală, căci această 
valoare presupune întotdeauna o relaţie cu 
existență internă a persoanei. “Ordinea 
universală” aparţine în întregime lumii 
obiectivate, decăzute, şi pe bună dreptate eroul 
“Spiritului Subteran” (la Dostoievski) şi Ivan 
Karamazov se ridică împotriva ei. Victoria 
generalului, genericului, întregului universal şi 
social, în speculaţia teoretică şi etică, marchează 
întotdeauna şi victoria lumii  decăzute şi 
obiectivate. Aşa a fost şi în istoria gândirii 

„creştine. Existenţa umană nu are sens decât prin 
suprimarea oricărei sclavii a omului, persoanei, 
privitoare la stat, naţiune, gândire şi idee 
abstractă şi prin subordonarea imediată 
Dumnezeului viu. Şi numai după această liberă 
subordonare interioară lui Dumnezeu, care nu 
este niciodată “general”, persoana umană poate 
determina dinăuntru relaţiile sale cu valorile 
spirituale şi relaţiile generale. Pentru a-şi găsi 
natura şi vocaţia socială, trebuie ca ea, în 
existența sa, să fie sustrasă presiunii socialului, 
acţiunii oprimate a generalului, a tot. Persoana 
spirituală nu se înscrie într-o linie. Persoana nu e 
deloc ereditară. Există chiar ceva penibil între 
asemănările între feţele aceleiaşi familii. Această 
asemănare dezminte caracterul unic şi 
neînlocuibil al oricărei persoane. De aceea o 
societate care este comuniune de persoane nu 
poate avea drept celulă familia, care este o formă 
tipică de obiectivare; ea nu se poate fonda decât 
pe o fraternitate spirituală. Natura persoanei, 
dispărută şi realizată nu suferă nici o limitare, 
nici o sugestie din afară. Educaţia prin sugestie şi 
imitație, practicate pe ascuns în comunism, 
fascism, naţional-socialism, merge spre esenţa 
însăşi a persoanei şi tinde spre realizare nu a 
persoanei, ci a ordinii şi armoniei generale. Ideea 
îngrozitoare a ordinii universale, care vrea să 

reducă persoana umană la rangul de mijloc, 
obiectivează în cosmos opresiunea socială, care 
este ea însăşi forma obiectivată a decăderii 
păcătoase. Orice idee raportată la ordinea 
obiectivată, devine despotică şi oprimă persoana, 
ea nu o poate îmbogăţi decât dacă este integrată 
existenţei umane. Ascensiunea omului, eliberarea 
de sub opresiune exercitată de lumea obiectelor, 
constă în substituirea, în relaţiile generice dintre 
oameni, a unor legături de spirit, care sunt 
legăturile personale. 

III 


Persoana şi societatea. — Persoana şi masa. 
Persoana şi aristocratismul social. — Personalismul 
social. — Persoana şi comuniunea — Comunicare şi 

comuniune 


Problema raportului dintre persoană şi 
societate nu este relevată numai în sociologie sau 
filosofie socială; este o problemă esenţială a 
metafizicii, o problemă care aparţine filosofiei 
existențiale. Am văzut că toate problemele 
fundamentale ale cunoaşterii pot fi privite fie sub 
unghiul societăţii, fie sub unghiul comuniunii. 
Cunoaşterea este plasată sub semnul societăţii, în 
raport cu lumea obiectivată, fie sub semnul 
comuniunii unde se dezvăluie misterul existenţei. 
Ceea ce numim intuiţie, nu este altceva decât 
comuniune, achiziţia ”familiarităţii” cu toate 
lucrurile. În comuniune, nostalgia legată de 
singurătate e diminuată. Raportul persoanei cu 
comunitatea spirituală nu este același în societate 
şi în comuniune. În comuniune, comunitatea este 
aceea care e un element al persoanei şi-i dă 
calitatea; în societate, persoana este aceea care nu 
e decât un element al comunităţii. Adevărul 
social al comuniunii priveşte persoana pe care o 

eliberează de singurătate. Pentru a se putea 
realiza, persoana are nevoie indispensabilă de 
comunitate. Conţinutul şi vocaţia persoanei sunt 
de natură socială, dar nu sunt determinate de 
societate; determinarea socială o primesc 
dinăuntru. Persoana rămâne în viaţa socială 
valoarea supremă. i 
Societatea nu este o persoană, cum ar 
dori-o diverse doctrine sociale care fac din 
societate un tot organic. Societatea nu face decât 
să stabilească o comuniune între oamenii lumii, 
mai mult sau mai puţin durabilă şi stabilă; ea 
aparţine lumii obiectivate şi decăzute şi se supune 
legii celui mai mare număr: ea este o organizaţie 
a vieţii masei, nefiind comuniune încă, ea nu 
produce nici o ieşire din singurătate. În lumea 
obiectivată, colectivitatea ţine loc de comuniune 
şi de comunitate adevărată. Raporturile dintre 
persoană şi societate apar sub o lumină absolut 
diferită, după cum le considerăm dinafară, din 
punct de vedere al naturii şi sociologiei, sau 
dinăuntru, din punct de vedere al spiritului sau 
filosofiei existenţei. Pentru sociologia pozitivistă, 
persoana este o parte infimă a societăţii. 
Societatea este cercul circumscris. Ea reprezintă 
o forţă infinit mai puternică decât persoana. Nu 
apreciem raporturile persoanei cu societatea decât 
prin categoriile numerice, cantitative. Dar 

„cantitatea, numărul şi forța, nu aduc o soluţie 
problemei valorii. Dinăuntru, existenţial, sub 
unghiul spiritului, totul îşi schimbă faţa. Nu 
persoana face parte din societate, societatea este 
aceea care face parte din persoană: ea este unul 
din conținuturile calitative, pe care-l dobândeşte 
în cadrul realizării sale. Aici persoana învăluie 
societatea, căreia nu-i aparţine decât parţial. Vinet 
spune foarte bine că societatea nu este omul, ci 
numai toţi oamenii”, Există în persoană o 
întreagă regiune profundă care este absolut 
impenetrabilă societăţii, viața spirituală a 
persoanei scapă societăţii şi nu poate fi 
determinată de ea. În viaţa spirituală se realizează 
comuniunea, Împărăţia lui Dumnezeu. Dar pe 
alocuri, această viață spirituală se poate găsi 
obiectivată în societate; religia devine atunci un 
fapt social şi Împărăţia lui Dumnezeu o instituţie 
socială. Aici regăsim cele două surse ale religiei 


de care vorbeşte Bergson”, Persoana nu ar putea 
fi o parte a societăţii, pentru că n-ar putea 
participa la ceva decât prin comuniune. 

Forma exterioară a obiectivării este 
reprezentată indubitabil, de stat. Statul ignoră 
misterul persoanei şi chiar atunci când îi apără 
drepturile nu are în vedere decât o atitudine 
abstractă, nu o persoană vie. Statul nu este 

existenţial, nu ascunde elementul de 
existenţialitate care rămâne prezent, de exemplu, 
în patrie, lipsit de orice căldură și viaţă. Statul 
este numai o funcţie de obiectivare şi e opus 
comuniunii. Comuniunea nu este niciodată 
propice funcţionării statului, şi când o întâlnim 
aici este întotdeauna o urmare a erupției în ea a 
unui element de alt ordin. Toennies distinge 
comunităţile organice ca familia, tribul, poporul 
(Gemeinschaft), şi formațiunile ideologice, 
mecanice, de tip social (Gesellschaft) cum ar fi 
statul. Dar el înţelege comunităţile organice într- 
un mod naturalist şi prin urmare nu pătrunde în 
sânul problemei comuniunii. Concepţia organică 
a societăţii în care s-au complicat atâta 
romanticii, este, fără îndoială, o formă de 
naturalism. De fapt comuniunea este un fenomen 
spiritual care depăşeşte natura organică. Guardini 
ar spune  “Gemeinschaft” (comuniune) şi 


= pr: | but 
organisation” . Cu concepția naturalistă şi 


organică despre popor, colectivitate, persoana 
este în mod necesar considerată ca o simplă 
celulă a organizării sociale, adică parte a unui 


92 A 
tot “. Este ceea ce am observat în toate curentele 


populiste, fascism, hitlerism, eurasism. Forţa unei 
societăţi şi în mod deosebit forța unui stat, nu 
constituie o valoare prin ea însăşi, şi poate fi 


pri, 


manifestarea unei naturi demoniace. Slăbiciunea 
persoanei în fața societăţii, a statului, este cea 
care poate reprezenta cea mai înaltă valoare. 
Ceea ce primează prin forță în această lume 
obiectivată, decăzută, nu este ceea ce are cel mai 
mare preţ. Omul este o valoare mai înaltă decât 
societatea, națiunea, statul, dar i se întâmplă să 
fie zdrobit de societate, naţiune, stat, devenite 
idoli ai lumii obiectivate, decăzute, ai acestei 
lumi deznădăjduite în care relaţiile sunt bazate pe 
constrângere. Proprietatea lumii obiectivate şi 
socializate este de a introduce peste tot ordinea, 
porunca, autoritatea. Este unul din aspectele 
oricărei concepţii fondate pe sociologie. Un alt 
aspect este de a nu vedea în lume decât munca şi 
de a-şi reprezenta lumea şi viaţa socială pe 
modelul unui atelier sau uzine. Dar se uită adesea 
că o filosofie a muncii nu poate fi decât 
antimaterialistă, că munca este de esenţă 
spirituală, fizică, şi nu materială, cum pretindea 


As) Ya i A mc 
Marx . Adică munca poate servi la constituirea 
nu numai a unei societăți ci şi a unei 


CĂII APR, Ori, dacă aşa stau lucrurile, aceasta 
se întâmplă în măsura în care munca reprezintă o 
calitate a persoanei. În comunism nu există 
comuniune, nu există nimic altceva decât o 
comunicare căreia i se dă prin forţă un caracter de 

comuniune. Exploatarea omului de către om şi 
exploatarea omului de către stat este convertirea 
omului în obiect. Exploatare omului de către om 
nu este depăşită decât printr-un act care 
descoperă “tu”-ul; acela nu se descoperă nici în 


capitalism nici în comunismul mais 
Există o diferență funciară între comunicare şi 
comuniune. Comunicarea între conştiinţe 
presupune întotdeauna dezunirea şi disocierea. Ea 
prezintă grade diferite, de la legăturile de familie, 
care sunt cele mai apropiate şi strânse, până la 
cele mai îndepărtate şi lejere care ne leagă de 
stat. Dar niciodată, la orice nivel ar fi, ea n-ar 
putea atinge comuniunea, fraternitatea perenă, 
fuziune în dragoste. Socialismul poate sustrage 
persoana unor grupări sociale mai restrânse Și 
comunicărilor pe care ele le presupun. Dar o 
relaţie a eului cu un obiect nu poate fi în nici un 
caz o comuniune. În toate grupările sociale eul 
este plasat în faţa unor obiecte cu care comunică 
sub semnul scindării. Dar cu apariţia comuniunii 
părăsim lumea obiectelor. Familia este deja o 
obiectivare a vieţii “erotice” şi afective, şi de 
aceea, comuniunea face loc adesea comunicării. 
Statul, care prin natura sa este pe de-a-ntregul 
străin comuniunii, se transformă în tiran când 
vrem să-i dăm caracterul unei comuniuni 
obligatorii. Constrângerea nu este posibilă decât 

în lumea comunicării. Lumea obiectivată este o 
“lume dezunită, ale cărei părți, deşi menţin 
coeziunea, sunt străine unele de altele. 
Comuniunea, cum s-a explicat, nu este posibilă 
pentru mine decât cu un “tu”, cu un alt eu şi nu 
cu societatea-obiect, cu “ea”. Comuniunea lui eu 
cu tu îl constituie pe “noi”. Comuniunea a două 
persoane are loc într-o a treia. Aşa este cazul 
pentru comunicarea eului cu obiectul, numai 
atunci această a treia persoană nu este noi, ci acel 
“ea”. Natura şi legile sale, societatea, statul, 
familia, clasa sunt pentru persoană tot atâtea “el”, 
“aceasta”, impersonale. Comuniunea şi unitatea, 
cognitive şi emoţionale nu sunt realizabile decât 
în ordinea existenţei, cu o fiinţă existentă; ele 
marchează întotdeauna erupția în lumea noastră a 
unei alte lumi. Lumea obiectivată şi socializată 
este o lume cantitativă. Acel “el” şi “aceasta” 
reprezintă lumea decăzută, lipsită de comuniune, 
în care comunicările nu sunt fondate pe intuiţie şi 
dragoste. La nici un nivel al comunicării nu se 
ştie ce este uniunea unui suflet cu altul. În această 
lume, biserica şi comunitatea religioasă devin de 
asemenea, comunicări obiectivate şi socializate, 
căci biserica însăşi poate fi privită ca societate şi 
comuniune. Ea reprezintă în acest caz o lume 
secundară şi nu primară, o lume care este un 
reflex şi în care nu se poate comunica decât cu 

ajutorul simbolurilor. Comunicările obiectivate şi 
socializate sunt simbolice şi nu realiste. 
Comuniunea se distinge precis de comunicare 
prin realismul său ontologic; comunicarea fiind 
simbolică, foloseşte numai semne convenţionale. 
Această simbolică este specială pentru fiecare 
grupare socială: familie, clasă, stat, biserică, (în 
măsura în care biserica este o instituţie socială). 
Viaţa interioară, viaţa afectivă se poate manifesta 
mai mult sau mai puţin, dar uniunea şi 
comuniunea autentică rămân întotdeauna 
inaccesibile. Uniunea şi comuniunea presupun 
gradul maxim de comunitate spirituală. Dar, lucru 
frapant, mănăstirea sau comunitatea călugărilor 
nu constituie încă o adevărată comunitate şi nu 
este fondată decât pe simbolismul comunicării; 
mănăstirea este întotdeauna o formă de 
obiectivare socială. 

N-am putea accepta doctrina lui Leibnitz 
asupra monadelor închise definitiv. Jaspers spune 
pe bună dreptate că existenţa eului presupune 


deschiderea lui spre altul, spre cgyp96, Este 
indispensabil de adăugat că, existența eului 
presupune egal pătrunderea sa în “noi”, în 
interiorul căruia se operează comuniunea eului cu 
“tu”-ul. Dar monada poate fi mai mult sau mai 
puţin închisă, să se deschidă unor anume obiecte 


şi să se închidă altora. Acest lucru trebuie înţeles 

în mod dinamic. Monada poate ţine uşile şi 
ferestrele constant închise, de partea lumii 
spirituale şi să încerce astfel o profundă 
singurătate. Dar numai în virtutea destinului 
propriu şi nu a definiţiei sale metafizice. 
Personalităţile creatoare, geniale, pot simţi mari 
dificultăţi în relaţiile lor cu lumea banalităţilor 
cotidiene, să fie în conflict cu ea, dar în acelaşi 
timp să înţeleagă prin ea lumea întreagă. 
Simbolismul mijloacelor de comunicare 
sociale este variabil. O importanţă capitală revine 
aici tehnicii şi maşinii. Tehnica vieţii ameliorează 
comunicările între oameni, dar nu slăbeşte deloc 
şi dimpotrivă creşte, dezunirea lor profundă. 
Tehnica ignoră orice comuniune, ea reprezintă 
forma extremă a obiectivării existenţei umane. 
Maşina, avionul, cinema-ul, T.S.F. etc. sunt, 
desigur, de cea mai mare importanţă pentru a face 
universale mijloacele de comunicare între 
oameni; prin intermediul lor omul încetează să fie 
înlănţuit într-un punct determinat al globului şi 
este lansat într-un curent al vieţii mondiale. Dar 
prodigioasa difuziune a mijloacelor de 
comunicare universale se arată contrară 
proximităţii şi intimităţii care caracterizează 
comuniunea: ele lasă omul singur. Pe alocuri, 
totuşi, acest proces, ca toate lucrurile din această 
lume, are două feţe: nu este numai negativ, are şi 

o valoare pozitivă. În societăţile restrânse de altă 
dată, de formă particulară sau “generică”, 
indivizii  comunicau într-o manieră prea 
impersonală. Numai după experienţa singurătăţii, 
după ce eul s-a detaşat de organicul în care era 
absorbit, relaţiile au putut lua un caracter intens 
personal. Tehnica a contribuit la aceasta într-o 
măsură largă. Folosirea maşinii a înlocuit 
exploatarea inumană a omului și animalului, care 
împiedicau orice comuniune veritabilă. Şi în 
această vârstă a tehnicii, poate se încearcă şi se 
recunoaşte mai vie posibilitatea unei comuniuni 
cu animalele care ne permite să ne depăşim 
singurătatea. Într-un câine, de exemplu, eul poate 
găsi nu numai un obiect, ci un adevărat prieten. 
Noi perspective ni se deschid în acest sens. 
Schimbarea survenită în raportul omului cu omul, 
al omului cu Dumnezeu, cu animalul sau floarea, 
manifestă întotdeauna o activitate superioară 
celei care se foloseşte la organizarea unei 
întreprinderi industriale. 

Comuniunea este unul din acele scopuri 
ale vieţii omeneşti al cărei sens este religios. 
Comuniunea este participare, participare 
reciprocă,  întrepătrundere. Dar această 
participare are nevoie să se opereze în interiorul 
unei unităţi cuprinzând în acelaşi timp eul şi “tu - 
ul. Această întrepătrundere a eului cu “tu”-ul are 


233 


loc în Dumnezeu. Comuniunea depăşeşte 
opoziția lui unu cu multiplul, a universalului cu 
particularul. În ochii societăţii, persoana în 
existenţa sa interioară, în destinul său unic şi de 
neînlocuit, rămâne întotdeauna iraţională. 
Raţionalizarea acestei  iraţionalităţi este 
întotdeauna o violență exercitată de societate 
asupra persoanei. Persoanele se pot uni nu numai 
în societăţi deschise, ci şi în societăţi secrete: 
francmasonerie, ocultism. Dar aceste uniuni 
secrete nu sunt mai puţin socializate şi 
obiectivate, în cadrul lor, în ciuda unei solidarități 
mai strânse, nu apare mai mult adevărata 


comuniune” ”., persoana poate chiar să fie aici 
mai oprimată şi comprimată. Antagonismul şi 
conflictul persoanei şi societăţii nu sunt depăşite 
la nici o treaptă a comunicării care poate exista în 
interiorul grupărilor sociale. Ele aparţin tragicului 
etern al vieţii umane. Antagonismele şi 
conflictele de clasă pot fi învinse şi depăşite, nu 
însă, antagonismul şi conflictul persoanei cu 
societatea. Marx nu vedea decât complexitatea 
unui conflict al claselor. El consideră că într-o 
societate fără clase ar trebui să dispară orice 
conflict al persoanei cu societatea, persoana 
trebuie să fie finalmente socializată și să-şi 
găsească aici satisfacția. Dar Marx nu a pătruns 
înăuntrul problemei. Văzând lucrurile mai 

profund, contrariul este cel adevărat. Conflictul 
dintre clase n-ar face decât să acopere conflictul 
etern, metafizic, dintre persoană şi societate. 
Împotriva  atotputerniciei şi  absenteismului 
statului şi societăţii se ridică persoana oprimată 
de o clasă oarecare, persoana burghezului, 
proletarului sau intelectualului. Statul şi 
societatea n-ar putea deveni definitiv absolute 
pentru că există persoana oprimată aparţinând 
cutărui sau cutărui grup social. Mussolini spunea 
că atunci când poporul va fi devenit definitiv 
stăpân pe stat, statul nu va mai avea nevoie să 
sufere o limitare pentru a fi determinat să 
respecte drepturile persoanei oprimate într-un 
grup social sau altul: el va deveni atunci 


absolut e. În comunismul lui Marx şi în 
fascismul lui Mussolini, conflictul dintre 
persoană şi societate dispare din aceleaşi motive, 
însă şi una şi alta formează unul şi acelaşi tip din 
punct de vedere al morfologiei sociale. 

Pentru fascism el reprezintă, desigur, o formă 
nouă şi consecventă a democraţiei, în care 
“poporul” este direct în posesia statului şi îl 
“absolutizează” făcând din el, însăşi expresia 
esenței sale. Fascismul nu se opune atât 
democraţiei, care sub formele sale consecvente 
este partizană a ateismului, cât aristocratismului 
sau liberalismului. Cezarismul roman nu era oare 

democratic? Cezarismul oferă tot timpul un 
caracter plebeu. Umanitatea va trebui probabil să 
treacă printr-un stat în care poporul să fie 
socialmente unificat, în care orice deosebire de 
clasă va fi suprimată; statul cucerit de poporul 
unificat, de acum fără clase, în care persoana 
socializată şi etatizată definitiv, convertită în 
obiect social, nu va mai cunoaște conflict cu 
societatea sau statul. Numai atunci, la acel 
apogeu al socializării, când conflictele claselor 
sociale nu vor mai masca fondul existenţei 
umane, va apare conflictul etern şi tragic al 
persoanei cu statul, nu al persoanei aparţinând 
unui grup social sau altui, ci a oricărei persoane 
umane, considerând că ea este chipul şi 
asemănarea lui Dumnezeu şi nu chipul şi 
asemănarea societăţii obiectivate. Lumea va 
vedea din nou persoana umană îndreptându-se 
împotriva poporului, societăţii, statului. Marx a 
făcut numeroase descoperiri sociologice, dar 
întotdeauna într-o sferă secundară şi niciodată în 
profunzimea primei sfere. Proudhon a presimţit 
existenţa  eternei antinomii a persoanei şi 
societăţii. Nici la Marx, nici la alt socialist 
materialist nu se pune problema singurătăţii, 
comuniunii, ca distingându-se de comunicare, 
pentru că problema persoanei nu e privită în 

profunzimea ei metafizică . lată-ne ajunşi la 

problema raportului persoanei cu masa, 
colectivul, şi problema raportului persoanei cu 
aristocratismul şi democratismul. 

Se poate oare spune că atunci când 
persoana se uneşte cu o altă persoană în interiorul 
colectivităţii sociale, ele formează un “noi” cu 
sensul pe care-l acordăm acestui cuvânt? Oare se 
produce aici o adevărată uniune şi comunicare a 
eu-lui cu “tu”-ul? Nu, desigur. Colectivul social 
aparţine fără rezerve obiectivării relaţiilor umane, 
el reprezintă proiecția în afara existenţei umane. 
Viaţa maselor se supune legii sugestiei colective, 


unde persoana dispare, Abandonată masei, 
mişcării masei, sugestiei colective, instinctului de 
imitație, emoţiilor şi instinctelor inferioare ale 
maselor, existența persoanei, departe de a se 
înălța, scade în calitate. Masa sau mulţimea nu 
este poporul organizat. Nici masa nu este acel 
“noi”. Dacă în stările elementare şi inconştiente, 
exclusiv emoţionale ale masei, eul nu încearcă 
singurătatea, nu înseamnă că el este în 
comunitate cu un “tu”, că se uneşte cu altul, ci 
din cauză că el dispare, sentimentul şi conştiinţa 
sa sunt abolite. Şi nu într-un “noi”, ci într-un sar, 
un “acela”. Masa, mulţimea este un “el”, un 
“acela” şi nu un “noi”. “Noi” implică existența 
unui “eu” şi a unui “tu”. În masă, în mulţime, 
“cu” îmbracă o mască, care-i este impusă de ea ŞI 


237 


de instinctele, pasiunile ei inconştiente. Simmel 
spunea că, masca manifestă precis puterea masei. 
In viaţa maselor, rolul determinant este jucat de 


contagiune şi imitaţieOl. Eul iese din starea sa 
de singurătate, dar prin pierderea de sine. Ceea ce 
acţionează în războaie, revoluţii şi reacţii, în 
dezlănțuirea oarbă a mişcărilor colective, 
naţionale sau religioase, nu este eul şi colectivul, 
acel “acela” inconştient. Nici o singurătate, dar 
nici comuniune. Aşa este comunismul rus, în care 
nu este loc pentru singurătate, pe care pretinde că 
o suprimă, dar în care nu este nici o comuniune 
între „eu” şi “tu”. Tot aşa, şi încă în şi mai mare 
măsură, în național-socialismul ' german. Aici, 
colectivitatea socială nu este acel “noi 
ecumenic”, care presupune întotdeauna eul, ci 
“el”-ul. Se produce aici o raţionalizare a 
instinctelor şi înclinațiilor lor impersonale. Șefii 
maselor sunt întotdeauna ceva similar unui 
medium, ei guvernează masele, dar sunt de 
asemenea guvernaţi de ele. Freud spune foarte 
just că masa încearcă o atracţie erotică faţă de 


Pg use Le 102 
şeful său, că este îndrăgostită de el . Aşa au 


fost posibile dictatura unui Cezar, a unui 
Cromwell, Napoleon sau a unor mici cezari şi 
napoleoni contemporani. Aceeaşi atracţie erotică 
există faţă de suveran; dar puterea suveranului se 

baza pe veneraţii mai stabilizate, tradiţionale, 
sancţionate din punct de vedere religios. Şefii 
trebuie să descopere simbolica aptă să ridice 
masele şi în acelaşi timp să le unească şi 
înglobeze. Dar această simbolică trebuie 
întotdeauna să flateze dorinţele maselor. Şeful nu 
poate face altfel, decât să flateze masele. Şi dacă 
e un om superior, acest şef, care se dedică pe de- 
a-ntregul maselor, poate resimţi o adâncă 
singurătate, căci el ignoră comuniunea. Suveranul 
cel mai ordinar este şi el îndepărtat de a cunoaşte 
comuniunea. Simbolica raporturilor pe care 
supuşii lui o au cu el i-o interzice. Cel mai solitar 
dintre toţi este geniul, nu gânditorul solitar sau 
poetul, ci mai exact marea personalitate istorică 
care guvernează masele. Raporturile care-l unesc 
pe şef cu masa se organizează ca nişte raporturi 
de la subiect la obiect şi nu ca raporturi de la “eu” 
la “tu”. Dar în ce raport este persoana cu 
democraţia pacifistă în care masele nu sunt într-o 
continuă agitaţie şi trăiesc într-un regim relativ 
stabil? Aceste raporturi trădează conflictul tragic, 
etern şi ineluctabil al persoanei cu societatea. 
Opinia publică, aşa cum a fost înfăţişată în ţările 
democratice şi care realizează imperiul 
mediocrităţii este forma externă a obiectivării, ea 
înăbuşă existența interioară a persoanei. 
Individualismul burghez închis sufocant, cu 

închiderile şi barierele sale se aliază foarte uşor 
cu cel mai complet impersonalism, cu nivelarea 
şi formele cele mai joase ale imitaţiei sociale. 
Realizarea persoanei este o sarcină aristocratică. 
Dar această sarcină aristocratică n-are nimic 
comun cu un regim aristocratic, cu 
aristocratismul social. Acela este un aristocratism 
“generic”, ereditar, transmis de tradiţie, care nu 


are nici o legătură cu calităţile persoahei 05, Dar 
aici este vorba exact de aristocratismul personal, 
de un aristocratism în raport cu existența 
interioară a omului, şi nu cu obiectivarea 
societăţii. Este vorba de demnitatea persoanei,-de 
o demnitate non “simbolică” şi reală, legată de 
calităţile şi darurile persoanei. Demnitatea 
colectivă generică şi simbolică şi nu reală, este: o 
moştenire a trecutului strămoşilor, ea este 
proprietatea unei naturi, a unei clase, a unei caste, 
etc. Democraţia este adevărată atâta timp cât 
afirmă demnitatea oricărui om. Eroarea sa constă 
în împingerea la extremă a demersurilor de 
obiectivare ale existenței umane. Nostalgia 
comuniunii, “familiarităţii”, nostalgia unui suflet 
apropiat, frate, al unui veridic reflex al eului într- 
un alt eu, nu poate fi stinsă de nici o societate. 
Orice societate este regatul lui Cezar. 
Comuniunea este regatul lui Dumnezeu. 
Nostalgia inerentă singurătăţii este o nostalgie a 

sufletului. Ieşirea în afara singurătăţii este o ieşire 
în spirit. Ceea ce face atât de dureros accesul la 
comuniune este faptul că persoanele reprezintă 
toate lumile diferite şi misterioase care nu se 
ating şi nu se întredeschid unele altora decât 
parţial. Dar când ele intră în lumea spirituală, se 
scaldă într-o atmosferă unică şi fraternă, care este 
regatul lui Dumnezeu. 

IV 


Persoana şi schimbarea. - Persoana şi 
dragostea - Persoana şi moartea. - Omul vechi şi 
omul nou. - Concluzii 


Am spus deja că persoana este o 
schimbare a cărei bază este imuabilă. În cursul 
realizării persoanei cineva se schimbă, dar 
rămâne totuşi acelaşi, îşi păstrează identitatea. Ne 
putem bucura când persoana se schimbă, se 
îmbogăţeşte, se ridică, dar ne îngrozim şi ne 
înspăimântăm când nu mai este posibil să o 
recunoaştem şi când faţa cu care eram familiari, 
lasă loc unei feţe cu totul diferite, necunoscute. 
Persoana este eternă; ea rămâne întotdeauna ea 
însăşi, este de neînlocuit şi în acelaşi timp 
persoana se schimbă în mod constant; ea e pe 
cale de creaţie şi are nevoie de timp pentru a 
ajunge la plenitudinea existenţei sale. Această 
persoană trebuie să depăşească neîncetat 


contradicţia! 07. Ea este ostilă timpului care 
poartă în el moartea; şi pe de altă parte realizarea 
sa generează timpul. Acela este paradoxul 
fundamental al persoanei, paradoxul conştiinţei, 
schimbării şi imutabilităţii, timpului şi supra- 
temporalului. Persoana presupune schimbarea, 

inovaţia creatoare; ea nu suportă să se fixeze nici 
într-un statism,. dar în această schimbare ea nu 
trebuie să se trădeze deloc, trebuie să rămână 
fidelă sieşi. Misterul existenţei sale este misterul 
alianţei, schimbării şi noutăţii, cu fidelitate sieşi 
şi păstrarea identităţii sale. Despre o persoană 
umană trebuie să spunem: cum s-a schimbat, câtă 
noutate e în ea, identică cu sine, fidelă sieşi. 
Această alianță apare mai bine în conştiinţa 
vocației şi predestinării sale şi această conştiinţă 
determină schimbarea, creaţia din nou cu 
păstrarea identităţii, unităţii întregii vieţi chemate 
spre un scop superior. Oamenii înţeleg în general 
rău această persistenţă a identităţii persoanei sub 
schimbările vizibile, pentru că în dragoste se 
descoperă misterul unei fețe unice şi de 
neînlocuit şi el rămâne închis pentru cei care nu 
iubesc. Dar pentru că cel mai adesea persoana 
celuilalt este privită fără dragoste, fără simpatie 
sau bunăvoință, identitatea feţei poate rămâne 
neobservată. Persoana este foarte strâns legată de 
dragoste. Ea se realizează prin dragoste, prin ea 
se depăşeşte singurătatea şi se realizează 
comuniunea. Dragostea la rândul ei presupune 
persoana, ea este o relaţie de la persoană la 
persoană, unde persoana iese din sine pentru a 
pătrunde în altă persoană, act prin care persoana 
este recunoscută şi confirmată pentru 

eternitate 05, Monismul confirmă dragostea. El 
nu afirmă identitatea persoanei, ci identitatea 
tuturor persoanelor, prezenţa în totalitate a unui 
singur principiu: “tu înseamnă eu”. Ori, 
dimpotrivă, esenţa dragostei constă exact în aceea 
că ea descoperă persoana celuilalt care nu este 
identică cu nici o alta; în aceea că persoana nu 
iese din sine decât pentru a găsi o altă persoană. 
Dragostea este dualitate; ea presupune două 
persoane şi nu o identitate nediferenţiată. 
Misterul dragostei este inseparabil de faptul că 
persoanele nu sunt identice între ele, că o altă 
persoană rămâne întotdeauna un “tu”. Astfel, 
misterul dragostei, misterul persoanei sunt legate 
indisolubil. Ceea ce afirmă impersonalismul, nu 
este dragostea de bunuri, de o idee abstractă, ci 
dragostea de o persoană, de o ființă concretă, vie, 
dragostea de un “tu”. Dragostea de bunuri 
degenerează uşor în dragoste de “ceva”. 
Personalismul este dragostea de aproapele, de 
persoana unică şi de neînlocuit, dragostea de om 
în Dumnezeu şi nu numai dragostea de 
Dumnezeu şi de valoarea suprapersonală în om. 
Aici ne ciocnim şi de etica idealistă care 
proclamă dragostea de idee, valoare şi de etica 
realistă care proclamă dragostea de om în el 
însuşi, de faţă umană. Dragostea de om în el 
însuşi nu trebuie să excludă dragostea de materie, 

de calităţi, de instruire. Dimpotrivă, ele se unesc 
una cu alta, cum se unesc şi în interiorul 
persoanei, personalul cu suprapersonalul, umanul 
cu supra-uman ul, realul şi idealul. Dragostea de 
persoană este perceperea identităţii şi unităţii sale 
în această schimbare şi dedublare continuă, 
perceperea măreției sale, până şi în cea mai 
flagrantă josnicie a ei. Dragostea este o breşă a 
lumii obiectivate şi o pătrundere în existența 
interioară în care obiectul dispare pentru a face 
loc lui “tu. De aceea în orice dragoste autentică 
se produce întotdeauna sosirea Împărăției lui 
Dumnezeu, a unui alt plan al existenţei, diferit de 
lumea noastră decăzută, proiectat în afară, 
obiectivat. În aceasta viaţa umană nu este numai 
o continuă schimbare: ea este şi o constantă 
trădare. În ea dispare identitatea, în ea se 
dedublează şi se descompune persoana, iar faţa sa 
unică şi de neînlocuit ne scapă. Şi comuniunea 
este aici imposibilă, pentru că ea presupune 
persoana, o identitate în adâncul fiecărei 
persoane, fidelitatea persoanelor unele faţă de 
altele. Marile forţe care luptă pentru persoană în 
lumea decăzută sunt forţele memoriei, dragostei 
şi creaţiei. Pentru menţinerea identităţii 
personale, societatea este posibilă, spre deosebire 
de comuniune. 

Dragostea este esenţială nu numai pentru 

relaţiile noastre cu altul, ci şi pentru relaţiile cu 
sine însuşi. Egoistul nu este deloc un om care se 
iubeşte. El poate să nu se iubească și să poarte 
pică altora din această intimitate faţă de sine 
însuşi, să încerce pentru ei un “resentiment”, să le 
vrea răul, exact pentru că nu se place pe sine 
însuşi. Există aici un resentiment de umilinţă 


care, în cruzime, îşi caută compensaţii 00 
Egoistul poate fi împărţit nu numai cu altul, ci şi 
cu sine însuşi. “lubeşte-l pe aproapele tău ca pe 
tine însuţi”. Aceasta înseamnă că trebuie să ne 
iubim pe noi, adică să identifici în tine cu 
dragoste persoana, esența sa unică şi de 
neînlocuit. O prea mare dezafectare faţă de sine 
atestă pierderea propriei conştiinţe de persoană, 
pentru că persoana nu se cunoaşte decât prin 
dragoste. Dragostea înseamnă intuiţia persoanei. 
Această intuiţie trebuie s-o avem pentru noi 
înşine ca şi pentru ceilalţi. Ne-a fost comandat să 
ne sacrificăm, dar nu să nu ne iubim. Realizarea 
persoanei este legată de renunțare şi sacrificiu, de 
triumf asupra egocentrismului, dar nu de 
dezafectare faţă de sine. 

"Persoana este inseparabilă de durere şi 
suferinţă. Realizarea sa este dureroasă şi omul 
renunţă la personalitatea sa pentru a nu suferi. 
Refuzul persoanei în comunism este dorinţa de a 
izgoni durerea şi suferinţa, graţie unei organizaţii 

colective nu numai a vieţii sociale, ci şi a 
conştiinţei. Lupta pentru realizarea persoanei este 
o luptă eroică,act prin excelență personal. 
Persoana este legată de libertate: fără libertate nu 
există persoană. Şi realizarea persoanei nu este 
altceva decât cucerirea libertăţii interioare, a unei 
libertăţi în care omul este de acum încolo eliberat 
de orice determinare venită dinafară. Fiinţa care 
trăieşte sub imperiul necesităţii şi constrângerii 
nu cunoaşte încă libertatea. Dar libertatea este 
greu de suportat: ea generează durere şi suferinţă. 


Tragicul vieţii este în liberul 7. Astfel omul 
renunţă uşor la libertatea sa pentru a nu suferi, 
pentru a neutraliza acest tragic al existenţei. Două 
concepții ale sensului existenței umane se 
înfruntă constant: una îi asigură ca scop o salvare 
cu totul negativă, care nu este liberatoare decât 
prin raport la pierzanie, de exemplu stingerea 
oricărei suferinţe în timp şi în eternitate, cealaltă 
constă în realizarea persoanei, în înălțarea şi 
ascensiunea sa calitativă, în cucerirea adevărului, 
frumuseţii, adică în creaţie. Căutarea salvării 
poate să nu fie deloc o proiecţie supranaturală a 
egoismului terestru. Dar se poate, de asemenea, 
să înţelegem prin salvare, cucerirea plenitudinii şi 
perfecțiunii vieţii. Realizarea persoanei cere un 
curaj întreprinzător, victoria asupra temerii de 
viață şi de moarte, a temerii generate de 


247 


utilitarism, de grija fericirii, de ferirea de orice 
rău, fără vreo căutare a libertăţii şi perfecțiunii. 
Principiul  personalismului se opune direct 
principiului utilitarismului, individual şi social: el 
cere din punct de vedere social ca orice persoană 
să se afle plasată în condiţii de existență umană 
conforme dorințelor sale de om. 

Tragicul esenţial al existenţei persoanei în 
această lume înseamnă că ea este indisolubil 
legată de moarte. Impersonalul nu cunoaşte 
tragedia morţii în sensul în care o trăieşte 
persoana. Cu cât persoana este mai avansată în 
realizarea sa, cu atât e mai ameninţată de moarte, 
pentru că persoana, în virtutea esenței sale, sau a 
„ideii“, e nemuritoare, eternă. Tragicul morţii 
afectează mai ales ceea ce în lumea noastră e 
nesupus morţii. Dar sarcina persoanei, ideea care 
este în ea, aparţin eternității. De aceea moartea 
unui om pe cale de a-şi realiza persoana este atât 
de tragică. Am putea merge chiar până la a 
admite că, refuzul total al persoanei duce la o 
nemurire naturală. Dar această nemurire n-ar 
putea fi niciodată eternitatea. Lupta pentru 
persoană este o luptă împotriva servituţii, care era 
soarta naturală a omului. Omul a fost mai întâi 
sclavul naturii, apoi sclavul statului, naţiunii, 
clasei şi în fine, sclavul tehnicii şi societăţii 
organizate. Dar realizarea persoanei este 

depăşirea oricărei servituţi: omul este acum acela 
care are puterea asupra tuturor lucrurilor. Ultima 
servitute a omului este supunerea sa în faţa 
morţii. Nici o utopie sau organizare socială nu 
sunt capabile să-l elibereze de ea. Dar victoria 
asupra morţii este în același timp acceptarea 
însăşi a misterului morţii: este o atitudine 
antinomică. Pe de lată parte, realizarea persoanei. 
este realizarea comuniunii, în viaţa socială şi 
viaţa cosmică, depăşirea acestei izolări care 
antrenează moartea. Înseamnă că, precis, 
realizarea comuniunii nu cunoaşte moartea. 
Dragostea este mai puternică decât moartea. 
Pentru persoanele care comunică în dragoste, 
există separare, dar aceasta, în ciuda tragicului 
său, numai dinafară, în lumea obiectivată, se 
numeşte dragoste. Dinlăuntru este calea spre 
viață, moartea nu există decât în lumea 
obiectelor, dar în particular, ea nu există, pentru 
persoană, decât în sensul că aceasta e dată lumii 
obiectivate, care îi este atât de opusă. Realizarea 
persoanei este o autocreaţie eternă, o elaborare a 
omului nou şi o distorsionare a vechiului om. Dar 
a vorbi de “omul nou” nu înseamnă să facem apel 
la puterea timpului, nu înseamnă să negăm ceea 
ce este etern în om; înseamnă să invocăm 
realizarea acestui conţinut etern. Realizarea 
chipului şi asemănării lui Dumnezeu în om, este, 

fără îndoială, o schimbare, o invocaţie, o creaţie, 
dar în cu totul alt sens decât o afirmă concepția 
actualistă a omului nou al epocii tehnicii: aceasta 
este o greşeală în faţa eternității. Eul este plasat 
în faţa obiectului şi aruncat printre obiecte. 
Pentru a realiza persoana, în totalitatea 
manifestărilor ei (inclusiv cunoaşterea), eul 
trebuie să se realizeze în lumea obiectivată; 
această realizare nu poate niciodată şi în nici un 
fel să se împlinească definitiv într-o astfel de 
lume: ea se desăvârşeşte pe un alt plan, planul 
spiritului şi libertăţii, comuniunii şi dragostei, 
care nu-şi află locul printre obiecte. 

Omul este o fiinţă istorică, el este chemat 
să se realizeze în istorie: istoria este destinul său. 
EI este nu numai constrâns să trăiască, ci şi să 
creeze în istorie. În istorie omul obiectivează 
ceea ce a creat. Spiritul istoriei este obiectiv, 
tocmai pentru că în istorie rezultatul actelor 
salvatoare sunt obiectivate; niciodată omul nu 
atinge aici ceea ce a visat. În virtutea obiectivării 
sale, istoria este absolut indiferentă faţă de 
persoana umană, ba este mai crudă pentru ea 
decât natura şi nu o recunoaşte niciodată drept 
valoare supremă: o astfel de recunoaştere ar 
însemna oprirea şi sfârşitul istoriei şi totuşi omul 
nu se poate sustrage istoriei fără să se diminueze; 
ea este calea şi destinul său. Dar niciodată el nu 

trebuie să se prosterneze în faţa ei, nici să caute 
în necesitatea istorică criteriul său de valori. Prin 
simplul fapt că este chemat să existe în istorie, el 
este chemat să creeze cultura şi cultura este calea 
şi destinul său: căci omul este o fiinţă creatoare 
care se realizează creând valorile culturale. 
Cultura scoate omul din barbaria primitivă şi-l 
înalță. Dar prin ea, creaţia omului este 
obiectivată. Cultura clasică este chipul desăvârșit 
al obiectivării care se realizează în diferitele ei 
forme: religie, morală, ştiinţă, artă, drept. În 
obiectivare, focul creaţiei se stinge, avântul 
creator cade, se supune legii. Şi nu se produce 
aici o transfigurare a lumii. Cultura obiectivată, 
cu valorile sale înalte, este tot atât de indiferentă 
şi crudă cu persoana umană, tot atât de neatentă 
cu existenţa interioară, ca istoria, ca întreaga 
lume obiectivată, de aceea şi ea va vedea 
Judecata de Apoi, nu pe cea exterioară, ci pe cea 
interioară; ea va fi judecată de acei care au creat- 
o. Idolatria culturii nu este mai admisibilă decât 
negarea ei prin barbarie. Acest tragic conflict, 
această antinomie insolubilă în lumea noastră, 
trebuie asumate şi traversate. Trebuie asumată 
istoria, cultura, această îngrozitoare, dureroasă 
lume decăzută. Dar nu obiectivarea are ultimul 
cuvânt; acest ultim cuvânt ni se face auzit dintr-o 
altă parte a fiinţei. Şi lumea obiectelor expiră, pe 

pragul eternității, îmbogăţită de experienţa 
tragică. 

Ideea supremă a vieţii mele este ideea 
omului, a chipului. său, a libertăţii sale, a 
predestinării sale creatoare. Acela este Şi 
obiectivul cărţii care se încheie. Dar a vorbi 
despre om înseamnă deja a vorbi despre 
Dumnezeu. Aceasta este esenţial pentru mine. În 
gândirea patristică şi scolastică problema 
“centralităţii” omului, a activității sale creatoare, 
n-a fost pusă realmente. Aceasta a fost 


preocuparea Renaşterii şi umanismului 08. Dar a 
venit timpul să pornim şi să rezolvăm această 
problemă a omului, altfel decât au făcut-o 
Renaşterea şi Umanismul, care nu au rupt 
lanţurile lumii obiectivate. În prezent, gândirea 
noastră s-a făcut mai pesimistă, ea este mai 
sensibilă la răul şi suferințele lumii; dar acest 
pesimism nu este pasiv; el nu se întoarce de la 
durerea acestei lumi, dimpotrivă, o întâmpină. 
Este un pesimism activ şi creator. Toate 
experienţele mele sunt consacrate acestei unice 
teme. Am încercat aici să-i pun bazele şi să-l arăt 
în lumină, într-un eseu de filosofie existenţială. 
Altădată, Feuerbach, care era la jumătatea 
drumului, voia să treacă de la ideea de Dumnezeu 
la ideea de om. Apoi Nietzsche care a mers mai 
departe, a vrut să treacă de la ideea de om la 

ideea de supraom. Omul nu era aici numai o cale, 
ci destinat să simtă că era numai o cale, o trecere. 
În prezent trebuie să înţelegem într-un fel nou că 
a trece la om înseamnă a trece la Dumnezeu. 
Aceasta este tema esenţială a creştinismului şi o 
filosofie a existenţei umane este o filosofie 
creştină, teandrică. Ea nu impune nimic mai sus 
decât adevărul. Numai că adevărul nu este 
obiectivitatea; adevărul nu intră în noi ca un 
obiect. Adevărul implică activitatea spiritului 
omului; cunoaşterea adevărului depinde de 
nivelul comunităţii care pot exista între oameni, 
de comuniunea lor în spirit. 

Note: 

Titlul originalului rus al cărţii este „Eu şi lumea 
obiectelor” 

1. Conform (vom folosi în continuare abrevierea 
cf. Ca în versiunea franceză) Baronul Carra de 
Vaux, Gazali 

2. La Marx şi Durkheim se găsesc multe 
observaţii sociologice adevărate despre religie. 

3. În cartea sa „Progresul conştiinţei în filosofia 
occidentală” (Paris,  Alcan, 1927), L. 
Brunschvicg a exprimat foarte exact ideea 
centrală a filosofiei greceşti. 

4. Jaspers, Psychologie der Weltanschaungen 

5. Husserl, Philosophie als strenge Wissenschafi 
(Logos, t. 1). 

6. Max Scheler. Von Ewigen im Menschen. 

7. Cf. Jacques Maritain: Distinguer pour unir, ou 
les degres du savoir. C” est le dernier mot du 
thomisme moderne. 

8. Gilson. La philosophie du Saint Bonaventura 

9. Keyseling. Meditation sud-americaines 

10. Husserl nu este om de știință, deoarece el 
înțelege prin ştiinţă ceea ce înțelegeau grecii. Şi 
secolele al XIX-lea şi al XX-lea 

1]. Asupra universalităţii raţiunii au insistat d 
exemplu teoreticieni ai ştiinţei ca Wlogiersom. cf. 
De | 'explication dans les sciences. “A 
12. Leon Brunschvicg vede în cunoaşterea 

matematică o spiritualizare. 

13. S-a raportat la foarte interesanta operă: Le 
socialisme du Bielinsky, publicată de Sakoulin, 
unde sunt reunite scrisorile lui Bielinsky către 
Botkine. 

14. Cf. L. Brunschvicg, Spinoza et ses 
contemporains.(Paris, Alcan. 3-e &dition. 1923) 
15. Cf. J. Maritain, Le songe de Descartes. 
(Paris, Edit. R. A. Correa, 1923.) 

16. N. Hartmann, Grundziige einer  Metaphysik 
der Erkenntis. EL se desparte de idealismul 
kantian, dar menţine opoziţia subiect-obiect. 

17. Cf. geniala lucrare a lui Luther: De servo 
arbitrario 

18. Cf. Spinoza et ses contemporains. Les ctapes 
de la pensee mathematique. Le progres de la 
conscience dans la philosophie occidentale. 

19. Cf. Levy-Brubl, Les fonctions mentales dans 
les socictes inferieurs. 

20. Cf. R. Kroner, Von Kant bis Hegel 

21. Cf. în particular S.  Kierkegaarten, 
Philosophische Brocken (Fărâme filosofice) 

22. Aceeaşi problemă şi la Şestov, a cărui 
filozofie constă în negarea filosofiei de către ea 


însăşi. 
23. Karl Jaspers, primul volum Philosophische 
Weltorientierung, al doilea volum, 


Existenzerhellung; al treilea, Meraphysik. 

24. În Jurnalul metafisic al lui Gabriel Marcel se 
găsesc idei foarte apropiate. Cf. de reţinut, 
apendixul care tratează problema obiectivării. 


25. S. Kierkegaarten, Philosophische Brocken 

26. Vladimir Soloviev, La critique des principes 
abstraits et les principes philosophiques de la 
connaissance integrale. 

27. Cf. Levinas, La theorie de I” intuition dans la 
phenomenologie de Husserl. 

28. N. Hartmann, Metaphysk der Erkenntnis. 

29. Dilthey, Einleitung in der 
Geisteswissenschafien, etc. Die geistige Welt. 
Einleitung in die Philosophie des Lebens. 

30. Hegel, Enciclopedia ştiinţelor filosofice. Vol. 
I Ştiinţa logicii. Învățătura despre fiinţă. 

31. Cf. Lebensanschauung. 

32. Cf. N. Berdiaev, Espirit et liberte 

33. Cf. Bârhier, La philosophie de Plotin 

34. Windelband şi Rickert apreciază corect şi au 
dreptate să daute ieşirea din filozofie în 
normativism. 

35. Nicolae Cusanus: De Ja Science du non- 
Savoir. 

36. Opera lui Max Scheler, Die Wissenschafi und 
die Gesellschafi. Probleme einer Soziologie des 
Wissens are valoare şi pune bine problema; dar 
nu-mi pare satisfăcător. La fel de importantă este 

cartea lui Simmel. 

37. Cf. despre această distincţie, cartea deja citată 
a lui Dilthey 

38. Cf. N. Lossky, De /'intutivisme 

39. Cf. frumosa carte a lui Jankelevitch, Bergson. 

40. Cf. N. Berdiaev, Esprit et liberte (traducrea 
franceză, Je Sers Paris, 1933.) 

41. Asupra acestor raporturi se găsesc preţioase 
date la Max Scheler şi în Sociologie a lui Simmel 

42. Cf. Delacroix, Le language et la penssce 

43. Cf. Berdiaev, De la destination de l' homme, 
traducerea franceză apărută în colecţia Je Sers 
Paris, 1935 şi Bergson- Les deus sources de la 
morale et de la religion. (Paris, Alcan, 1932) 

44. O conştiinţă existenţială a lumii este posibilă. 
De exemplu ideile lui Marx despre capitalism pe 
care-l consideră din punctul de vedere al 
raporturilor sociale ca având un caracter 
existential. Din contră, materialismul său este o 
formă extremă de obiectivare. 

45. Amiel, Fragments du Journal intime. 

46. Cf. J. Chevalier, Bergson 

47. Louis Lavelle, La conscience de soi. 

48. Cf. Henri Bremond, Pricre er poesie. 

49. Despre singurătate şi comuniune se poate 
cerceta un interesant capitol al lui L. Lavelle în 
Conştiinţa de sine 

50. Martin Buber, Eu şi tu 

51. Berdiaev, Le sens de /' histoire. Eseu de 
filosofia destinului uman 
52. Cf. Bernoulli, Die Psychologie von Karl 
Gustav Carus. 

"53. Carlyle în Sartor resartus are o remarcabilă 
filozofie a îmbrăcăminţii. 

54. Cf. Tarde, Les lois de [' imitation. 

55. Cf. Freud, Eseuri de psihanaliză Ul. Eul şi 
sinele 

56. Cf. S. Frank, Les fondements spirituels de la 
Societe. 

57. Cf. interesanta lucrare de Max Picard, Das 
Menschengesicht. 

58. Problema este ridicată de Jaspers în tomul al 
II-lea al cărţii Philosophie: Existenzerhellung 

59. Există în acest punct de vedere multe lucruri 
juste la sociologii Durkheim şi Levy-Bruhl. 

60. Gundolf vorbeşte temeinic de magia conținută 
în cuvântul cesar. Cf. lucrarea sa Cesar. 

6]. Cuvântul rus semnifică totodată sex ŞI 
jumătate (Nota trad.) 

62. Ceea ce observă ferm Karl Barth, şi e partea 
positivă a teologiei sale, mai puternică în 
Roemerbrief decât în dogmatica sa. 

63. Cf. cartea lui Bergson deja citată, unde este 
exprimată o ideee apropiată ideii principale a 
cărţii mele: De /a destination de 1 homme” (trad. 
franc. Ed. Je Sers, 1935) 

64. Berdiaev, Esprit et liberte (trad. franc. Ed. Je 
Sers, Paris, 1933) 

65. Cf. Bergson, Eseu asupra datelor imediate 
ale conştiinţei şi Heidegger, Fiinţă şi timp 

66. Cf. Bertrand Russell, Introduction ă la 
philosophie mathematique, şi Brunschvicg, Les 
&tapes de la philosophie mathematique 

67. Cf. Berdiaev, Sensul istoriei 

68. Sfântu Augustin, Confesiuni, cartea a LX. 

69. Cf. Eberhard Grisebach, Gegenwart. Eine 
kritiseche Ethik. Grisebach, sub influenţa lui 
Kierkegaard şi a teologiei dialectice, pune 
problema „prezentului”, dar altfel decât mine. 

70. A se vedea curioasa carte a lui V. Muraviev, 
La conqucte du temps, influenţată de ideile lui N. 
Feodorov. 

71. Chestiunea este excelent tratată de Berdiaev 
72. Cf. Berdiaev, L” homme et la machine, ed. Je 
Sers. 

73. Cf. Emile, Borel, Le Hasard 

74. Cf. în colecţia „Les Cahiers de la Nouvelle 
Journee”, culegerea „Continu er discontinu” care 
continuă articolele lui Louis de Broglie, 
Vialleton, E. Le Roy şi Juvel, La structure des 
nouvelles theories physiques. 

75. Cf. E. Boutroux, De la contingence des lois 
de la nature 

76. A se vedea cartea A. Eggenspiler, Durce er 

instant 

77. Cartea mea era încheiată când am luat 
cunoştinţă de noua operă a lui N. Hartmann: Das 
Problem des geistigen Sein, a cărei primă parte 
este intitulată: Der personale Geist. Cartea 
conţine multe lucruri interesante, dar punctul meu 
de vedere asupra obiectului şi obiectivării se 
deosebesc funciar de cel al lui Hartmann. Nu 
admit niciodată existenţa spiritului obiectiv; 
niciodată spiritul nu poate fi obiect. 

78. Maritain, din perspectivă tomistă opune 
individului ca parte persoanei ca tot. Cf. Du 
regime temporel et de la liberte 

79. Max Scheler, Der Formalismus in der Ethik 
und die materiale Wertethik. 

80. Privind raportul individului cu colectivitatea a 
se vedea societataea primitivă, Levy-Bruhl, L” 
Ame primitive. 

81. Un rezumat succint al acestei doctrine se 
găseşte în Grundgedanken der personalistischen 
Philosophie. Opera principală a lui Stern se 
intitulează Person und Sache. System der 
Philosophischen Weltanschaung 

82. Cf. G. Gurviteh, L' idee de droit social 
Gurvitch apără o doctrină anti-individualistă unde 
nu există o subordonare ierarhică. Doctrină care 
poate fi întâlnită la Krause şi Proudhon. 

83. Cf. opera lui Evreinov citată mai sus. 

84. Cf. M. Picard, Das Menschengesicht. 

85.Cf. Berdiaev, De la destination de l' homme 
86. P. Laberthonniere considera personalismul 
drept filosofia creştină. Cf. paginile alese din P. 
Laberthonniere. Filosofia personalistă vine de la 
Maine de Biran. 

87. Cf. celor două noi cărţi de istoria filosofiei 
hinduse: O. Strass, Indische Philosophie şi R. 
Grousset, Les philosophies indienne, în două 
volume. De asemenea, Ren€ Guenon, Omul şi 
devenirea sa în Vedanta. 

88. Dilthey, Einleitung in die 
Geisteswissenschafien 

89. Cf. A. Vinet, Essais sur la manifestation des 
convictions religieuses et sur la separation de L' 
Eglise et de l'ctat. 

90. Bergson, Două surse ale moralei şi religiei 
91. Romano Guardini, Vom Sinn der Kirche. 

92. Un sociolog rus din anii“ 70, N. Mihailovsky, 
în a sa Lutte pour ! individualite nu este departe 
de înţelegerea problemei, dar în materie de 
filozofie pare incompetent. El nu înţelege că nu e 
biologică, ci spirituală lupta, că trebuie luptat 
pentru individualitate. 

93, Cf. de exemplu marxistul empiric A. 
Bogdanov, Tectologie, science generale de 1! 
organisation. 

94. Cf. Haessle, Le travail. Operă scrisă în spirit 

tomist, dar care include idei juste despre muncă. 
95. Cf. o carte interesantă: Aron şi Dandieu, La 
revolution necessaire care se plasează pe o linie 
personalistă şi traduce cercetările sociale ale 
tinerilor francezi. 

96. Cf. cărţii Existenzerhellung (vol. 2), a lui 
Jaspers, cea mai interesantă din toată filosofia sa 
97. Cf. acestui subiect: Siemmel, Soziologie 

98. Mussolini, Le fascisme 

99. Cf. unei noi cărţi a conducătorului religios 
german, Tillich, Die sozialistische Entscheidung. 
Tillich nu pune problema existenţială a 
persoanei. 

100. A se consulta pe această temă Le Bon, 
Freud, Simmel. 

101. Cf. Tarde, De /'imitation. 

102. Freud, Eseuri de psihanaliză: Psihologia 
colectivă şi analiza eului 

103. Cf. Berdiaev, Le ehristianisme et la lutte des 
classe 

104. Cf. unei cărţi interesante a lui Le Senne, Le 
devoir: 

105. Cf. Max Scheler, Nature er formes de la 
sympatie 

106. Idee fundamentală a teoriei lui Adler 

107. Cf. Berdiaev, L” esprit de Dostoievsky şi 
Esprit et liberte 

106. Ideile cele mai remarcabile ale acelei epoci, 

dar şi mai apropiate de ale mele sunt cele despre 
om, ale lui Pico de Mirandola şi Paracelsus. 

Cuprins 

Prima meditaţie - Situaţia tragică a filosofului ŞI 
sarcinile filosofiei 

A doua meditaţie — Subiectul şi obiectivarea 

A treia meditaţie — Eul, singurătatea şi societatea 


A patra meditaţie — Persoana, societatea ŞI 
comuniunea 


A cincea meditaţie — Răul timpului, schimbarea şi 
eternitatea 

Situaţia filosofului este într-adevăr tragică: aproape 
întreaga lume este împotriva lui. De-a lungul istoriei 
civilizaţiei se manifestă ostilitate împotriva filosofiei din 
toate părţile. Ea este partea cea mai puţin apărată a 
culturii. Însuşi statutul ei este repus în discuţie fără 
încetare, şi fiecare filosof este obligat să înceapă prin a o 
apăra, prin a-i arăta dreptul la existenţă şi valoarea. 
Atacurile al căror obiect este ea, vin de sus Şi de jos; 
religia îi este duşmană, ştiinţa, de asemenea. 

